Borehole thorufaigen theyo hoadhaa boat Rajje athuvejje\nރާއްޖެއިން ތެޔޮ ހޯދުމަށް ކުރާ މަސައްކަތުގެ ދެވަނަ މަރުހަލާ ކުރިއަށް ގެންދަން ބޯހޯލް ތޮރުފައިގެން ތެޔޮ ހޯދާ ބޯޓު މިއަދު ހެނދުނު ރާއްޖެ އަތުވެއްޖެ އެވެ.\n"އަވަސް" އަށް އިއްޔެ ވާހަކަ ދައްކަވަމުން ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވީ، އިންޑިއަން އޯޝަން ޑްރިލިން ޕްރޮގްރާމްގެ ދަށުން ކަމާ ގުޅޭ އެކްސްޕާޓުންނާއެކު ބޯޓުން ކުރާނެ މައިގަނޑު ދިރާސާ އަކީ މީގެ ކުރިން ކުރި އެކި ދިރާސާތަކުގައި ތެޔޮ ނޫނީ ގޭސް ހުރި ކަމަށް ދައްކާފައި ހުރި ސަރަހައްދުތަކުގައި ބޯހޯލް ތޮރުފައިގެން ސާމަޕްލަތްތަކެއް ނަގައި އެތަކެތި ދިރާސާ ކުރުން ކަމަށެވެ.\nމިނިސްޓަރު ވިދާޅުވީ އީއައިއޭ ވެސް ހަދައިގެން އެ ބޯޓުން ބޯ ހޯލް ތޮރުފާނީ ބ. ގޮއިދޫގެ އެތެރެވަރިން ދެ ތިން ތަނެއްގައި ކަމަށެވެ. އެއީ މީގެ އަަހަރެއްހާ ދުވަސް ކުރިން ރާއްޖެ އައި ޖަރުމަނުގެ ރިސާޗް ބޯޓު ސޮންނޭ އިން ހެދި 3ޑީ ސެސިމިކް ސާވޭ އިން ތެޔޮ ނޫނީ ގޭސް ހުރި ކަމުގެ ސިފަތައް އެންމެ ބޮޑަށް ފެނިފައިވާ އެއް ސަރަހައްދެވެ.\nއެބޯޓުން ރާއްޖޭގައި ގާތްގަނޑަކަށް 15 ދުވަސް ހޭދަ ކުރާނެ ކަމަށް މިނިސްޓަރު ވިދާޅުވި އެވެ. އަދި އެންމެ ފުރަތަމަ ތޮރުފާ ބޯހޯލްތަކަށް ބެލުމަށް ފަހު ފަހުން އެހެން ބޯ ހޯލްތަކެއް ތޮރުފަން ޖެހިދާނެ ކަމަށް ވެސް މިނިސްޓަރު ވިދާޅުވި އެވެ.\nތެލުގެ ޑިއުޓީ ކުޑަ ކުރުމުން މުދަލުގެ އަގު ހެޔޮވާނެ: ލިލީ


Philippines ge raees ge varugadha hamalaa thakeh EU ah | Mihaaru\nފިލިޕީންސްގެ ރައީސް ޑުޓާޓެ: ހުޅަނގަށް ބަހުގެ ހަމަލާ ދެއްވި.\n23 ސެޕްޓެމްބަރ 2016 - 23:54 10 comments\nފިލިޕީންސްގައި މަސްތުވާތަކެތީގެ ވިޔަފާރި ކުރާ މީހުންނަށް މަރުގެ އަދަބު ދިނުމާ ދެކޮޅަށް އީޔޫ އިން ކިޔަމުންދާ ފާޑުކިޔުންތަކަށް ރައްދު ދެއްވާ ޑުޓާޓެ ވިދާޅުވީ އީޔޫ އަކީ ވަރަށް ދެފުށް ދެގޮތް ޖަމާއަތެއް ކަމަށާއި ކުރީގެ އިސްތިއުމާރީ ބާރުތައް ކަމަށްވާ ފްރާންސާއި އިނގިރޭސި ވިލާތުން މަސައްކަތް ކުރަމުން ދަނީ އެ މީހުން ހިންގާފައިވާ ޖަރީމާތައް ފޮރުވަން ކަމަށެވެ.\nފިލިޕީންސްގެ ވެރިކަމާ ޖޫން 30 ގައި ޑުޓާޓެ ހަވާލުވެވަޑައިގެންނެވި ފަހުން މިހާތަނަށް ވަނީ 3،000 މީހުން މަރައިފަ އެވެ. މަސްތުވާތަކެތި ބޭނުންކުރާ މީހުންނާއި ވިޔަފާރި ކުރާ މީހުން ހައްޔަރު ކުރަން އުޅޭ އިރު ގަދަ ދައްކާ ނަމަ ބަޑި ޖަހާ މަރަން ޑުޓާޓެ ވަނީ ފުލުހުންނަށް އަންގަވައިފަ އެވެ. ޑުޓާޓެގެ މި ނިންމުން ބައިނަލްއަގުވާމީ ގޮތުން ދަނީ ވަރަށް ބޮޑަށް ކުށްވެރި ކުރަމުންނެވެ.\nއީޔޫ ޕާލަމެންޓުން ބުނެފައި ވަނީ މީހުން މަރަން ފިލިޕީންސްގެ ފުލުހުން ހިންގާ އޮޕަރޭޝަނާ މެދު ކަންބޮޑުވާ ކަމަށެވެ. އީޔޫ ޕާލަމެންޓަށް ރައްދު ދެއްވާ ޑުޓާޓެ ވިދާޅުވީ އިސްތިއުމާރީ ދުވަސްވަރު ޔޫރަޕުން ވަނީ އެތައް ހާސް އަރަބިންނާއި އެހެން ގިނަ ބަޔަކު މަރާފައި ކަމަށެވެ.\nޑުޓާޓެ އަށް ފާޑު ވިދާޅުވެ ދުނިޔޭގެ އެހެން ލީޑަރުންނަށް ވެސް ކުރިން ވަނީ ވަރަށް ބޮޑަށް ރައްދު ދެއްވައިފަ އެވެ. އޭގެ ތެރޭގައި އެމެރިކާގެ ރައީސް ބަރަކް އޮބާމާ އަށް ވަނީ ވަރަށް ހުތުރު ބަހުން ރައްދު ދެއްވައިފަ އެވެ. އަދި އދ.ގެ ސެކްރެޓަރީ ޖެނެރަލް ބާން ކީ މޫން އަކީ މޮޔައެއް ކަމަށް ވަނީ ވިދާޅުވެފަ އެވެ.\nއުމުރުން 71 އަހަރުގެ ޑުޓާޓެ ވިދާޅުވެފައި ވަނީ ފިލިޕީންސްގައި މަސްތުވާތަކެތީގެ މައްސަލަ އޮތީ ކުރިން ހީކުރި ވަރަށް ވުރެ ބޮޑަށް ކަމަށެވެ. އަދި މަސްތުވާތަކެއްޗާ ދެކޮޅު ހަނގުރާމަ އިތުރު ހަ މަހަށް ކުރިއަށް ގެންދަވާނެ ކަމަށް ވިދާޅުވި އެވެ.\nއިތުރު ލިޔުންތައް އީޔޫ މަސްތުވާތަކެތި ފިލިޕީންސް


ވިކިޕީޑިއާ:ދެނެވަޑައިގަންނަވަމުތޯ؟؟ (އަރުޝީފް) - ވިކިޕީޑިއާ\n(މިސްރާބުކުރެވުނީ Did You Know Archives އިން)\nމިސަފްހާގައި އެކުލެވިގެންވާނީ ކޮންމެ މަހަކު މައި ސަފްހާގައި އެކުލެވިފައިވާ ދެނެވަޑައިގަންނަވަމުތޯ؟؟ ބައިގައި އަޅުގަނޑުމެން ހިމަނާފައިވާ މައުލޫމާތެވެ. ވިދާޅުވެލައްވާށެވެ!\n200,000 އޮސްޓްރިޗާއި ބޭހޭގޮތުން 80 އަހަރުގެ މުއްދަތެއްގެ ތެރޭގައި ކުރެވިފައިވާ ދިރާސާއެއްގައި އޮސްޓްރިޗެއް ބިމުގެ ތެރެއަށް ބޯލައި އެސޮރުގެ ބޯ ބިމުގެ އަޑީގައި ވަޅުލި ކަމަށް އެއްވެސް މީހެއް ރިޕޯޓް ކޮށްފައެއް ނުވެއެވެ.\nކޮންމެ އިނަސާނެއްވެސް ދުވާލެއްގެ މައްޗަށް 1 ލިޓަރު ކުޅު އަނގައި ގެ ތެރޭގައި އުފައްދައެވެ.\nއެންމެ ފުރަތަމަ މިލްކް ޗޮކުލެޓް އުފެއްދީ ޑެނިއެލް ޕީޓާރ އެވެ. ނަމަވެސް މީނާ ފަހުން މިލްކް ޗޮކުލެޓް ހަދާގޮތާއި އޭގެ ސިއްރުތައް ހެންރީ ނެސްޓްލޭ އަށް ވިއްކާލީއެވެ.\nމޮޓޯރ ކާރުގެ ކުރީގައިވެސް ދުނިޔޭގައި ޓުރެފިކް ބައްތި ބޭނުން ކުރިއެވެ.\nދުނިޔޭގައި ކުރެވުނު އެންމެކުރު ހަނގުރާމައެއް ކަމަށް ލިއެވިފައިވަނީ ޒަންޒިބަރ އާއި އިނގިރޭސީންނާ ދެމެދު ކުރެވުނު ހަނގުރާމައެވެ. ޒަންޒިބަރ ހަނގުރާމައިން އަމާން ދިނީ ހަނގުރާމަ ފެށިތާ 38 މިނެޓު ފަހުންނެވެ.\nބްލޫ ވޭލްގެ ދޫ މަތީގައި އެއްފަހަރާ 50 މީހުންނަށް ތިބެވިދާނެވެ. ބޮޑު މަހުގެ ދުލަކީ އެހާމެ ބޮޑު އެއްޗެކެވެ.\n1999 ގައި ޓައިވާނުގައި ލިން ޗީ-ފާ ނަމަކަށް ކިޔުނު މީހަކަށް 03 ބޯ ލާފައިވާ ވެލާ ކަހަނބެއް ފެނުނެވެ.\nއިންޑިޔާގެ ތާޖް-މަހަލް ބިނާކުރުމަށް 11 އަހަރު ނެގިއެވެ. އެއީ 1643-1632 އެވެ.\nޓައިޓޭނިކް އަޑިޔަށް ދިޔައިރު އޭގައި 2،227 މީހުން ތިއްބެވެ. އޭގެ ތެރެއިން ސަލާމަތްވީ އެންމެ 705 މީހުންނެވެ.\nޤުދުރަތީ މުސީބާތް ތަކުގެ ތެރެއިން 20 ވަނަ ޤަރުނުގައި ބިންހެލުމުގެ ސަބަބުން 03 މިލިއަނަށް ވުރެ ގިނަ މީހުން މަރުވެފައިވެއެވެ.\nދުނިޔޭގައި މަރުވުމަށް ފަހުގައި ދިރުމެއްވާކަން ޤަބޫލު ކުރަނީ 10 މީހުންގެ ތެރެއިން އެންމެ ދެ މީހުންނެވެ.\nފުރާ ފުރިހަމަވެފައިވާ އިންސާނެއްގެ ހަށިގަނޑުގައިވާނީ 206 ކަށިގަނޑެވެ. އެހެންނަމަވެސް ކުޑަކުއްޖެއްގެ ހަށިގަނޑު އެކުލެވިފައިވަނީ 300 ކަށި ކޮޅުގެ މައްޗަށެވެ. ކުއްޖާ ބޮޑުވަމުން އަންނަ ވަރަކަށް އެއްކަށިކޮޅު އަނެކައްޗާއި ގުޅި އެކަތިގަނޑަކަށް ވެއެވެ.\nއީ-މެއިލްގެ ޒަރިއްޔާ އިން 35 ބިލިއަން އީ-މެއިލް ދުވާލެއްގެ މައްޗަށް ދުނިޔޭގެ އެކި ކަން ކޮޅުތަކަށް އެކި ގޮތް ގޮތުން ފޮނުވާލެވެއެވެ.\nދުވާލަކު ދަސްކޮށް ހަނދާންކުރާ ތެކެތީގެ ތެރެއިން %80 އަހަރެމެން ހަނދާން ނެތެއެވެ.\nބާރބީ ގެ ފުރިހަމަ ނަމަކީ ބާރބަރާ މިލިސެންޓް ރޮބާޓްސް އެވެ.\n12,345,678,987,654,321 = 111،111،111 × 111،111،111\nކޯމަހަކީ އޭތި ނިދާ އިރު އެއް ލޯ ހުޅުވައިގެން ނިދާ މަހެކެވެ.\nބިމުން މައްޗަށް ނުފުންމޭ ހަމައެކަނި މަންމަލި ޖަނަވާރަކީ އެތެވެ.\nދުނިޔޭގައި 2700އަށް ވުރެ ގިނަ ބަހުރުވައިން މީހުން ވާހަކަ ދައްކައެވެ.\nތަރުކާރީގެ ބާވަތްތަކުގެ ތެރެއިން މީހުންގެ މަގްބޫލު ކަން އެންމެ ލިބިފައިވަނީ ޓޮމާޓޯ އަށެވެ.\nޓައިޕް ރައިޓަރެއްގެ އެހީގައި އެންމެ ފުރަތަމަ ލިޔެވުނު ވާހަކަ އަކީ ޓޮމް ސޯޔަރ އެވެ.\nއަންހެނުންގެ އިވުމުގެ ހިއްސު ފިރިހެނުންނަށް ވުރެ ގަދަވާނެއެވެ. އެހެންނަމަވެސް ފިރިހެނުންގެ ފެނުމުގެ ހިއްސު އަންހެނުންގެ ފެނުމުގެ ހިއްސަށް ވުރެ ދެރައެވެ.\nފަހަތަށް އުދުހުމުގެ ޤާބިލިއްޔަތުކަން ލިބިފައިވާ ހަމަ އެކަނި ދޫންޏަކީ ހަމިން ބާޑް އެވެ.\nދުނިޔޭގައި އުޅޭ މީހުންގެ ތެރެއިން 50% އަށް ވުރެ ގިނަ މީހުން ދުވަހަކުވެސް ފޯން ކޯލެއް ކޮށްފައެއްނުވެއެވެ. އަދި ފޯން ކޯލެއް ލިބިފައެއްވެސް ނުވެއެވެ.\nހިޕޮޕޮޓަމަސް ނުވަތަ ނީލަގެރި އަކީ މިބިމުގައި3ވަނަ އަށް ދިރިއުޅޭ އެންމެ ބޮޑު ޖަނަވާރެވެ.\nދުނިޔޭގައި އުޅޭ ޖަނަވާރުންގެ ތެރެއިން އެންމެ ދިގު ޖަނަވާރަކީ ޖިރާފް އެވެ.\nއެންމެ ފުރަތަމަ މަތިންދާ ބޯޓު އުފައްދާފައިވަނީ ދެބެއިން ކަމަށްވާ އޯރވިލް ރައިޓް އާއި ވިލްބަރ ރައިޓް އެވެ.\nލައިބީރިޔާ މިނިވަން ވެފައިވަނީ 26 ޖުލައި 1847 ގައެވެ.\nއެންމެ ފުރަތަމަ ބައިސްކަލް އުފައްދާފައިވަނީ 1817ގައި ބެރޮން ވެން ޑްރެއިސް ނަމަކަށް ކިޔާ މީހެކެވެ.\nއޯލްޒައިމަރސް ޑިޒީޒް އެންމެ ފުރަތަމަ ހޯދާފައިވަނީ އެލޮއިސް އޯލްޒައިމަރ ކިޔާ މީހެކެވެ.\nއިންސާނާގެ ސިކުނޑީގެ %75 އަކީ ފެނެވެ.\nބޮޑުވެފައިވާ ބުޅަލަކަށް ގަޑިއަކު 20 ކިލޯމީޓަރަށް ދުވެވޭނެއެވެ.\nދެ އިންސާނެއްގެ ފިންގަރ ޕްރިންޓް އެއްގޮތް ނުވާފަދައިން ދެ ޒިބްރާއެއްގެ ރޮނގު ތަކެއް އެއްގޮތެއް ނުވާނެއެވެ.\n24 ގަޑި އިރުގެތެރޭގައި އިންސާނަކު 23,040 ފަހަރު ނޭވާލައެވެ.\nއަންހެނެއްގެ އެވްރެޖް އިސްކޮޅު ފިރިހެނެއްގެ އިސްކޮޅާއި ބަލައި5އިންޗް ކުރުވާނެއެވެ.\nއާދީއްތަ ދުވަހަކުން މައްސަރު ފެށޭނަމަ އެމަހެއްގެ 13 ވަނަ ދުވަސް އަންނާނީ ހުކުރު ދުވަހަކަށެވެ.\nއޮސްޓްރިޗް ނަމަކަށް ކިޔޭ ދޫނީގެ ލޯ އޭތީގެ ސިކުނޑިއަށް ވުރެ ބޮޑެވެ.\nއަންހެނުންގެ އިވުމުގެ ހިއްސު ފިރިހެނުންނަށް ވުރެ ގަދަވާނެއެވެ. އެހެންނަމަވެސް އަންހެނުންގެ ފެނުމުގެ ހިއްސު ފިރިހެނުންގެ ފެނުމުގެ ހިއްސަށް ވުރެ ދެރައެވެ.\nދުނިޔޭގައި އުޅޭ މީހުންގެ ތެރެއިން 50% އަށް ވުރެ ގިނަ މީހުން ދުވަހަކު ވެސް ފޯން ކޯލެއް ކޮށްފައެއްނުވެއެވެ. އަދި ފޯން ކޯލެއް ލިބިފައެއްވެސް ނުވެއެވެ.\nދުނިޔޭގައި މީހުން ދިރިއުޅޭތާ އެންމެ ގިނަ ދުވަސްވީ ޤައުމުތަކުގެ ތެރޭގައި ސެން މެރީނޯ ހިމެނެއެވެ.\nދުނިޔޭގައި ވާ އެންމެ ފުން ކަނޑަކީ ޕެސިޕިކް ކަނޑެވެ.\nއެއްވެސް އިންސާނަކަށް އެ އިންސާނެއްގެ އުޅަނބޮށީގައި ދޫ ޖައްސާލުމުގެ ޤާބިލިއްޔަތުކަން ލިބިގެނެއް ނުވެއެވެ.\nއިންސާނާގެ ކަންފަތުގައި5މަސް ކޮޅު ހުރެއެވެ.\nފެން ނުބޮއެ އެންމެ ގިނަ ދުވަހު ދިރިއުޅެވޭނީ ސަހަރާގައި ދިރިއުޅޭ ޖަމަލަށެވެ.\nއިންސާނުންގެ ތެރެއިން ޖަނަވާރު ދެކެ ބިރުގަންނަ މީހުން ތިބެއެވެ. މިއީ އަސްލު ބަލި އެކެވެ. މިބައްޔަށް ކިޔާ ނަމަކީ "ޒޫފޯބިއާ"\nދުނިޔޭގައި ދިރިއުޅޭ އެންމެ ކުޑަ ދޫންޏަކީ ހަމިންގ ބާޑް އެވެ.\nއެންމެ ގެލަން އެއްގެ ޕެޓްރޯލުން 750 ހާސް ގެލަންގެ ފެން ތަޣައްޔަރު ކުރުވައެވެ.\nދުނިޔޭގައިވާ އެންމެ ބޮޑު ބައްރަކީ އޭޝިޔާ އެވެ. އެންމެ ބޮޑު ކަނޑަކީ ޕެސިފިކް ކަނޑެވެ. އެންމެ ބޮޑު ގައުމަކީ ރަޝިޔާ އެވެ. އެންމެ ބޮޑު ސަހަރާ އަކީ އުތުރު އެފްރިކާގެ ސަހަރާއެވެ.\nދުނިޔޭގެ އެންމެ ހަނަފަސް ހިސާބަކީ ޗިލީގެ އަޓަކާމާ އެވެ. އެންމެ ހޫނު ހިސާބަކީ އިތިއޯޕިޔާގައި އޮންނަ ދެނަކިލް އޭ ކިޔުނު އަޑިގަނޑެވެ. އެންމެ ފިނި ހިސާބަކީ އެންޓާޓިކާގައިވާ ޕްލެޓިއޫ ސްޓޭޝަން އެވެ.\nއަހަރަކު އެއް މިލިއަން ބިންހެލުން ދުނިޔެ އަށް ކުރިމަތި ވެއެވެ. މީގެ ތެރެއިން ހަފްތާއަކު އެއްފަހަރު ބޮޑު ބިންހެލުމެއް ކަނޑުގެ އަޑިއަށް އަންނަކަމަށް ވެއެވެ.\nއިންސާނާގެ ހަށިގަނޑުގައިވާ އެންމެ ދިގު ކަށިގަނޑަކީ ފަލަމަސް ކަށިގަނޑު އެވެ.\nދުނިޔޭގައިވާ އެންމެ ބޮޑު ޖަނަވާރުގެ ގޮތުގެ ބެލެވެނީ ބުލޫ ވޭލް ނަންދީފައިވާ ބޮޑު މަހެވެ.\nދުނިޔޭގައިވާ އެންމެ އުސް ވޯޓަރ ފޯލް އޮންނަނީ ވެނެޒުއޭލާގައެވެ.\nދުނިޔޭގައި އެންމެ ގިނަ މީހުން ވާހަކަ ދައްކައި އުޅެނީ ޗައިނީޒް މެންޑަރިން ބަހުންނެވެ.\nއިންސާނާގެ ހަށިގަނޑުގައި ޖުމްލަ 206 ކަށިކޮޅު ހުރެއެވެ.\nއިންސާނާގެ ހަށިގަނޑުގައިވާ އެންމެ ދިގު މަސްގަނޑު ކަމުގައި ބެލެވޭ ސާޓޮރިއަސް ހުންނަނީ ފައިގެ ފަލަމަސްގަނޑު ހިމެނޭ ހިސާބުގައެވެ.\nދުނިޔޭގެ މަޝްހޫރު ފާސްޓް ފުޑް ރެސްޓޯރަންޓް ކޭއެފްސީ ފުރަތަމަ އުފައްދާފައިވަނީ 1952 ގައި އެމެރިކާގެ ކެންޓަކީ ސިޓީގެ ނޯރތު ކޮބިން އޭ ކިޔޭ އަވަށުގައެވެ.\nދިވެހި ރާއްޖެ އިން އެންމެ ފުރަތަމަ ޕީއެޗްޑީ ޙާޞިލް ކޮށްފައިވަނީ ޑރ މުޙައްމަދު ވަޙީދު ޙަސަން މަނިކް އެވެ.\nއެކުވެރި ދައުލަތްތައް ނުވަތަ އދ. އުފެދުނީ 1948 ގައެވެ. އދ. ގެ މައި އިދާރާ ހުންނަނީ އެމެރިކާގެ ނިއު ޔޯކް ސިޓީ ގައެވެ.\nދިވެހިރާއްޖެ އިސްލާމްވި އިރު ރަސްކަމުގައި ހުންނެވި ދަރުމަވަންތަ ރަސްގެފާނު އިސްލާމްވެ ވަޑައިގަތުމަށްފަހު 13 އަހަރު ވަންދެން ރަސްކަން ކުރެއްވި އެވެ.\nދިވެހިރާއްޖޭގެ ފުރަތަމަ ގާނޫނު އަސާސީ ތަޞްދީގު ކުރެވުނީ 22 ޑިސެމްބަރު 1932 ގައެވެ.\nދުނިޔޭގެ ކާބޯތަކެތީގެ ދުވަހަކީ 16 އޮކްޓޫބަރު އެވެ.\nކޮންމެ އަހަރެއްގެ ޝަޢުބާން މަހުގެ 1 ވަނަ ދުވަސް ދިވެހިރާޢްޖޭގައި ފާހަގަކުރަނީ ޝަހީދުންގެ ދުވަހުގެ ގޮތުގައެވެ. އެދުވަސް ފާހަގަކުރަނީ ރާއްޖޭގެ ތާރީޚްގައި މަޝްހޫރު އަލި ރަސްގެފާނު ޕޯޗުގީޒުންނާއި ހަނގުރާމަކޮށް ޝަހީދުވެ ވަޑައިގަތުމާއެވެ.\nކަރުދާހަށް އަރުވާ ކްލިޕް އެންމެ ފުރަތަމަ އުފެއްދީ ޖޯހަން ވޭލަރ އެވެ.\nދުނިޔޭގެ އެންމެ އުސް ބްރިޖަކީ ހިމާލަޔަން ފަރުބަދަ ސަރަހައްދުގެ ލެޑަޚް ވާދީ އާއި ޑްރަސް އަދު ސޫރޫ ވާދީ އާއި ދޭތެރޭގައި އޮންނަ ބެއިލީ ބްރިޖް އެވެ.\nޔޫރިއާ އަކީ ހަމައެކަނި އިންސާނުންނާއި ޑެލްމޭޝަން ނަމަކަށް ކިޔާ ކުއްތާގެ ކުޑަކަމުދާ ނަޖިހުގައި ވާ މާއްދާ އެކެވެ.\nހަތަރެސް ކަނަކަށް ނުވާ ހަމަ އެކަނި ދިދައަކީ ހަމަ އެކަނި ނޭޕާލްގެ ދިދައެވެ.\nއެންމެ ފުރަތަމަ ކަތުރު އުފެއްދީ ލިއަނާޑޯ ޑާ ވިންސީ އެވެ.\nޓެލެފޯން އެންމެ ފުރަތަމަ އުފެއްދެވީ އެލެގްޒެންޑަރ ގްރެހަމް ބެލް އެވެ. ފުރަތަމަ އަތުކުރީ ގަޑި އުފެއްދީ ލުއިސް ކާޓިއަރ އެވެ.\nދިވެހި އަދަބިއްޔާތުގައި ހިމާރުލް ގައުމުގެ ލަގަބް ނިސްބަތްވަނީ އައްސައްޔިދު ބޮޑުފެންވަޅުގޭ ސީދީ އަށެވެ.\nއިންސާނާގެ އަރުތެރެ އިން ކާތަކެތި ހިގާ ހޮޅިއަށް ކާތަކެތި ދިއުމަށް ނަގަނީ އެންމެ2ސިކުންތު ވަރެވެ. އަދި ކާތަކެތި ހިގާ ހޮޅިން މައިދާއަށް ކާތަކެތި ފޯރުމަށް ނަގަނީ 8-5 ސިކުންތާއި ދެމެދުގެ ވަގުތުކޮޅެކެވެ.\nއިންޑިޔާގެ މިނިވަން ދުވަހުގެ ގޮތުގައި ފާހަގަކުރަނީ އޮގަސްޓް މަހުގެ 15 ވަނަ ދުވަހެވެ.އަދި ޕާކިސްތާންގެ މިނިވަން ދުވަހުގެ ގޮތުގައި ފާހަގަކުރަނީ އޮގަސްޓް މަހުގެ 14 ވަނަ ދުވަހެވެ.\nދިވެހި ދައުލަތުގެ ފުރަތަމަ އަންހެން ބަންޑާރަ ނާއިބަކީ އަލްއުސްތާޛާ ޢާއިޝަތު ޢާޒިމާ ޝުކޫރު އެވެ. ފުރަތަމަ އަންހެން ގާޒީއަކީ ޢާއިޝަތު ސުޖޫން މުޙައްމަދު އެވެ.\nދުނިޔޭގެ އެކި ކަންކޮޅުތަކުގައި ކާށިން ބޮލުގައި ޖެހިގެން އަހަރަކަށް 150 މީހުން މަރުވެއެވެ.\n1868 ގައި ބުރަކި (ބައިސްކަލް ) އުފެއްދީ ޖޯޖް ވޮޝިންގޓަން އެވެ.\nދުނިޔޭގައި އެންމެ ފުރަތަމަ ދުންފަތުގެ ވިޔަފާރި ކުރުން މަނާކުރި ގައުމަކީ ބޫޓާން އެވެ.\nމޯބައިލް އަކުން ފުރަތަމަ ފޯންކޮށްފައިވަނީ 1973 ވަނަ އަހަރު ގައެވެ.\nއިންސާނާގެ ބޮލުގައި ޖުމްލަ 22 ކަށިކޮޅު ހުރެއެވެ.\nޗޮކްލެޓްގެ އެންމެ އައުންސެއްގައި ވެސް 20 ގްރާމްގެ ކެފޭއިން އެކުލެވިގެން ވެއެވެ.\nދުނިޔޭގައި ކުރެވުނު އެންމެ ދިގު ހަނގުރާމައަކީ ފްރާންސް އާއި އިގިރޭސި ވިލާތާއި ދެމެދު 100 އަހަރުގެ މުއްދަތަށް ކުރެވުނު ހަނގުރާމަ އެކެވެ.\nބޮކްސިންގ ކުޅުން ގާނޫނީ ގޮތުން ހުއްދަކުރެވުނީ 1901 ގައެވެ.\nދުނިޔޭގެ އެންމެ ބޮޑު ޖަވާހިރަކީ ކުލިނަން ނަމަކަށް ކިޔުނު ދެކުނު އެފްރިކާއިން 1905ގައި ފެނުނު ޖަވާހިރެވެ.\nއެވްރެޖް ގޮތެއްގައި އަހަރަކު އެއް2މިލިޔަން ފިޔަވަޅު އަޅައެވެ.\nއެމީ އެވޯޑްސް އަށް އެންމެ ފުރަތަމަ ދެވިފައިވީ ނަމަކީ އިމީ އެވޯޑްސް އެވެ.\nކުރަފި އޭގެ ބޯ ބުރި ވުމަށް ފަހުގައި ވެސް9ދުވަސް ވަންދެން ދިރިއުޅޭ ކަމަށް ވެއެވެ.\n1386 ވަނަ އަހަރު ފްރާންސްގައި އޫރެއްގެ ސަބަބުން ކުޑަކުއްޖަކު މަރުވިކަމަށްޓަކައި އެ އޫރު ދަންޖައްސާފައިވެއެވެ.\nފަންސުރުގެ ތުނޑަކުން އެވްރެޖް 35 މޭލުގެ ދިގު ލައިނެއް ކުރެހޭނެއެވެ. ނުވަތަ 50،000 އިނގިރޭސި އަކުރު ލިޔެވޭނެއެވެ.\nއެޕަލް އިން އައިފޯން އެނައުންސް ކޮށްފައިވަނީ 29 ޖޫން 2007 ގައެވެ. އެހެންނަމަވެސް އެންމެ ފުރަތަމަ އައިފޯން އެމެރިކާގައި ނެރެފައިވަނީ 29 ޖޫން 2007 ގައެވެ.\nފޮޓޯ އިން ތިޔަ ފެންނަނީ އެންމެ ފުރަތަމަ ކްލޯން ކުރެވުނު ޖަނަވާރު ޑޮލީ އެވެ. ޑޮލީގެ އުމުރުން އެންމެ ހަ އަހަރުގައި އެސޮރުވަނީ އިންޖެކްޝަން ޖަހައިގެން ވަނީ މަރާލައިފައެވެ. އެއީ ވަރަށް ބޮޑަށް ބަލިވެ، ގަދަ ވޭނުގައި އެސޮރު އުޅެން ފެށުމުންނެވެ. ޑޮލީ އަށް ވަނީ ފުއްޕާމޭގެ ކެންސަރާއި ހުޅުހުޅުގައި ރިހުމުގެ ބަލި ކަމަށްވާ "އާތުރައިޓިސް" ޖެހިފައެވެ. ޑޮލީ އަކީ ކާމިޔާބު ކަމާއި އެކީ ކޮލޯން ކުރެވުނު ފުރަތަމަ ޖަނަވާރުކަމުން އެސޮރު ވެގެންދިޔައީ ދުނިޔޭގައި އުޅުނު އެންމެ މަޝްހޫރު ކަންބަޅިޔަށެވެ. މަރުވުމަށްފަހުގައިވެސް އެސޮރުގެ ފުރާނަ ނެތް މަސްގަނޑު ތަހުލީލުކުރުމަށްފަހު ސްކޮޓްލޭންޑްގެ ނެޝަނަލް މިޔުޒިޔަމް އަށް އެސޮރު ހަދިޔާ ކުރާގޮތަށް ހަމަޖެހުނެވެ.\nއެމެރިކާގެ ކެލިފޯނިޔާގައިވާ އެކްސްޕޮޒިޝަން ޕާކްގައިވާ ފިނިފެންމާ ބަގީޗާ ގައި 200 އަށްވުރެ ގިނަ ވައްތަރުގެ ފިނިފެންމާ ގަސް ހައްދާފައި ހުރެއެވެ\nދުނިޔޭގައިވާ އެންމެ ބޮޑު ދިޔާ ޠަބީޢީ ގޭސް އުފުލުމަށް ބޭނުންކުރާ އުޅަނދު ފަހަރަށް ކިޔޫ މެކްސް މޮޒާ ގެ ނަމުން ނަންދީފައިވަނީ ގަތަރުގެ ޝައިޚް މޮޒާހް ނާޞިރު އަލްމިސްނަދު އަށް ނިސްބަތްކޮށެވެ. ދިޔާ ޠަބީޢީ ގޭސް އުފުލުމަށް ބޭނުންކުރާ ތަފާތު ވައްތަރުގެ އުޅަނދު ފަހަރުގެ ތެރެއިން ކިޔޫ ފްލެކްސްގެ ނަންދީފައިވާ އުޅަނދުތައް ފުރަތަމަ ބޭނުންކުރަން ފެށުނީ 2007 ވަނަ އަހަރު އެވެ.\nއެކުވެރި ޢަރަބި އިމާރާތުގައި ހުންނަ ފުޖައިރާ ޕަވަރ އެންޑް ޑިސަލިނޭޝަން ޕްލާންޓް އަކީ ދުނިޔޭގައިވާ އެންމެ ބޮޑު ޑިސަލިނޭޝަން ހައިބްރިޑް ޕްލާންޓް އެވެ. އަދި މިއީ މެދު އިރުމަތީގައި ތައްޔާރުކުރެވުނު މިފަދަ ފުރަތަމަ ޕްލާންޓް އެވެ.\nލޭގެ ރަތް ސެލް އަކީ ލޭގައި ހިމެނޭ ނިއުކްލިއަސް އެއް ނުވާ ވަށްކޮށް ހުންނަ ސެލް އެކެވެ. އެވްރެޖްކޮށް ލޭގެ ރަތް ސެލްގެ ދިގު ހުރަސް މިނުގައި 7.5 މައިކްރޯން ހުރެއެވެ. އަދި ބޯމިނުގައި2މައިކްރޯން ހުންނައިރު ވޮލިއުމް ގައި 87 ކިއުބިކް މައިކްރޯން ހުރެއެވެ. މިވައްތަރުގެ ސެލްތައް އެވްރެޖް ގޮތެއްގައި ދިރިހުންނަ މުއްދަތަކީ 120 ދުވަސް އެވެ. އަދި އެވްރެޖް ގޮތެއްގައި ލޭގެ ކޮންމެ މައިކްރޯ ލިޓަރެއްގައި5މިލިއަން ލޭގެ ރަތް ސެލް ހުރެއެވެ. މިސެލް ތަކަށް އިރިތްރަސައިޓްއޭ ވެސް ކިޔައެވެ.ލޭގައި އެންމެ ގިނައަދަދަކަށް ހިމެނެނީ ރަތްކުލައިގެ ސެލްތަކެވެ. ލޭ ރަތްކުލައިގައި ހުރުމުގެ އަސްލަކީ މިއީއެވެ. ލޭ ތަތްކޮށް ނޫނީ އޮލަކޮށްހުރުން މައިގަނޑުގޮތެއްގައި ބިނާވެފައި އޮންނަނީ ލޭގެ ރަތް ސެލްތައް ލޭގައި އެކުލެވިގެންވާ މިންވަރެއްގެ މައްޗަށެވެ. ލޭގެ ރަތް ސެލް ތަކުގެ މައިގަނޑު މަސައްކަތަކީ ފުއްޕާމޭއިން އޮކްސިޖަން ހަށިގަނޑުގައިވާ އެކިބާވަތްބާވަތުގެ ސެލްތަކަށް ފޯރުކޮށްދިނުމެވެ. އަދި ހަމަމިހެން ކާބަންޑައި އޮކްސައިޑް ހަށިގަނޑުން ބޭރުކުރުމުގައި ވެސް ލޭގެ ރަތް ސެލްތައް ބައިވެރިވެއެވެ.\nދުނިޔޭގައި އިންސާނުން ވާހަކަ ދައްކާ ތަފާތު ބަހުރުވަތަކުގެ އެންމެ އިސް ސަފުގައި 12 ބަހެއް ހިމެނެއެވެ. އެ ބަސްބަހަކީ ގާތްގަނޑަކަށް 100 މިލިއަނެއްހާ އިންސާނުން، ދުނިޔޭގެ ތަފާތު ކަންކޮޅު ތަކުގައި ވާހަކަ ދައްކަން ބޭނުން ކުރާ ބަރހުރުވަތަކެވެ. އޭގެ ތެރޭގައި ހިމެނެނީ އިނގިރޭސި، ފަރަންސޭސި، ޗައިނީސް ބަސް، އިންޑޮނޭޝިއާ (މެލޭ) ބަސް، ޖަޕާނު ބަސް، އަރަބި، ބަންގާޅު، ހިންދީ، އުރުދޫ، ރަޝިޔާ، ޕޯޗުގީޒް އަދި ޖަރުމަނު ބަހެވެ.\nދުނިޔޭގައި އެންމެ ފުރަތަމަ ނުކުތް ދުވަހު ނޫހަކީ ގްރީކްގެ ވެރިރަށް އެތެންސްގައި ނެރެވުނު "ހެލިއޮސް" ނަމަކަށް ކިޔާ ނޫހެވެ. ގްރީކް ބަހުން ހެލިއޮސް އަކީ އިރެވެ. ފަހުން އިނގިރޭސިވިލާތުގެ ޔުނިވަރސިޓީ އޮފް ކޭމްބްރިޖްގެ އިޒަރޑް ކޮލެޖްގެ ތާރީޚީ އިލްމުވެރިޔެއް ކަމަށްވާ ޕްރޮފެސަރ އަރމިންޓްރޫޑް ޕޮސްޓެލްވެއިޓް ވަނީ މިނޫސް އިނގިރޭސި ބަހަށް ތަރުޖަމާ ކުރައްވާފައެވެ.\n2001 ދޮންކޭލާއި ގުޅޭ 300 ވަރަކަށް އެކްސިޑެންޓް ހިނގާފައިވެއެވެ. މީގެ ތެރެއިން ގިނައީ ދޮންކޮޔޮ ވާ ގަނޑަށް އެރި ކައްސާލާފައި ދިމާވެފައި ހުރި އެކްސިޑެންޓް ތަކެވެ.\nއައިސްލޭންޑް ގައި އޮޅުކޮށްގެން ކުއްތާ އެއް ގެންގުޅުމަކީ މަނާކަމެކެވެ.\nމަންމަލި ޖަނަވާރުތަކުގެ ތެރެއިން ފުންމައި ޖެހުމުގެ ކުޅަދާނަކަން ލިބިގެން ނުވާ ޖަނަވާރަކީ އެތެވެ.\nކުކުޅަކަށް އެންމެ ގިނައިރު ވަންދެން އުދުހެވޭނީ 13 ސިކުންތަށެވެ.\nމާދޫނީގެ ލޯ އޭތީގެ ސިކުނޑިއަށް ވުރެ ބޮޑެވެ.\nދިވެހިރާއްޖޭގެ ރަސްކަލަކަށް އެންމެ ފުރަތަމަ އިސްކަންދަރު ކިޔުނީ ދިވެހި ތާރީޚްގައި މަޝްހޫރު 'އިސްކަންދަރު ރަސްގެފާނު' އަށެވެ.\nޖަންކް ފުޑްގެ ގޮތުގައި ހިމެނޭ ކުރްކުރޭ ގައި ގިނަ އަދަދަކަށް ޕްލާސްޓިކް ހިމެނެއެވެ. މިކަން ކުރްކުރޭ އަލިފާނަށް ލައި އެންދުމުން އެނގޭނެއެވެ.\nޑި-ކޯލްޑް، ވިކްސް އެކްޝަން 500، އެކްޓިފައިޑް، ކޮލްޑަރިން، ކޮސޯމް، ނައިސް، ސެޓްރިޒެޓް-ޑީ ގައި ފީނައިލް-ޕްރޮޕެނޯލް-އެމައިޑް އެކުލެވިގެންވެއެވެ. މި ބޭސްތަކަކީ އެމެރިކާގައި މަނާ ކުރެވިފައިވާ ބޭސް ބޭހެވެ.\nކޮކާކޯލާ ބުއިމުގެ ކުރިން އަދި ފަހުންވެސް ވަގުތުން މެންޓޯސް ކެއުމަކީ ރަނގަޅު ކަމެއް ނޫނެވެ. މި ދެބާވަތް އެކުވުމުން އުފެދެނީ ސިޔަނައިޑް ކިޔާ ވިހަ އެކެވެ.\nދުނިޔޭގައި އަނޯނާ އެންމެ ގިނައިން ހައްދަނީ ބްރެޒިލް ގައެވެ. ތަފާތު 12 ވައްތަރެއްގެ ކެންސަރަށް ފަރުވާގެ ގޮތުގައި އަނޯނާ ބޭނުންކުރެވޭއިރު އަނޯނާ އިން ތަފާތު ބާވަތްތަކުގެ ވިޓަމިން ލިއްބައިދެއެވެ.\nއިންޑިޔާގައި ފުރަތަމަ ފަހަރަށް އެމޭޗަރ ރޭޑިޔޯ އޮޕަރޭޓަރަކަށް ލައިސަންސް ދޫކުރެވިފައިވަނީ 1921 ވަނަ އަހަރު ގައެވެ. 1930 ގެ އަހަރުތަކުގައި އިންޑިޔާގައި ހުރީ 20 އެމޭޗަރ ރޭޑިޔޯ އޮޕަރޭޓަރުންނެވެ.\nއިންސާނަކު އުފަންވަނީ 300 ކަށްޓާއި އެކުއެވެ. އެހެންނަމަވެސް ބޮޑުވެ ފުރާފުރިހަމަ ވާއިރު ހުންނާނީ 206 ކަށްޓެވެ.\nހަލާކު ނުވާ ކާނާގެ ތެރޭގައި ހިމެނެނީ ހަމައެކަނި މާމުއިއެވެ.\nދުނިޔޭގެ އެންމެ އުސް ވޯޓަރފޯލް އަކީ ވެނެޒުއޭލާގެ ވޯޓަރ އޮފް އެންޖެލް ފޯލްސް ނަމަކަށް ކިޔުނު ވޯޓަރ ފޯލްސް އެވެ.\nވޭތުވެ ދިޔަ 10،000 އަހަރު ތެރޭގައި ވެސް އިންޑިޔާ އެހެން ޤައުމެއް ހިސާރު ކުރިކަމަކަށް ނުވެއެވެ.\nއެވްރެޖް ގޮތެއްގައި ދުނިޔެ އަށް އަންނަ ބިންހެލުންތަކުގައި 500،000 ބިންހެލުން އަހަރެމެންނަށް ސައިންޓިސްޓުންނަށް ފާހަނގަ ކުރެވެއެވެ.\nމުސަޅެއްގެ އެވްރެޖް އުމުރަކީ 10 އަހަރެވެ.\nބަގްސް ބަނީ ކާރޓޫނަށް އަޑުއަޅާފައިވާ މެލް ބްލެންކް އަކީ ކެރެޓް އަށް އެލާޖިކް ވާ މީހެކެވެ.\n1939 ގައި ޓޮމް އެންޑް ޖެރީ ކާރޓޫން އެންމެ ފުރަތަމަ ހެދީ ބިލް ހަނާ އާއި ޖޯސެފް ބަރބަރާ އެވެ.\nއިނގިރޭސި އަކުރު ތަކުގެ ތެރެއިން އެންމެ ގިނައިން ބޭނުން ކުރެވޭ އަކުރަކީ 'އީ' އަކުރެވެ.\nއިންސާނާގެ ސިކުނޑީގެ 80 އިންސައްތަ އަކީ ފެނެވެ.\nމަޤާމުން އިސްތިއުފާ ދިން އެންމެ ފުރަތަމަ އެމެރިކާގެ ރައީސަކީ ނިކްސަންއެވެ.\n1 ކިލޯގެ ޗީޒް ހަދަން 10 ލީޓަރުގެ ކިރު ބޭނުންވެއެވެ.\nމަދިރިއަކީ، ރާއްޖޭގައި ވަރަށް ޢާންމު ސޫތްޕެކެވެ. ތަފާތު ބަލިތައް ފަތުރާ ސޫތްޕެކެވެ. އެހެންކަމުން، ނުރައްކާތެރި އެތައް ބަލިތަކެއް ފަތުރާ މި ސޫތްޕާބެހޭގޮތުން މަޢުލޫމާތުކޮޅެއް ޙިއްޞާ ކޮއްލާނަމެވެ. ޑެންގީ ހުންފައިފަލަ ބަލި، މެލޭރިޔާއާއި ރީނދޫ ހުން, ރިފްޓް ވެލީ ހުން ފަދަ ބަލިތަކަކީ މަދިރީގެ ސަބަބުން ޖެހޭ ބައެއް ބަލިތަކެވެ. ބަލިބައްޔަށް ފަރުވާކުރުމުގެ ވަޞީލަތްތައް އަޅުގަނޑުމެންނަށް ލިބިފައިވާތީ، މަދިރިއަކީ ހަމައެކަނި ތުރާއެއްކަމަށްވިޔަސް، ފަރުވާކުރެވެން ނުހުންނަ ތަންތަނުގައި މަދިރިއަކީ، ބަލިތަކުގެ ސަބަބުން ފުރާނައަށް ނުރައްކާތެރި އެއްޗެކެވެ. މަދިރީގެތެރޭން، ލޭ ބޮނީ ހަމައެކަނި އަންހެން މަދިރިއެވެ. އެއީ، ބިހަށް ބޭނުންވާ ކާނާ ހޯދުމަށްޓަކައެވެ. ފިރިހެން މަދިރި ލޭ ނުބޮއިކަމަށްވިޔަސް، ކާނާ ހޯދަނީ، މާމަލުގެ ކަރުގަނޑުން (މަލުގެ ފޮނިކޮޅު ބޮއެގެން) ނެވެ.\nއިލެކްޓްރިކް ޗެއަރ އުފެއްދީ ޑެންޓިސްޓެކެވެ.\nއިންސާނާގެ ހަށިގަނޑުގައި ސިކުންތަކު 15 މިލިޔަން ލޭގެ ރަތް ސެލް ތައް އުފައްދައި ނައްތާލައެވެ.\nދުނިޔޭގައި މީހުންނަށް ކިޔާ ނަންތަކުގެ ތެރޭން އެންމެ ގިނަ ފުރަތަމަ ނަމަކީ، މުޙަންމަދު އެވެ.\nބޮއިންގ 747 ގެ މަތިންދާބޯޓަކަށް 57285 ގެލަނުގެ ތެޔޮ އެޅެއެވެ.\nވައިލިން އެއްގައި ގާތްގަނޑަކަށް ތަފާތު 70 ފިލާކޮޅު ބޭނުންކުރެވިފައިވެއެވެ.\nޖަންގަލީގައި ރޯވާ އަލިފާން، ފަރުބަދައިގެ ތިރިޔަށް ފެތުރޭވަރަށްވުރެ، ފަރުބަދައިގެ މައްޗަށް ފެތުރޭ ދުވެލި މާ އަވަހެވެ.\nދުނިޔޭގައި ޗާޕްކުރެވޭ ނޫސްތަކުގެ ދެބައިކުޅަ އެއްބައި ނޫސް ޗާޕްކުރެވެނީ އެމެރިކާއާއި ކެނެޑާގައެވެ.\nބޭރު ޤައުމުތަކުގެ ޕާކުގައި އަހެއްގެ މަތީގައި ސިފައިންގެ މީހެއް ނުވަތަ ހަނގުރާމަވެރިއެއްގެ ބުދު ބެހެއްޓިފައިވެއެވެ. މިގިތުން އަހުގެ ދެފައި މައްޗަށް އުފުލިފައިވާނަމަ އޭގެ މާނައަކީ އޭނާ މަރުވީ ހަނގުރާމައިގެ މައިދަނުގައި ހަނގުރާމަކުރަނިކޮށެވެ. އަދި އަހުގެ އެއްފައި އުފުލިފައިވާނަމަ އޭގެ މާނަ އަކީ އޭނާ މަރުވީ ހަނގުރާމައިގެ ސަބަބުން ލިބުނު އަނިޔާތަކުގެ ސަބަބުންނެވެ. އަދި އަހުގެ ހަތަރުފައި ބިންމަތީގައިވާނަމަ އެ ސިފައިންގެ މީހާ މަރުވީ ގުދުރަތީ މަރަކުންނެވެ.\nއިންސާނާގެ ލޯމަރާނުލައި ކިނބިސް އެޅުމަކީ އޭނާ އަށް ކުރެވޭނެ ކަމެއް ނޫނެވެ.\nއެންމެ ފުރަތަމަ ސަބްމެރިން ޑިޒައިން ކުރީ 1578 ވިލިއަމް ބޯން ނަމަކަށް ކިޔުނު ޙިސާބު އިލްމުވެރިއެކެވެ.\nއެކި ގޮތް ގޮތުގެ މަތިން 92 ނިއުކްލިއަރ ބޮން ވަނީ ކަނޑުގެ އަޑިއަށް ގެއްލިފައެވެ.\nއެއް އައުންސް ޗޮކްލެޓްގައި 20 މިލިގްރާމްގެ ކެފެއިން އެކުލެވިފައިވެއެވެ.\nއިސްޓްރިޗް ނަމަކަށް ކިޔުނު ދޫންޏަކީ އުދުހެވޭ ދޫންޏެއް ނޫނެވެ. އެހެންނަމަވެސް ގަޑިއަކު 70 ކިލޯމީޓަރު ބާރު މިނުގައި މިދޫނި ދުވެލާނެއެވެ.\nދުނިޔޭގައި އެންމެ ގިނައިން ހައްދާ މޭވާގެ އެއްބާވަތަކީ އާފަލް އެވެ. އާފަލް ގަސް ހެދެނީ 12-5 މީޓަރާއި ދެމެދުގެ އުސްމިނަށެވެ.\nއާފަލްގެ 7500 އަށްވުރެގިނަ ވައްތަރު ހުންނަކަން ފާހަގަ ކުރެވިފައި ވެއެވެ.\n2005 ވަނަ އަހަރު 55 މިލިޔަން ޓަނުގެ އާފަލް ދުނިޔޭގެ އެކި ހިސާބު ތަކުގައި ހައްދާފައި ވެއެވެ.\nދުނިޔޭގައި އުޅޭ އެންމެ ބޮޑު ޖަނަވާރުގެ ގޮތުގެ ބެލެވިފައިވަނީ ކަނޑުގައި ދިރިއުޅޭ ބުލޫ ވޭލް ގެ ނަންދީފައިވާ ބޮޑުމަހެވެ.\nމަޝްހޫރު ސާރޗް އިންޖިން ގޫގަލް އުފެއްދީ ލެރީ ޕޭޖް އަދީ ސާޖެރީ ބްރިން ގުޅިގެން 1996 ވަނަ އަހަރު އެވެ.\nމިހާރު ދުނިޔޭގައި ހުރި އެންމެ ހަނގު ރަސްކަލަކީ ބޫޓާންގެ ރަސްގެފާނު ޖިގްމޭ ކޭސަރު ނަމްޔޭ ވަންޗުކް އެވެ.\nމިސް ޔުނިވާރސް ގެ މަގާމް މިހާތަނަށް އެންމެ ގިނައިން ހާޞިލްކޮށްފައިވަނީ ވެނެޒުއޭލާގެ އަންހެން ކުދިންނެވެ.\nމަޝްހޫރު އެއިފެލް ޓަވަރު ހުންނަނީ ފްރާންސް ގެ ވެރިރަށް ޕެރިސް ގައެވެ.\nނާރިނގު (އިނގިރޭސި ބަހުން: Orange)އަކީ ހުތް މޭވާ އެކެވެ. ދިވެހި ބަހުން އޮރެންޖް، އަދި ފޮނި ލުނބޯ ވެސް ކިޔަނީ ހަމަ ނާރިނގު އަށް ނިސްބަތް ކޮށެވެ.\nނާރިނގު ފުރަތަމަ ފެނިފައިވަނީ ދެކުނު އޭޝިޔާގެ ގައުމު ތަކުންނެވެ. ދުނިޔޭގައި މިހާރު އެންމެ ގިނައިން ނާރިނގު ހައްދަނީ ބްރެޒިލްގައެވެ.\nނާރިނގު ޢާއިލާގައި ހިމެނޭ އެހެން މޭވާތަކުގެ ތެރޭގައި ބަނބުޅަބޮސް ،ލުނބޯ، ގޮމަށި އަދި ނިޔަނދުރު،ޔޫސުފް އަފަންދީ ފަދަ މޭވާތައް ހިމެނެއެވެ. މިހުރިހާ މޭވާތަކުން ވެސް ޖޫސް ހަދައިގެން ބޭނުން ކުރެއެވެ.\nދިވެހި ބަހަށް ނާރިނގު ނެގިފައިވަނީ ސާންސްކްރިތު، ފާރިސީ، ނުވަތަ އަރަބި ބަހުން ކަމަށް ލަފާކުރެވެއެވެ. ސަބަބަކީ މިދެންނެވި ބަސްތަކުން ނާރިނގު އަށް ކިޔާނަން ދިވެހި ބަހުން މިކިޔާ ނާރިނގު އާއި އެއްގޮތް ކަމެއް ހުންނާތީ އެވެ.\nނާރިނގު އަކީ ވިޓަމީން ސީ އިން މުއްސަދި ވެފައިވާ މޭވާއެކެވެ. މީގެ އިތުރުން ވިޓަމިން އޭ ވެސް މިމޭވާ ގައި އެކުލެވިގެން ވެއެވެ. މީގެ އިތުރުން ހަށިގަނޑަށް ބޭނުންވާ ތަފާތު 23 ވައްތަރެއްގެ މައުދަން މިމޭވާގައި އެކުލެވިގެން ވެއެވެ.\nއެންމެ ބޮޑު މޭކަޕް ބަޖެޓަކީ 87 މޭކަޕް އަރޓިސްޓުންނާއި އެކު މަސައްކަތް ކުރި ޕްލެނެޓް އޮފް ދަ އޭޕްސް އެވެ. މުޅި ޕްރޮޑަކްޝަން އަށް ހަރުކުރި 5.8 މިލިއަން ޑޮލަރުގެ 17 ޕަރސެންޓް ހަރަދު ކުރީ މޭކަޕް އަށެވެ.\nދުނިޔޭގައި ބާއްވާ އެންމެ ބޮޑު އާރޓް ފެސްޓިވަލް އަކީ އިނގިރޭސިވިލާތުގައި ބާއްވާ އެޑިންބަރާ ފިލްމް ފެސްޓިވަލްއެވެ. ކޮންމެ އަހަރަކު އެއްފަހަރު ބާއްވާ މިފެސްޓިވަލް އަންނަނީ 1947 ވަނަ އަހަރުން ފެށިގެންނެވެ. މި ފެސްޓިވަލްގައި 1998 ވަނަ އަހަރު 7،810 އާރޓިސްޓުން ބައިވެރިވެ ތަފާތު 1،309 ޝޯ ހުށަހަޅައިދިނެވެ.\nއެންމެ ގިނަ ކްރޮމޮޒޯން އެކުލެވޭ ގަހަކީ އޮފިއޯ ގްލަސަމް ރެޓިކްލެޓަމް އެވެ. އެއިން ގަހެއްގެ ކޮންމެ ސެލް އެއްގައި 630 ޖޯޑު ކްރޮމޮޒޯން ހިމެނެއެވެ.\nއެންމެ މުސްކުޅި އުމުރުގައި އެންމެ ގިނަ އަލްބަމް ވިއްކުމުގެ ރެކޯޑް އޮންނަނީ ކިއުބާގެ ކޮންޕޭ ސެގުންޑޮ އަތުގައެވެ. އޭނާ އަށް 1995 ވަނަ އަހަރު 88 އަހަރު ފުރުނު އިރު މުޅި ދުނިޔޭގައި އެއް މިލިއަން އަލްބަމް ވިއްކާފައިވެއެވެ.\nއިންސާނާގެ ސިކުނޑިގައި އެކަނި ވެސް ގާތްގަނޑަކަށް 100 ބިލިޔަން ނާރު ސެލް ހުރެއެވެ.\nއިންސާނާގެ ހަށިގަނޑުގެ ކަނާތް ފަރާތުގެ މަސައްކަތްތައް ހިންގަނީ ސިކުނޑީގެ ވާތް ފަޅިންނެވެ. އަދި ހަށިގަނޑުގެ ވާތް ފަރާތުގެ މަސައްކަތްތައް ހިންގަނީ ސިކުނޑީގެ ކަނާތް ފަޅިންނެވެ.\nނާރު ސެލް އެއްގެ ވަށަމިން ގައި 100-4މައިކްރޯންގެ ބޮޑުމިން ހުރެއެވެ.\nރަހިމުގައި ބޮޑުވަމުން އަންނަ ތުއްތު ދަރިފުޅުގެ ހަށިގަނޑުގައި މިނިޓަކު 250 ހާސް ނާރު ސެލް އުފައްދައެވެ.\nއާދައިގެ ފިރިހެނެއްގެ ސިކުނޑީގެ ބަރުދަނަކީ 1375 ގްރާމެވެ. އަންހެނެއްގެ ސިކުނޑީގެ ބަރުދަނަކީ 1275 ގްރާމެވެ.\nތުއްތު ދަރިފުޅު އުފަންވާއިރު އެދަރިފުޅުގެ ސިކުނޑީގައި 10 މިލިޔަން ނާރު ސެލް ހުރެއެވެ.\nއިންސާނާގެ ހަށިގަނޑުގައި 43ޖޯޑް ގެ ނާރު އެކުލެވިގެން ވެއެވެ. އޭގެތެރެއިން 12 ޖޯޑް ގެ ނާރު ސީދާ ސިކުނޑިއާއި ގުޅިފައިވާއިރު ބާކީ 31ޖޯޑް ނާރު ގުޅިފައިވަނީ ސިކުނޑިން މައިބަދައިގެ ތެރެއަށް މޫލައި ނިކުމެފައިވާ ސްޕައިނަލް ކޯޑް ނުވަތަ ނާރު ފަށް އާއެވެ.\nހަށިގަނޑުގެ މަސައްކަތްތައް ކޮންޓްރޯލްކޮށްދޭ ނާރުތަކަށް ދިވެހިބަހުން ކިޔަނީ ފަތިނާރު އެވެ.\nކާތަކެތި ހިގާ ހޮޅި ގެ ދިގުމިނަކީ 25 ސެންޓިމީޓަރެވެ. އަދި މިހޮޅީގެ ވަށަމިނަކީ 1 އިންޗި އެވެ.\nއިންސާނުން ހަށިގަނޑަށް އެތެރެކުރާ ކާތަކެތިން ހަށިގަނޑަށް ބޭނުންވާ ބައި ދަމައިގަތުމުގައި އެންމެ ފުރަތަމަ ހަރަކާތްތެރިވާ އެއްޗަކީ ކުޅުބޭރުކުރާ ގޮށް ތަކެވެ.\nއިންސާނާގެ މައިދާ އިން އުފައްދާ ހަޖަމީ ޖޫސް ތަކުގެ ތެރޭގައި ކުޑަ ގޮހޮރު ޖޫސް، އަދި ޗިސްމޭ ޖޫސް ހިމެނެއެވެ. މިދިޔަތަކަކީ އޭގެ ތަބީޢަތުގައި އެސިޑިކް ތަކެއްޗެވެ.\nއާދައިގެ މީހަކު ދުވާލެއްގެ މައްޗަށް 48-16 އައުންސް އާއި ދެމެދުގެ މިންވަރަކަށް ކުޅުބޭރުކުރާ ގޮށްތަކުން ކުޅު އުފައްދަ އެވެ.\nއިންސާނާގެ މައިދާ އަށް އެއްފަހަރާ 1.5 ލިޓަރުގެ ކާތަކެތި ބެހެއްޓުމުގެ ގާބިލިއްޔަތު ލިބިގެންވެއެވެ.\nއިންސާނާގެ ހަޖަމުކުރާ ނިޒާމްގެ ދިގުމިނުގައި ތުންފަތް އިން ފެށިގެން ފުރަގަސް ފަރާތު ދޮރު އާއި ހަމައަށް ގާތްގަނޑަކަށް 30 ފޫޓް ހުރެއެވެ. އޭގެތެރެއިން ހަމައެކަނި ކުޑަ ގޮހޮރުގެ ދިގުމިނުގައި 20 ފޫޓް ހުރެއެވެ.\nއިންސާނާގެ ހަށިގަނޑުގައިވާ ފުރަމޭގެ ބަރުދަނުގައި 1.3 ކިލޯގްރާމް ހުރެއެވެ.\nފުރިހަމަ ޞިއްޙަތެއްގައި ހުންނަ މީހެއްގެ ހަށިގަނޑުގައި ދުވާލެއްގެ މައްޗަށް 440 ގެލަންގެ ލޭ، ގުރުދާ ހުރަސްކޮށް ދައުރުކުރެއެވެ. އަދި 1.5 ލިޓަރުގެ ކުޑަކަމުދާ ތަކެތި ދުވާލެއްގެ މައްޗަށް ކުޑަކަމުދާ ނިޒާމް އިން އުފައްދައެވެ.\nކޮންމެ 15-10 ސިކުންތުގެ ތެރޭގައި ކުޑަކަމުދާ ތަކެތީގެ ކުޑަކުޑަ މިންވަރެއް ގުރުދާ އިން މަސާނާއަށް ފޮނުވާލައެވެ.\nއިންސާނާގެ މަސާނާގައި2ޖޯޑް މިންވަރުގެ ކުޑަކަމުދާ ތަކެތި 5-2ގަޑިއިރާއި ދެމެދުގެ މުއްދަތަކަށް ރައްކާކޮށްފައި ބަހައްޓައިދެއެވެ.\nކުޑަކަމުދާ ތަކެތީގައި ހިމެނޭ ޔޫރިއާ އަކީ ގަސްތަކަށް ބޭނުންވާ ނައިޓްރޯޖަން ވަރަށް މުއްސަދި މަޞްދަރެކެވެ. އެހެން ކަމުން މުށީގައި ހައްދާފައި ހުންނަ ގަސްތަކަށް ކުޑަކަމުދާ ތަކެތި ފެނާއި އެއްކޮށްގެން ފެންދޭ އުޞޫލުން ގަސްތަކަށް އެޅިދާނެއެވެ.\nކޮންމެ ގުރުދާ އެއްގެ ތެރޭގައި ގާތްގަނޑަކަށް 1 މިލިޔަން ނެފްރޯން ހުރެއެވެ.\nގުރުދާ އާއި މަސާނާ ގުޅުވައިދޭ ހޮޅި ގުރުތާ ގެ ދިގުމިނަކީ 10-8 އިންޗި ވަރެވެ.\nއަންހެނެއްގެ ކުޑަކަމުދާ ހޮޅިގެ ދިގުމިނުގައި 1 ނުވަތަ2އިންޗި ވަރު ހުންނައިރު ފިރިހެނުންގެ ކުޑަކަމުދާ ހޮޅީގެ ދިގުމިނުގައި 8 އިންޗި ވަރު ހުރެއެވެ.\nއަންހެނާގެ ހަށިގަނޑުގައިވާ އެންމެ ބޮޑު ސެލް ނުވަތަ ދިރު އަކީ ބިސްރަވައިގެ ތެރޭގައި ހުންނަ ބިސް ނުވަތަ އޯވަމް އެވެ.\nއާދައިގެ ފިރިހެނެއްގެ ނަސްލު އުފައްދާ ނިޒާމް އިން ދުވާލަކު 500 މިލިޔަން ދަރިފަނި ބޮޑުވެ ފުރިހަމަ ވެދެއެވެ.\nއަލަށް އުފަންވާ ތުއްތު އަންހެން ކުއްޖާގެ ދެބިސްރަވައިގައި ގާތްގަނޑަކަށް6ލައްކަ ފުރިހަމަނުވާ ބިސް އެކުލެވިގެން ވެއެވެ.\nފިރިހެނާގެ އުރަވަޅިން އުފައްދާ ދަރިފަނި ގެ ދިރިހުރުމުގެ އެވްރެޖް ޢުމުރަކީ 36 ގަޑިއިރު އެވެ.\nއަންހެނާގެ ބިސްރަވަ އިން އުފައްދާ ބިހުގެ އެވްރެޖް ޢުމުރަކީ 24-12 ގަޑިއިރާއި ދެމެދުގެ މުއްދަތެކެވެ.\nއަންހެނަކަށް އޭނާގެ މުޅި ޢުމުރުގައި 35 ކުދިން ވިހެއުމުގެ ކުޅަދާނަކަން ލިބިގެންވެއެވެ.\nފިރިހެނާގެ އުރަވަޅި ތެރޭގައި އޮންނަ އޮށް ގެ ދިގުމިނުގައި5ސެންޓިމީޓަރު ހުންނައިރު ވަށަމިނުގައި3ސެންޓިމީޓަރު ހުރެއެވެ.\nމަނި ތެރޭގައި ހުންނަ ދަރިފަންޏެއްގެ ދިގު މިނަކީ 0.05 މިލިމީޓަރެވެ.\nފިރިހެނެއްގެ ހިތުގެ ބަރުދަނުގައި 350- 300 ގްރާމް އާއި ދެމެދުގެ ބަރުދަން ހުރެއެވެ.\nއަންހެނެއްގެ ހިތުގެ ބަރުދަނުގައި 300- 250 ގްރާމް އާއި ދެމެދުގެ ބަރުދަން ހުރެއެވެ.\nހިތުގެ ބޮޑުމިނަކީ އިންސާނާގެ އަތް މުށެއްގެ މިންވަރެވެ.\nއިންސާނާގެ ހަށިގަނޑުގެ ބަރުދަނުން ގާތްގަނޑަކަށް7އިންސައްތަ އަކީ ލޭ އެވެ.\nބޮޑުމީހެއްގެ ހަށިގަނޑުގައި ގާތްގަނޑަކަށް5ލީޓަރު ގެ ލޭ ހުރެއެވެ.\nއިންސާނާގެ މުޅި އުމުރުގެ ތެރޭގައި ގާތްގަނޑަކަށް 2.5 ބިލިޔަން ފަހަރު ހިތް ވިންދުޖަހައެވެ.\nއިންސާނާގެ ހަށިގަނޑުގައި ހިމެނޭ ހުރިހާ ލޭހޮޅި ތަކެއްގެ ދިގުމިނުގައި ގާތްގަނޑަކަށް 60 ހާސް މޭލު ހުރެއެވެ.\nއިންސާނާގެ ހަށިގަނޑުގައިވާ އެންމެ ބޮޑު ލޭހޮޅި އަކީ ހިތުން ކުރިފަޅައި ނިކުމެފައިވާ އެއޯޓާ އޭ ކިޔޭ ބޮޑު ލޭހޮޅި އެވެ.\nއެންޑަކްރިން ނިޒާމް ގައި ހިމެނޭ އެކިއެކި އެންޑަކްރިން ގްލޭންޑް ތަކުން ތަފާތު 30 ހޯރމޯން ލޭގެ ތެރެއަށް ދޫކުރެއެވެ.\nފެހި އޮށެއްގެ ބައްޓަމަށް ސިކުނޑިގެ ދަށުގައި އިންނަ ޕިޓޫއިޓަރީ ގްލޭންޑް އަކީ ތަފާތު އެހެން އެންޑަކްރިން ގްލޭންޑްގެ ތަކުގެ މަސައްކަތް ކޮންޓްރޯލްކުރާ ގްލޭންޑް އެކެވެ. މި ގްލޭންޑުން ތަފާތު5ހޯރމޯނެއް ދޫކުރެއެވެ.\nތައިރޮއިޑް ގްލޭންޑް އަކީ ކޮކާ ބައްޓަމަށް އިންނަ ގްލޭންޑް އެކެވެ. މިގްލޭންޑްގެ ބަރުދަން އައުންސަކަށްވުރެ މަދުވާނެއެވެ.\nޗިސްމޭ އަކީ ވެސް އެންޑަކްރިން ގްލޭންޑެއްގެ ގޮތުގައި ބެލެވޭ ގުނަވަނެކެވެ. ހަށިގަނޑުގައި ހަކުރު ކޮންޓްރޯލް ކުރުމުގައި މުހިއްމު ދައުރެއް އަދާކުރާ އިންސިޔުލިން ދޫކުރަނީ ޗިސްމޭގައި ހިމެނޭ ވަކި ވައްތަރެއްގެ ސެލްތަކަކުންނެވެ.\nތައިމަސް އަކީ ވެސް އެންޑަކްރިން ގްލޭންޑް އެކެވެ. ހަށިގަނޑުގެ ދިފާޢީ ނިޒާމްގެ މަސައްކަތް ހިންގައި ހަރުދަނާ ކުރުމުގައި މިގްލޭންޑް މުހިއްމު ދައުރެއް އަދާކުރެއެވެ.\nއިންސާނާ އުފަންވާއިރު 300 އަށްވުރެ ގިނަ ކަށިގަނޑު ހުރެއެވެ. ބޮޑުވަމުން އަންނައިރު ބައެއް ކަށިތައް ގުޅި މަދުވަމުން ގޮސް އެއްކޮށް ކަށިތައް ބޮޑުވެ ފުރިހަމަވުމުން ހުންނަނީ 206 ކަށިކޮޅު އެވެ.\nއިންސާނާގެ އަތުގައި ތަފާތު 27 ކަށިގަނޑު ހުންނައިރު، ފައިގައި ހުންނަނީ 31 ކަށިގަނޑެވެ.\nއިންސާނާގެ ބޮލުގެ ނާށިގަނޑުގައި ޖުމުލަ 29 ކަށިކޮޅު ހުރެއެވެ.\nއިންސާނާގެ ހަށިގަނޑުގައި ޖުމުލަ 230 ހުޅު ހުރެއެވެ.\nއިންސާނާގެ ހަށިގަނޑުގައިވާ އެންމެ ބޮޑު ނުވަތަ ދިގު ކަށިގަނޑަކީ މާކަޅުވާ ކަށިގަނޑު އެވެ.\nއިންސާނާގެ ހަށިގަނޑުގައިވާ އެންމެ ވަރުގަދަ މަސްގަނޑަކީ އަނގައިގެ ދެފަރާތުގައިވާ މެސީޓަރ އޭ ކިޔޭ މަސްގަނޑެވެ. މިއީ ކާތަކެތި ހަފައި މުގުރައި ހެދުމުގައި ޒިންމާވާ އެއް މަސްގަނޑެވެ.\nހަށިގަނޑުގައި ހިމެނޭ ގިނަ ކަށިތަކުގެ 4/3 އަކީ ފެނެވެ.\nކޮންމެ ދުވަހަކު އިންސާނާގެ ހަށިގަނޑުން ގާތްގަނޑަކަށް 80 އިސްތަށި ވަރު ވަކިވެދެއެވެ.\nއިންސާނާގެ ހަންގަނޑުގައި 45 މޭލުގެ ފަތިނާރު ނުވަތަ ނާރވް ހިމެނެއެވެ.\nއެވްރެޖްގޮތެއްގައި އިންސާނާގެ ބޮލުގައި 100 ހާސް އިސްތަށި ހުރެއެވެ.\nބޮޑުވައި އިގިލި ގެ ނިޔަފަތި ދިގުވާލެން އެހެން ނިޔަފަތިތަކަށްވުރެ އަވަހެވެ.\nއާދައިގެ މީހެއްގެ ހަންގަނޑު ކިރައިފިނަމަ ބަރުދަނުގައި 61 ޕައުންޑް ވަރު ހުންނާނެއެވެ.\nއިންސާނާގެ ހަންގަނޑުގައި ހޫނު ބަލައިގަންނަ 280 ހާސް ރިސެޕްޓަރ ހުރެއެވެ.\nހަންގަނޑުގެ 1 އިންޗި ވަރުގެ ހަތަރެސްކަން ގޮޅިއެއްގައި3މިލިޔަން ސެލް އެކުލެވިގެންވެއެވެ.\nއިސްތައްޓެއްގެ ދިރިހުންނަ އެވްރެޖް ޢުމުރަކީ 7-2 އަހަރާއި ދެމެދުގެ މުއްދަތެކެވެ.\nފައިތިލައިގައި 250 ހާސް ދާބޭރުކުރާ ގޮށް ހިމެނެއެވެ.\nތޫނުފިލި މީހުންގެ އިސްތަށީގައި ޒިންކް އަދި ރަތުލޯ އެހެންމީހުންނަށްވުރެ ގިނަކަން ފާހަގަ ކުރެވެއެވެ.\n10000 – 4000 އާއި ދެމެދުގެ މިންވަރަކަށް ތަފާތު ވަސް ދެނެގަތުމުގެ ގާބިލްކަން އިންސާނާ އަށް ލިބިގެންވެއެވެ.\nބޮޑެތި މީހުންނަށްވުރެ ކުޑަކުދިންގެ ވަސް ދުވުމުގެ ހިއްސު ރަގަޅުކަން ފާހަގަ ކުރެވެއެވެ.\nފިރިހެނުންނަށްވުރެ އަންހެނުންގެ ވަސް ދުވުމުގެ ހިއްސު ރަގަޅުކަން ފާހަގަ ކުރެވެއެވެ.\nއިންސާނާގެ ކަންފަތުގައި 24 ހާސް ފައިބަރ އެކުލެވިގެންވެއެވެ.\nކަންފަތުގައި ހުންނަ މަޑު އެކުލެވިގެންވަނީ ތެޔޮ އަދި ދަލުގެ މައްޗަށެވެ.\nއިންސާނާ ވާހަކަ ދައްކައި ހެދުމުގައި ތަފާތު 72 މަސްކޮޅެއް ހަރަކާތްކުރަން ޖެހެއެވެ.\nއިންސާނާގެ ހަށިގަނޑުގައިވާ އެންމެ ކުޑަ ކަށިކޮޅު އިންނަނީ ކަންފަތު އެތެރޭގައެވެ.\nއިންސާނާގެ ލޮލުގެ މަސްތައް ދުވާލަކު 100 ހާހަށްވުރެ ގިނަ ފަހަރު ހަރަކާތް ކުރެއެވެ.\nއާންމުކޮށް ގިނަ މީހުން މިނިޓަކު 25 ފަހަރު އެސްފިޔަ ޖަހާނެއެވެ.\nއިންސާނާގެ ލޮލުގެ ގޮބޮޅި ނުވަތަ ލޮލުބޯޅައިގެ ދިގުމިނުގައި 24 މިލިމީޓަރު ހުރެއެވެ.\nއެންމެ ލޮލެއް ފިޔަ ޖަހާލުމުގައި ވެސް 200 މަސްކޮޅު ބައިވެރި ވެއެވެ.\nއެސްފިޔަ ޖެހުމުގެ ތެރޭގައި 0.3 ސިކުންތުގެ ހިނދުކޮޅަކަށް އިންސާނާގެ ލޯ މެރިދެއެވެ.\nތުއްތު ދަރިފުޅު އުފަންވާއިރު އެކުއްޖާއަށް ކުލަތައް ވަކިކުރާކަން ނޭގޭނެ އެވެ.\nމުޅި ހަށިގަނޑުގައި ވެސް އެންމެ އަވަހަށް ކަންކަމަށް އިޖާބަދޭ މަސްކޮޅުތައް ހުންނަނީ ލޮލުގައެވެ.\nފުރަތަމަ 6-3 ހަފްތާއާއި ދެމެދުގެ މުއްދަތަށް ތުއްތު ދަރިފުޅު ރޯއިރު ކަރުނައެއް ނުހުންނާނެއެވެ.\nދިވެހިބަހުގެ ދުވަހަކީ ކޮންމެ އަހަރެއްގެ އެޕްރީލު މަހުގެ 14 ވަނަ ދުވަހެވެ.\nއިހު ޒަމާނުގައި ދިވެހީންގެ ސަގާފީ އައު އަހަރު ފަށާ ދުވަހަކީ އެޕްރީލް މަހުގެ 14 ވަނަ ދުވަހެވެ.\nއެޕްރީލް މަހުގެ 14 ވަނަ ދުވަހަކީ، ދިވެހިންގެ އިތުރުން އާސާމީންނާއި، ބަންގާޅު މީހުންނާއި، ބަރުމާ މީހުންނާއި، މަލަޔާޅީންނާއި، ނޭޕާލީންނާއި، އޮރިއްސާ މީހުންނާއި، ސިންގަޅައިންނާއި، ތަމަޅައިންނާއި، ތުލޫ މީހުންގެ ވެސް އައު އަހަރު ފަށާ ދުވަހެވެ.\nދިވެހިބަހުން ޒޮޑިއެކް ސައިން އޭރީސްއަށް ކިޔަނީ މޭސަ ރާހިއެވެ.\nފަޟީލަތުއްޝައިޚް ޙުސައިން ޞަލާޙުއްދީން އުފަންވެ ވަޑައިގަތީ 1881 ވަނަ އަހަރު އެޕްރީލް 14 ވީ ބުރާސްފަތި ދުވަހުއެވެ. އަވަހާރަވީ 20 ސެޕްޓެންބަރު 1948 ވީ ހޯމަ ދުވަހުއެވެ.\nދިވެހި ޅެންވެރިކަމުގެ މާ ބަގީޗާގެ ޑޭޒީމާ، ފާއިޒާ އުފަންވެ ވަޑައިގަތީ 30 ސެޕްޓެންބަރު 1924 ވީ އަންގާރަ ދުވަހުއެވެ. އަވަހާރަވީ 25 ފެބުރުވަރީ 2011 ވީ ހުކުރު ދުވަހުއެވެ.\nކީރިތި ޤުރުއާނުގެ އެންމެ މަޝްހޫރު އިނގިރޭސި ތަރުޖަމާ ލިޔުއްވި، އިންޑިޔާގެ ޢިލްމުވެރިޔާ ޢަބްދުﷲ ޔޫސުފް ޢަލީ އުފަންވެ ވަޑައިގަތީ، 1872 ވަނަ އަހަރު އެޕްރީލް 14 ގައެވެ.\nދުނިޔެ އޭގެ ނާރެސްމަތީގައި ފުރިހަމަ ބުރެއް ޖެހުމަށް ނަގަނި އެއް ދުވަހެވެ. އަދި އިރުގެ ވަށައިގެން ދުނިޔެ ބުރެއް ފުރިހަމަ ކުރަނީ އަހަރު ދުވަހުންނެވެ. ނަމަވެސް މިކަންކަން ހިނގާ ވަގުތުތައް ހީކުރާހައި ބަރާބަރެއް ނޫނެވެ. އެހެންކަމުން ކަލަންޑަރު އަހަރަކި 365 ދުވަހާއި5ގަޑިއިރާއި 48 މިނިޓު އަދި 45 ސިކުންތެވެ. މި އިތުރުވާ ގަޑިއާއި ސިކުންތު ކޮންމެ ހަތަރު އަހަރަކުން އެއް އަހަރު އިތުރު ދުވަހެއްގެ ގޮތުގައި، ފެބްރުއަރީ މަހުގެ 29 ވަނަ ދުވަހުގެ ގޮތުގައި، ގުނަނީ އެވެ. މިހެން ދިމާވާ އަހަރަށް ކިޔަނީ ލީޕް އަހަރެވެ. އެހެންކަމުން ކޮންމެ4އަހަރުން 1 އަހަރަކީ ލީޕް އަހަރެކެވެ.\n2012 ވަނަ އަހަރަކީ ވެސް ލީޕް އަހަރެކެވެ. ހަމަ މިފަދައިން 2008، 2004 އަދި 2000 ވަނަ އަހަރަކީ ވެސް ލީޕް އަހަރެވެ.\nޗައިނާ މީހުންގެ ކަލަންޑަރުގައި ކޮންމެ3އަހަރަކުން އެއް އަހަރު ލީޕް މަހެއް އޮވެއެވެ. އެ މަހަށް ދޭ ނަމަކީ އޭގެ ކުރީ މަހުގެ ނަމެވެ. ޔަހޫދީންގެ ކަލަންޑަރުގައި ކޮންމެ 19 އަހަރުގެ ބުރެއްގައި7ލީޕް އަހަރު އޮވެއެވެ.\nމީލާދީ ކަލަންޑަރުގެ ލީޕް ދުވަހު އުފަންވުމުގެ ފުރުސަތު ކަމަށް ބަލަނީ ކޮންމެ މިލިއަނަކުން 680 މީހުން ކަމަށެވެ. އެހެން ކަމުން4މިލިއަނަށް ވުރެ ގިނަ މީހުން (މިހާރު ދުނިޔޭގެ އާބާދީ އަކީ7ބިލިއަން) އެމީހުންގެ އުފަންދުވަހަކީ ލީޕް ދުވަސް، ނުވަތަ ފެބްރުއަރި މަހުގެ 29 ވަނަ ދުވަހެވެ. އަހަރުގެ އެނޫން ކޮންމެ ދުވަހެއްގައި 19 މިލިއަން މީހުންގެ އުފަން ދުވަސް ފާހަގަ ކުރެވެއެވެ.\nކަނބަލުން ނޭވެ. ތިޔަ ކަނބަލުންނަށް ލޯބިވެރިންގެ ދުވަހު ކައިވެނީގެ ހުށަހެޅުން ނުލިބިއްޖެ ނަމަ، ކަންބޮޑު ނުވާށެވެ. ފެބްރުއަރީ 29 އަކީ ތިޔަ ކަނބަކލުން ފިރިހެނުންގެ ފަރާތުން އެދެންވީ ދުވަސް ކަމުގައި ސަގާފީ ގޮތުން ގަބޫލުކުރެއެވެ. ލޮނަކީ އިންސާނުން ދުނިޔޭގައި އުޅެން ފެށީއްސުރެ ތަފާތު ކަންކަމަށް ބޭނުންކުރާ މުހިއްމު އެއްޗެކެވެ. ހާއްސަކޮށް، ކާއެއްޗެހި ތައްޔާރުކުރުމުގައި ލޮނަކީ ވަރަށް މުހިއްމު އެއްޗެކެވެ. އަދި ރަނގަޅު ސިއްހަތެއްގައި ދެމި ހުރުމަށް ވެސް ލޮނުގެ ދައުރު މުހިއްމެވެ. ނަމަވެސް ލޮނު މަ ގިނައިން ބޭނުންކުރުމަކީ ސިއްތަށް ގެއްލުން ހުރި ކަމެކެވެ. އެހެންކަމުން އެންމެ ފުރިހަމަ ތަރާދެއްދައި ލޮނު ބެނުންކުރަން އަބަދުވެސް ސަމާލުކަން ދޭން ވާނެއެވެ. ތިރީގައި މިވަނީ ލޮނު ބޭނުންކުރެވިދާނެ ތަފާތު ގޮތްތަކެވެ.\nހިނި ގޭތެރެއަށް ވަންނަ ތަންތަނަށް ލޮނު ބުރުވާލާށެވެ. އޭރުން ހިނި ގޭތެރެއަށް ވަނުން ވަރަށް މަދުވާނެއެވެ. ނުވަތަ އެއްގޮތަކަށްވެސް ނުވަންނާނެއެވެ.\nވިނަ ނުވަތަ ތޮނަ ހައްދަން ބޭނުން ނުވާ ނަމަ، އެތަނަކަށް ލޮނު ބުރުވާލާފައި، ހޫނުފެން އަޅާށެވެ. މިއީ ވިނަ ހެދުން ހުއްޓުވުމުގައި ބޭނުންކުރެވިދާނެ ތިމާވެއްޓާ ރައްތެހި ގޮތެކެވެ.\nމާ ގިނައިން މެހި އުޅޭ ތަނެއް ނަމަ ލޮނު ފެނުން ދޮވެލާށެވެ.\nތަޅުންގަނޑަށް ބިހެއް ތެޅިއްޖެ ނަމަ، އޭގެ މައްޗަށް ލޮނު ބުރުވާލާފައި 20 އަކަށް މިނިޓު ފަހުން ސާފުކޮށްލާށެވެ. އޭރުން އުނދަގުލަކާ ނުލައި ސާފުކޮށްލެވޭނެއެވެ.\nއަވަނުގައި ތައްލާފައި ހުންނަ އެކިތޮޅުތަކުގެ މައްޗަށް ލޮނު ކޮޅެއް ބުރުއްސާލާށެވެ. އަދި އަވަން ހޫނު ކުރުމަށް ފަހު މުލިން ހިހޫ ވީމާ އެ އެތިކޮލުތައް ނައްޓާލަން ދާދި ފަސޭހެ ވާނެއެވެ.\nސައިކުރާ މާ ބޮޑަށް ހަޑި ވެއްޖެނަމަ، 1/4 ޖޯޑު ލޮނު އަދި އައިސްކިއުބު ކުރައަށް އަޅައި އިރުކޮޅަކު ތަލުވާފައި ދޮޅު ގަޑިއިރު ވަންދެން ބަހައްޓާށެވެ. ދެން ފެން އަޅައި ސާފުކޮށްލާށެވެ.\nހަރުތޮށި ހުންނަ ތަކެތި ތޮށި ނެއްޓުމުގެ ގަޑިއެއްހާއިރު ކުރިން ލޮނު ފެނަށް ލާފައި ބަހައްޓާށެވެ. އޭރުން ތޮށި ނައްޓަން ފަސޭހަވާނެއެވެ.\nމަސް ފިހާއިރު، އަލިފާންގަނޑުން ހުޅު ފަޅާނަމަ ލޮނުކޮޅެއް ބުރުވާލާށެވެ. އޭރުން ހުޅު ފެޅުން ހުއްޓި ގިނައިރު ހޫނު ހިފަހައްޓާނެއެވެ.\nކައްކާ އެއްޗެއް މާ ފޮނި ގަދަވެއްޖެ ނަމަ، ކުޑަ ލޮނު ކޮޅެއް އަޅާލާށެވެ. ރަހަ ބަރާބަރު ވާނެއެވެ.\nދުނިޔޭގައި އެންމެ ގިނައިން ބޯކިރު އުފައްދާ ޤައުމަކީ އިންޑިޔާއެވެ.\nފިނިމޫސުމުގައި ހޫނުމޫސުމަށް ވުރެ އަވަހަށް ނިޔަފަތި ދިގުވެއެވެ.\nމުޙައްމަދު އަކީ ދުނިޔޭގައި އެންމެ ގިނަ މީހުންނަށް ކިޔާ ނަމެވެ.\nއަހަރެއްގައި 31,557,600 ސިކުންތު ހުރެއެވެ.\nފިނިހަކައަށް3އަހަރުވަންދެން ނިދަން އޮވެވެއެވެ.\nއިންސާނުންގެ ސިކުނޑި އަކީ %75-70 ފެނެވެ.\nގިނިކާ މާދޫންޏަކީ އުދުހެވޭ ދޫންޏެއް ނޫނެވެ. އެހެންނަމަވެސް ގަޑިއަކު 70 ކިލޯމީޓަރު ބާރު މިނުގައި މިދޫނި ދަތުރުކުރެއެވެ.\nއިންޑިޔާގެ ތާޖް މަހަލް ބިނާކުރުމަށް 11 އަހަރު ނެގިއެވެ. އެއީ 1632 އިން 1643 އަށެވެ.\nޑި-ކޯލްޑް، ވިކްސް އެކްޝަން 500، އެކްޓިފައިޑް، ކޮލްޑަރިން، ކޮސޯމް، ނައިސް، ސެޓްރިޒެޓް-ޑީ އަކީ އެމެރިކާގައި މަނާ ކުރެވިފައިވާ ބޭސް ބޭހެވެ.\nކޮކާކޯލާ ބުއިމުގެ ކުރިން އަދި ފަހުންވެސް ވަގުތުން މެންޓޯސް ކެއުމަކީ ރަނގަޅު ކަމެއް ނޫނެވެ. މި ދެބާވަތް އެކުވުމުން އުފެދެނީ ސައިނައިޑް ކިޔާ ވިހަ މާއްދާ އެކެވެ.\nއިންޑިޔާގައި ފުރަތަމަ ފަހަރަށް އެމޭޗަރ ރޭޑިޔޯ އޮޕަރޭޓަރަކަށް ލައިސަންސް ދޫކުރެވިފައިވަނީ 1921 ވަނަ އަހަރު ގައެވެ.\nމަންމަލި ޖަނަވާރުތަކުގެ ތެރެއިން ފުންމައި ޖެހުމުގެ ކުޅަދާނަކަން ލިބިގެން ނުވާ ހަމައެކަނި ޖަނަވާރަކީ އެތެވެ.\nވަރިކުރާ ނިސްބަތް އެންމެ މަތީ ގައުމަކީ ދިވެހިރާއްޖެ ކަމުގައި ގިނީސް ވޯލްޑް ރެކޯޑް ކަނޑައަޅައިފި އެވެ. ރިޔާދޯނި އެންމެ ފުރަތަމަ އުފެއްދީ މިސްރުގައެވެ.\nއެންމެ ފުރަތަމަ ހޮޓެލްޗެއިން އަކީ ހިލްޓަން އެވެ.\nޔުނައިޓެޑް ސްޓޭޓްސްގެ ފުރަތަމަ ވެރިރަށަކީ ނިއުޔޯކެވެ.\nއިނގިރޭސި ބަހުގެ ފުރަތަމަ ރަދީފް ލިޔެވުނީ 1755 ގައެވެ.\n1 މިލިއަން މީހުން ފުރަތަމ ހަމަވި ސިޓީއަކީ ލަންޑަނެވެ.\nފުރަތަމަ ރޭލުގެ އެންމެ ބާރު ދުވެއްޔަކީ ގަޑިއަކު 8 ކިލޯމީޓަރު (ގަޑިއަކު5މޭލު) އެވެ.\nކަރުދާހު ފައިސާ އެންމެ ފުރަތަމަ ބޭނުންކުރެވުނީ ޗައިނާ ގައެވެ.\nދަރިވައްޓަލުން ހުއްދަކުރި ފުރަތަމަ ގައުމަކީ އައިސްލެންޑް އެވެ.\nއަންހެނުންނަށް ވޯޓްލުން ހުއްދަކުރި ފުރަތަމަ ގައުމަކީ ނިއުޒިލެންޑް އެވެ.\nދަތްއުނގުޅާ ބުރުސް އުފެއްދީ 1498 ގައެވެ.\n11 އިންސައްތަ މީހުންނަކީ ވައަތްތެރިންނެވެ.\nއެންމެ ގިނަ މީހުން އުފަންވާ މަހަކީ އޮގަސްޓެވެ.\nކާތަކެތި ކުޅާއެކުވެގެން މެނުވީ ރަހައެއް ނުލާނެއެވެ.\nމީހަކު ނިދުމަށް އެވްރެޖްކޮށް ނަގަނީ7މިނިޓެވެ.\nސާރިދޯޅުގެ 42 ދަތް ހުރެއެވެ.\nއޮސްޓްރިޗްގެ ލޯ އޭގެ ސިކުނޑިއަށް ވުރެ ބޮޑެވެ.\nގިނަ ލިޕްސްޓިކް އުފެއްދުމުގައި މަހުގެ ހުޅުނބު ބޭނުންކުރެއެވެ.\nސްޓޯބެރީ އަށްވުރެ ލުނބޯގައި ހަކުރުގެ މިންވަރު އިތުރެވެ.\nގަސްގަހާގެހީގެ 85% ހެދެނީ މޫދުގައެވެ.\nހަވާއީގެ އަލިފުބާގައި ހިމެނެނީ 12 އަކުރެވެ.\nއިހީގެ ލޭގައި ކުލައެއް ނުހުރެއެވެ. އެކަމަކު އޮކްސިޖަނާ އެކުވީމާ ނޫކުލައަށް ބަދަލުވެއެވެ.\nދޫނި ކާއެއްޗެހި ދިރުވަނީ ބިމަށް ދަމާ ބާރު ގެ އެހީގައެވެ.\nދިވެހިން ވެލާ މަސް ކެއުމާއި މެދު އެކި ދުވަސްވަރުގެ ތަފާތު ރައުޔު\nދިވެހިރާއްޖޭގެ ފަނޑިޔާރު ކަމުގައި ޢަލީ ޙުސާމުއްދީނު ހުންނެވި ޒަމާނުގައި ވެލާމަހަކީ ހަރާން އެއްޗެއް ކަމަށް ކަނޑައެޅިފައި އޮތް ކަމަށް ބުނެވެ އެވެ. އެއްބަޔަކު ކިޔާ އުޅެނީ ވެލާމަސް ހަރާންކުރެއްވީ މި ފަނޑިޔާރު ކަލޭގެފާނު ކަމަށެވެ. އަނެއް ބަޔަކު ބުނަނީ އޭނާ ފަނޑިޔާރަކަށްވީ އިރު ވެސް ވެލާމަސް ޙަރާންކަމަށެވެ. ވެލާމަސް ކާ މީހުނަށް ޝަރީއަތް ހިންގައި އަދަބުވެސް ދެމުންދިޔައެވެ.\nއޭގެ ދުވަސްތަކެއް ފަހުން އައްޝައިޚް ހުސައިން ސަލާހުއްދީނު 1913 ގައި ލިޔުއްވައިގެން ނެރުއްވި "އައްދުއްރަތުލް ބަހިއްޔާ "ގައި ވެސް ވެލާމަސް ހަރާމްކަމަށް ލިޔެވިފައިވެ އެވެ. އެފޮތުގެ 48 ވަނަ ޞަފްހާގައި ވަނީ: "ކަނޑުގައި އުޅޭ ތަކެތި ކޮންމެ ގޮތަކުން މަރުވިޔަސް ހަލާލު ވާހުށި. ކަނޑުގައްޔާއި އެއްގަމުގައްޔާއި ދިރިއުޅޭ ބޮއް ފަދަ، ކަކުނި ފަދަ، ކަހަނބު ފަދަ، ވެލާ ފަދަ، ވާވޮށި (ވާވޮށިވެލާ) ކިނބޫ ފަދަ ކޮންމެ އެއްޗެއް ހަރާމް ވާހުށި" މިހެންނެވެ.\nއޭގެ ފަހުން އަޒްހަރުން ކިޔަވައިވިދާޅުވެގެން ޝައިޚް ޢަބްދުއްރަހްމާނު ވަޑައިގެން ވެލާމަސް ހަރާންކަމާ ދެކޮޅަށް 1927 ގައި ފަތުވާދެއްވި އެވެ. ނަމަވެސް އޭނާގެ އެކިއެކި ފަތުވާއާ ހިތްހަމަނުޖެހިގެން ފަހުން އޭނާ ކ. ވިލިގިއްޔަށް އަރުވާލެވުނެވެ.\nހުސައިން ސަލާހުއްދީން އަވަހާރަވެ، އައްޝައިޚް ޢަބްދުﷲ ފަހްމީ ދީދީ އަށް ފަނޑިޔާރުކަން ލިބިވަޑައިގަތުމުން ވެލާމަސް ހަލާލު ކަމުގައި ފަތުވާއެއް ނެރުއްވިއެވެ.\nއަނެއްކާވެސް، 1978 ވަނަ އަހަރު ރައްޔިތުންގެ މަޖްލިސުން ފާސްކުރެއްވި "ރާއްޖޭގެ އިގްތިޞާދީ ސަރަހައްދުން ކަހަނބު ވެލާ އިހި ހިފުމާ ބެހޭ ޤާނޫނުން" ދެ ފޫޓަށް ވުރެ ކުދި ކަހަނބާއި 2.5 ފޫޓަށް ވުރެ ކުދި ވެލާ ހިފުން މަނާކުރެވުނެވެ. އަދި މީގެ އިތުރަށް ޖޫން 8 1992 ގައި މާލޭ މިނިސިޕަލްޓީން ކުރެއްވި އިއުލާނެއްގައި ވަނީ: "މިއޮފީހުގެ ބެލުމުގެ ދަށުގައި ވާ ރޯމަސް މާރުކޭޓުގައި ވެލާ ކަތިލުމާއި ވެލާ ފެޅުމަކީ މަނާ ކަމެއްކަން އަންގައި އިއުލާނު ކުރީމެވެ." މިހެންނެވެ. 11 މެއި 2014 ވަނަ ދުވަހުގެ ހަވީރު 5:30 ހާއިރު އުލިގަމު (ހއ. އަތޮޅު) ގޮޑުދޮށު ސަރަހައްދުން ބާރު އަޑެއް އިވިފައި3ފޫޓް ފުން ވަޅުގަނޑެއް ހެދުނެވެ. ލޮނަކީ އިންސާނުން ދުނިޔޭގައި އުޅެން ފެށީއްސުރެ ތަފާތު ކަންކަމަށް ބޭނުންކުރާ މުހިއްމު އެއްޗެކެވެ. ހާއްސަކޮށް، ކާއެއްޗެހި ތައްޔާރުކުރުމުގައި ލޮނަކީ ވަރަށް މުހިއްމު އެއްޗެކެވެ. އަދި ރަނގަޅު ސިއްހަތެއްގައި ދެމި ހުރުމަށް ވެސް ލޮނުގެ ދައުރު މުހިއްމެވެ. ނަމަވެސް ލޮނު މަ ގިނައިން ބޭނުންކުރުމަކީ ސިއްތަށް ގެއްލުން ހުރި ކަމެކެވެ. އެހެންކަމުން އެންމެ ފުރިހަމަ ތަރާދެއްދައި ލޮނު ބެނުންކުރަން އަބަދުވެސް ސަމާލުކަން ދޭން ވާނެއެވެ. ތިރީގައި މިވަނީ ލޮނު ބޭނުންކުރެވިދާނެ ތަފާތު ގޮތްތަކެވެ.\nf ފަންވަތް:Did you know/2018-05\nއީ ސިގިރޭޓަކީ ވަރަށް ގެއްލުންހުރި އެއްޗެކެވެ. އެންމެ އީ ސިގިރޭޓް ޕޮޑެއްގައި 20 ސިގިޜޭޓާއި އެއްވަރަށް ނިކޮޓިން ހުރެއެވެ. ނިކޮޓިން އަކީ އެންމެ ވިހަގަދަ އެއް ކެމިކަލް އެވެ. އީ ސިގިރޭޓްގެ ސަބަބުން 2019 އަހަރު އެމެރިކާގައި 17 އަށްވުރެ ގިނަ މީހުން މަރުވެފައި ވެއެވެ. އީ ސިގިރޭޓަކީ އޭގެ ސަބަބުން ކެންސަރު ޖެހުމަށް މަގުފަހިކުރާ އެއްޗެކެވެ. މިއީ ފުރާވަރުގެ ކުދިންގެ ސިކުނޑީގެ ހެދިބޮޑޫވުމަށް އަސަރުކުރުވާ ފަދަ ކެމިކަލްތައް އެކުލެވޭ އެއްޗެކެވެ.\nހަތަރެސް ކަނަކަށް ނުވާ ހަމަ އެކަނި ދިދައަކީ ނޭޕާލްގެ ދިދައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 31 ޖެނުއަރީ 2022، 18:00 ގައެވެ.


ޖެނޯއާ އަތުން 3-2 ން ޔުވެންޓަސް މޮޅުވިއިރު، އިންޓަ މޮޅުވީ...\nޔުވެންޓަސް އާއި އިންޓަ ކުއާޓާއަށް\nޖެނޯއާ އަތުން ޔުވެންޓަސް މޮޅުވީ 3-2 ގެ ނަތީޖާއަކުން\nފިއޮރެންޓީނާ އަތުން އިންޓަ މޮޅުވީ 2-1 ގެ ނަތީޖާއަކުން\nކ. މާލެ | 14 ޖެނުއަރީ 2021 | ބުރާސްފަތި 10:53 | 1,701\nޔުވެންޓަސް އާއި ޖެނޯއާ ބައްދަލުކުރި މެޗުގެ ތެރެއިން: މި މެޗުން ޔުވެންޓަސް މޮޅުވީ 3-2 ން - ގެޓީ އިމޭޖާސް\nއިޓާލިއަން ކަޕުގައި ކުއާޓާފައިނަލަށް ޔުވެންޓަސް އާއި އިންޓަ މިލާން ދަތުރުކޮށްފިއެވެ.\nކުއާޓާއިން މި މުބާރާތުގެ އެންމެ ކާމިޔާބު ޓީމު ކަމަށްވާ ޔުވެންޓަސް ޖާގައެއް ހޯދީ ބުދަ ދުވަހުގެރޭ ކުޅުނު މެޗުގައި ޖެނޯއާ އަތުން 3-2 ގެ ނަތީޖާއަކުން މޮޅުވެގެންނެވެ.\nޔުވެންޓަސްގެ ދަނޑުގައި ކުޅުނު މި މެޗުގެ ވަރަށް ކުރީކޮޅު އެ ޓީމުން ވަނީ ލީޑު ނަގާފައެވެ. މެޗު ފަށައިގެން ދެވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ ޑެޔާން ކުލުސެވްސްކީއެވެ. އަދި މެޗުގެ 23 ވަނަ މިނެޓުގައި އަލްވާރޯ މޮރާޓާ ވަނީ ޔުވެންޓަސްއަށް ލީޑު ފުޅާކޮށްދީފައެވެ. މެޗުގެ ކުރީކޮޅު ޔުވެންޓަސްއިން ދެ ލަނޑުގެ ލީޑެއް ނެގި ނަމަވެސް، މެޗުގެ 28 ވަނަ މިނެޓުގައި ލެނާޓް ޒިބޯރާ ވަނީ ލަނޑެއް ޖަހާ ޖެނޯއާއަށް ފަރަގު ކުޑަކޮށްދީފައެވެ. އަދި އެ ޓީމުން މެޗުގައި ނަތީޖާ އެއްވަރުކޮށްފައިވަނީ 74 ވަނަ މިނެޓުގައި ފިލިއްޕޯ މެލެގޯނީ ކާމިޔާބުކުރި ލަނޑުންނެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމު އެއްވަރިވެފައި އޮތުމުން، އިތުރު ވަގުތުގެ ދެ ހާފު ކުޅުނުއިރު، ފުރަތަމަ ހާފުގެ ފަހު މިނެޓުގައި ޔުވެންޓަސްއިން ވަނީ އަލުން ލީޑު ނަގާފައެވެ. މި ލަނޑު އެ ޓީމަށް ކާމިޔާބުކޮށްދިނީ ޒުވާން މިޑްފީލްޑަރު ހަމްޒާ ރަފިއާއެވެ.\nފިއޮރެންޓީނާ އާއި އިންޓަ ބައްދަލުކުރި މެޗުގެ ތެރެއިން: މި މެޗުން އިންޓަ މޮޅުވީ 2-1 ން\nމީގެ އިތުރުން މި މުބާރާތުގެ ކުއާޓާއަށް އިންޓަ ދަތުރުކުރީ ބުދަ ދުވަހުގެރޭ ކުޅުނު މެޗުގައި ފިއޮރެންޓީނާ އަތުން 2-1 ގެ ނަތީޖާއަކުން މޮޅުވެގެންނެވެ.\nފިއޮރެންޓީނާގެ ދަނޑުގައި ކުޅުނު މި މެޗުގެ ފުރަތަމަ ހާފުގައި އިންޓައިން ވަނީ ލީޑު ނަގާފައެވެ. ލިބުނު ޕެނަލްޓީއަކުން މި ލަނޑު އެ ޓީމަށް ކާމިޔާބުކޮށްދިނީ އިތުބާރު ފޯވާޑް ރޮމެލޫ ލުކާކޫއެވެ. އެކަމަކު މެޗުގެ ދެވަނަ ހާފު ފަށައިގެން 12 ވަނަ މިނެޓުގައި ކްރިސްޓިއަން ކޯމޭ ވަނީ ފިއޮރެންޓީނާއަށް ނަތީޖާ އެއްވަރުކޮށްދީފައެވެ.\nމެޗުގެ ފުރިހަމަ ވަގުތު ހަމަވިއިރު ދެ ޓީމު އެއްވަރިވެފައި އޮތުމުން، އިތުރު ވަގުތުގެ ދެ ހާފު ކުޅުނުއިރު، އިންޓައިން ލީޑު ނަގާފައިވަނީ ދެވަނަ ހާފުގައެވެ. އެގޮތުން މި މެޗުން އިންޓަ މޮޅުކޮށްދިން ލަނޑު އެ ޓީމަށް ކާމިޔާބުކޮށްދިނީ ފުރަތަމަ ލަނޑުވެސް ޖެހި ލުކާކޫއެވެ.\nބުދަ ދުވަހުގެރޭ ކުޅުނު މެޗުތަކުން މޮޅުވެ އިޓާލިއަން ކަޕުގެ ކުއާޓާއަށް ޔުވެންޓަސް އާއި އިންޓަ ދަތުރުކުރިއިރު، މި މުބާރާތުގެ އެންމެ ފަހުގެ ޗެމްޕިއަން ޓީމު ކަމަށްވާ ނާޕޮލީވެސް ވަނީ ބުދަ ދުވަހުގެރޭ އެމްޕޯލީ ބަލިކޮށް ކުއާޓާއިން ޖާގައެއް ކަށަވަރުކޮށްފައެވެ. މިހާތަނަށް ހަތަރު ޓީމެއް ކުއާޓާއަށް ދަތުރުކޮށްފައިވާއިރު، ކުއާޓާގައި އިންޓަ ބައްދަލުކުރަން ޖެހޭނީ ވާދަވެރި އޭސީ މިލާނާއެވެ.\nވެކްސިނަށް އާންމުން ހޭލުންތެރި ކުރުމަށް އެޗްޕީއޭއިން ހެލްތު ވޯކަރުންނަށް ތަމްރީން ޕްރޮގްރާމެއް ބާއްވައިފި


"Jab We Met" sequal eh kulhen Kareena beynun\n"ޖަބް ވީ މެޓް" ސީކުއަލްއެއް ކުޅެން ކަރީނާ ބޭނުން\nކަރީނާ އާއި ޝާހިދުގެ "ޖަބް ވީ މެޓް"ގެ މަންޒަރެއް\nކަރީނާ ކަޕޫރާއި ޝާހިދު ކަޕޫރުގެ "ޖަބް ވީ މެޓް" އަކީ ވަރަށް ގިނަ ބަޔެއްގެ މަގްބޫލުކަން ލިބިފައިވާ ފިލްމެކެވެ. އިމްތިޔާޒު އަލީ ޑައިރެކްޓްކޮށްފައިވާ މި ފިލްމު ރިލީޒްކުރީ 2007 ގައެވެ. ފިލްމުގައި ކަރީނާ އާއި ޝާހިދު ކުޅެފައިވާ ގީތު އާއި އަދިތުޔާގެ ކެރެކްޓާއަށް ފިލްމުބަލާ ޒުވާން ފުރައިގެ ކުދިން ބޮޑު ތަރުހީބެއް ދިފައި ވެއެވެ.\n"ޖަބް ވީ މެޓް" އެހާ ކާމިޔާބު އަދި އެހާ މޮޅު ފިލްމަކަށްވީ ފިލްމުގައި ލީޑް ރޯލު ކުޅުނު ދެ ތަރިންގެ އެކްޓިންގެ ފުރިހަމަ ކަމާއި ލަވަތައް ރީތިވުން އަދި ފިލްމުގައި ކިޔައިދީފައިވާ ވާހަކަ ވެސް ރީތިވީމަ އެވެ. މިހާ ބޮޑު ކާމިޔާބެއް ލިބުނު ފިލްމަކަށް ވާތީ މީގެ ދެ ވަނަ ބައެއް ބަލާލުމުގެ ޝައުގުވެރިކަން ގިނަ ބަޔަކު ސޯޝަލް މީޑިއާގައި ފާޅުކުރާތާ ގިނަ ދުވަސް ތަކެއް ވެއްޖެ އެވެ.\nޚުދް ކަރީނާ ވެސް މި ފިލްމުގެ ސީކުއަލް އެއް އުފައްދާނެ ދުވަހަކަށް އިންތިޒާރު ކުރާ ކަމަށް ބުނެފައި ވެއެވެ. އަދި އެ ފިލްމުގެ ބަތަލާއަކަށް ބޭނުމީ ވެސް ކަރީނާ އެވެ.\nކަރީނާ މިގޮތަށް ބުނީ އިންސްޓަގްރާމްގައި ވަރަށް ނުފޫޒުގަދަ ކުޝާ ކަޕީލާ ކިޔާ މީހެއް ޝެއާ ކުރި ޕޯސްޓަކަށް ކޮމެންޓް ކުރަމުންނެވެ. އޭނާ ވަނީ "ޖަބް ވީ މެޓް"ގެ މަންޒަރެއް ބަދަލުކޮށް ކަރީނާގެ ކެރެކްޓާ ސައުތު އިންޑިއާ މިހެއްގެ ކެރެކްޓާއަކަށް ބަދަލުކޮށްފަ އެވެ. އަދި އެ ފިލްމުގައި ކަރީނާ ކުޅުނު ކެރެކްޓާ އަކީ ސައުތު އިންޑިއާ މީހަކަށް ވީނަމަ އޭނާގެ ފޭވަރިޓް ކެރެކްޓާއަކީ އެއީއޭ ބުނެފަ އެވެ.\nޖަވާބުގައި ކަރީނާ ބުނީ "ޖަބް ވީ މެޓް 2" އުފައްދަން އެދި ޕެޓިޝަނެއް ތައްޔާރުކުރަން ކުޝާ ކިބައިން އެދިފަ އެވެ.\nކަރީނާގެ މި ޖަވާބު ޑައިރެކްޓަރު އިމްތިޔާޒާ ހަމަޔަށް ފޯރައިފިނަމަ މިކަމާ މެދު ވިސްނާނެކަން ޔަގީނެވެ.\nކަރީނާ މިވަގުތު ހުރީ ދެ ވަނަ ދަރިފުޅު ވިހައިގެން ޗުއްޓީގަ އެވެ. އޭނާގެ ބަނޑުން މާ ބޮޑަށް އެނގެން ފެށުމުގެ ކުރިން އޭނާ ވަނީ އާމިރު ޚާނާއެކު ކުޅެން ސޮއިކުރި "ލާލް ސިންގް ޗައްޑާ"ގައި އޭނާ ކުޅެން ޖެހޭ ބައި ފުރިހަމަކޮށްފަ އެވެ.\nޝާހިދު ކަޕޫރު ކަރީނާ ކަޕޫރު


Adhureyge dharifulhaai anbikanbalunge ainu hahdhan Embassy ge budget in 72,000 rf | Mihaaru\nއަދުރޭ އާއި އޭނާގެ ދަރިފުޅު ފައިސަލް:\nއަދުރޭގެ ދަރިފުޅު ފައިސަލާއި އަނބިކަނބަލުންގެ އައިނު ހައްދަން އެމްބަސީގެ ބަޖެޓުން 72،000ރ.\n23 ފެބުރުއަރީ 2020 - 12:08 133 comments\nއޮޑިޓާ ޖެނެރަލް ހަސަން ޒިޔަތު މިއަދު އާންމު ކުރެއްވި، ފޮރިން މިނިސްޓްރީގެ 2018 ވަނަ އަހަރުގެ އޮޑިޓް ރިޕޯޓުގައިވާ ގޮތުން، މެލޭޝިއާ އެމްބަސީގައި މަސައްކަތް ކުރާ މުވައްޒަފުން އެ ގައުމުގެ އިންޝުއަރެންސް ސްކީމްގައި ބައިވެރި ކޮށްފައިވީ ނަމަވެސް އެ ސްކީމްގެ ބޭރުން ހޯދާފައިވާ ޚިދުމަތްތަކަށް އެމްބަސީގެ ބަޖެޓުން ޚަރަދު ކޮށްފައި ވެ އެވެ.\nއެގޮތުން، އެ އެމްބަސީގެ މިނިސްޓާ-ކައުންސެލާގެ މަގާމުގައި ހުންނެވި ބޭފުޅާ އާއި އޭނާގެ އަނބިކަނބަލުން ޕްރާޑާ ބްރޭންޑްގެ އައިނެއް ހެއްދުމަށް 72،438ރ. އެމްބަސީގެ ބަޖެޓުން ޚަރަދުކޮށްފައި ވަނީ ގަވައިދާ ހިލާފަށް ކަމަށް އޮޑިޓް ރިޕޯޓްގައި ވެ އެވެ.\nމިނިސްޓާ-ކައުންސެލާގެ މަގާމުގައި ހުންނެވި އެ ބޭފުޅާގެ ނަން ރިޕޯޓުގައި ނެތް ނަމަވެސް އެ މުއްދަތުގައި އެ މަގާމުގައި ހުންނެވީ ފައިސަލެވެ.\nފޮރިން މިނިސްޓްރީގެ 2018 ގެ އޮޑިޓް ރިޕޯޓު\nމީގެ ކުރިން ވެސް ވަނީ އައިލެންޑް އޭވިއޭޝަނުން ނަގާފައިވާ ޓިކެޓްތަކަކަށް ފައިސަލް 157،290.12ރ. ނުދައްކާ އޮތް މައްސަލައެއް ފެންމަތި ވެފަ އެވެ. އެކަމަކު، ފަހުން އޭނާ ވަނީ އެ ފައިސާ ދައްކައިފަ އެވެ.\nފައިސަލްގެ އިތުރުން، މެލޭޝިއާގައި އޭރު ހުންނެވި ދިވެހި ސަފީރާއި އޭނާގެ އަނބިކަނބަލުން ވެސް މެޑިކަލް ޗެކަޕެއް ހެއްދުމަށް 26،360ރ. އެމްބަސީގެ ބަޖެޓުން ޚަރަދު ކޮށްފައިވާ ކަމަށް އޮޑިޓް ރިޕޯޓްގައި ބުނެފައިވެ އެވެ.\nއެ ރިޕޯޓުގައި ބުނާ މުއްދަތުގައި މެލޭޝިއާގެ ސަފީރަކަށް ހުންނެވީ ސިވިލް ސާވިސް ކޮމިޝަންގެ ކުރީގެ ރައީސް މުހައްމަދު ފަހުމީ ހަސަނެވެ.\nއޮޑިޓް ރިޕޯޓްގައި ބުނީ، ޑިޕްލޮމެޓިކް މިޝަންތަކުގެ ވަޒީފާ އަށް ފޮނުވާ މުވައްޒަފުންނަށް ދޭ އެލަވަންސްތަކާއި އިނާޔަތްތައް ދެމުން ގެންދާ އުސޫލަށް ބަލާއިރު، އެއީ އެގޮތަށް ކުރެވިދާނެ ޚަރަދުތަކެއް ކަމަށް ނުދެކޭ ކަމަށެވެ.\n"ދައުލަތުގެ ހަރަދުގައި އިންޝުއަރެންސް ސްކީމެއްގައި މުވައްޒަފަކު ބައިވެރި ކުރުވުމަށް ފަހު، އޭގެ ބޭރުން އެ މުވައްޒަފެއްގެ ސިއްހީ ކަންކަމަށް ދައުލަތުން ހަރަދު ކުރުމަކީ ވެސް ހަމަޖެހޭ އުސޫލެއް ނޫންކަން ވެސް ފާހަގަ ކުރަމެވެ،" އޮޑިޓް ރިޕޯޓްގައި ވެ އެވެ.\nފައިސަލް އާއި ފަހުމީ ކުރައްވާފައިވާ އެ ޚަރަދުތަކަކީ އުސޫލާ ޚިލާފަށް ކޮށްފައިވާ ކަންކަން ކަމުގައި ވާތީ އެ ފައިސާ އަނބުރާ ހޯދުމަށް ވެސް އޮޑިޓާ ޖެނެރަލް ވަނީ ލަފާ ދެއްވައިފަ އެވެ.\nއިތުރު ލިޔުންތައް މެލޭޝިއާ ކޮރަޕްޝަން ފޮރިން މިނިސްޓްރީ ކުރީގެ މެމްބަރު އަބްދުއްރަހީމް އަބްދުﷲ ރާއްޖެ-މެލޭޝިއާ އޮޑިޓާ ޖެނެރަލް އޮޑިޓާ ޖެނެރަލް އޮފީސް އޮޑިޓް ރިޕޯޓް ހަސަން ޒިޔަތު، އޮޑިޓަ ޖެނެރަލް މުހައްމަދު ފަހުމީ ހަސަން\nފޮރިން މިނިސްޓްރީން ޚަރަދުތައް ކުރީ ރަނގަޅަށް


Bappa Akee Kudhinnah Jinsee Goanaa Kuri Meeheh Noon - Micahael Jackson Dharifulhu - Vaguthu\nޕެރިސް ޖެކްޝަން ---\nމަޝްހޫރު ޕޮޕް ސްޓާ މައިކަލް ޖެކްޝަންއަކީ ކުދިންނަށް ޖިންސީ ގޯނާ ކުރި މީހެއް ކަމަށް މީގެކުރިން އޭނާގެ މައްޗަށް ދައުވާތައްވެސް އުފުލާފައިވީ ނަމަވެސް، އެކަން އެގޮތަށް ގަބޫލު ނުކުރާނެ ކަމަށް އޭނާގެ ދަރިފުޅު ޕެރިސް ޖެކްޝަން ބުނެފިއެވެ.\nސްޓްރޯކެއް ޖެހިގެން 2009 ވަނަ އަހަރު މައިކަލް ޖެކްޝަން މަރުވިކަން އިއުލާން ކުރި ނަަމަވެސް، އޭނާ މަރާލީ ކަމަށްވެސް ވާހަކަތައް ދެކެވުނެވެ. މައިކަލް ޖެކްޝަން އަމިއްލަ ދަރިންނަށްވެސް ޖިންސީ ގޯނާ ކުރި ކަމަށް ކުރިން ވާހަކަތައް ދެކެވިފައި އޮތް އިރު، ދާދިފަހުން ވަނީ މައިކަލް ޖެކްޝަން ކުދިންނަށް ކުރި ޖިންސީ ފުރައްސާރައިގެ ތަފްސީލުތައް ދައްކުވައިދޭ "ނެވަލޭންޑް" ޑޮކިއުމަންޓްރީއެއް ނެރެފައެވެ.\nމައިކަލް ޖެކްޝަންގެ ދަރިފުޅު ޕެރިސް ބުނެފައި ވަނީ "ނެވަލޭންޑް" ޑޮކިއުމަންޓްރީ އޭނާ ބަލަން ބޭނުން ނުވާ ކަމަށާއި، ބައްޕައަކީ ކުދިންނަށް ޖިންސީ ފުރައްސާރަ ކުރި މީހެއް ކަމަށް ގަބޫލު ނުކުރާ ކަމަށެވެ. އުމުރުން 20 އަހަރުގެ އެކްޓާ ޕެރިސް، އިތުރަށް ބުނެފައި ވަނީ ސަންޑާންސްގައި "ނެވަލޭންޑް" ދައްކާފައި ވަނީ މާކެޓިން ސްޓަންޓެއް ގޮތުން ކަމަށާއި، މައިކަލް ޖެކްޝަންގެ ހަޔާތުގެ އަނދިރި ފަޅިއަށް ފިލްމް ހަދައިގެން މަސައްކަތް ކުރަނީ ފައިސާ ހޯދުމަށް ކަމަށެވެ.\nޕެރިސް ބުނެފައި ވަނީ އޭނާގެ ބައްޕަ އަބަދުވެސް ތުހުމަތުތަކަށް އިންކާރު ކުރާ ކަމަށާއި، "ނެވަލޭންޑް" ޑޮކިއުމަންޓްރީގެ ސަބަބުން ވަރަށް ބޮޑަށް ދެރަވެ ހިތްދަތިވި ކަމަށެވެ.\nއޮގަސްޓް 24, 2019 20:33\nބައްޕަޔޯ..؟! ލޮލް. ޑީ.އެން.އޭ ޓެސްޓް ހަދަން ފެނޭ..!\nއޮގަސްޓް 24, 2019 21:57\nހަރާމެ ކުއްދެކެ ދާ؟\nއޮގަސްޓް 28, 2019 08:08\nބަޔަލޮޖިކަލް ބައްޕަ ހޯދަން ބޭނުންނުވަނީ މަޝްހޫރުމީހަކަށް ނިސްބަތް ވާތީދޯ....4 ކަށިމަތި ދޮންކުއްޖަކު ކަޅުނނަސްލަށް ނިސްބަތްވާނީކިހިނެތް\nއޮގަސްޓް 28, 2019 10:58\nކަޅު މީހަކަށް ދޮން ދަރިއެއް ލިބިދާނެ! އެކަމަކު މިބުނީ މީ ޖެކްޝަން ދަރިއެކޭ ނޫން. ޢެހެންވެދާނެ


Hamanujehun boduve, falastheenuge ithuru hatharu meehun maraalaifi\nހަމަނުޖެހުން ބޮޑުވެ، ފަލަސްތީނުގެ އިތުރު ހަތަރު މީހުން މަރާލައިފި\nމުޒާހަރާ ތެރެއަށް އިޒްރޭލު ސިފައިން ކަރުނަ ގޭސް ޖަހަނީ. -- ފޮޓޯ: ރޮއިޓާސް\nޣައްޒާ (ޖުލައި 20) - ފަލަސްތީނު ރައްޔިތުންގެ ބިން އަނބުރާ ދިނުމަށް ގޮވާލާ ޣައްޒާއާ އިޒްރޭލު ގުޅޭ ބޯޑަރުގައި މުޒާހަރާތައް ކުރިއަށް ގެންދާތާ މިހާރު ވަނީ ހަތަރު މަސް ދުވަސްވެފަ އެވެ.\nއިނގިރޭސިން ފަލަސްތީނު ހިފައި، އެބިމުގައި ޔަހޫދީން އާބާދުކޮށް އެއަށް ފަހު އެމީހުންނަށް އެތަނުގައި ދައުލަތެއް ގާއިމު ކޮށްދިނީ މީގެ 70 އަހަރު ކުރިންނެވެ. ފަލަސްތީނުގެ އަސްލު ވަޒަންވެރިން އެމީހުންގެ ގެދޮރުން ނެރެލައި އިޒްރޭލުގެ ދައުލަތް ގާއިމްކުރުމަަށް ފަހު އެކަން ރަސްމީކޮށް އިއުލާނު ކުރީ 1948 ވަަނަ އަހަރުގެ މޭމަހުގެ 14 ވަނަ ދުވަހު އެވެ.\nމިއަހަރުގެ މާޗް 30 ގައި ފެށި މުޒާހަރާތަކުގައި މިހާތަނަށް 140 ފަލަސްތީނު މީހުން އިޒްރޭލު ސިފައިން މަރާލާފައިވާއިރު، 16،000 އަށް ވުރެ ގިނަ މީހުން ވަނީ ޒަހަމްވެފަ އެވެ.\nހުކުރު ދުވަހު ކުރި މުޒާހަރާގައި ހަތަރު ފަލަސްތީނު މީހުން ބަޑިޖަހައި މަރާލެވިފައިވާއިރު، އިޒްރޭލު ސިފައިންގެ މީހަކު ވެސް މަރުވެފައިވާ ކަމަށް ވަނީ ބުނެފަ އެވެ. ހުކުރު ދުވަހުގެ ކުރިމަތިލުންތަކުގައި 120 އަށް ވުރެ ގިނަ މީހުން ޒަހަމްވެފައިވާ ކަމަށް މީޑިއާ ރިޕޯޓުތައް ބުނެ އެވެ.\nބައިނަލްއަގުވާމީ އެހީތެރިކާމާއެކު ހަމަލާތައް ހުއްޓާލުމަށް ދެ ފަރާތުން މިހާރު އެއްބަސްވެފައިވާ ކަމަށް ހަމާސް އިން ވަނީ ބުނެފަ އެވެ.\nއިޒްރޭލުން ބުނީ 2014 ގެ ހަނގުރާމައިގެ ފަހުން ޣައްްޒާ ކޮންޓްރޯލްކުރާ ހަމާސް ޖަމާއަތާއި ދެކޮޅަށް ދެމުންގެންދާ "އެންމެ ވަރުގަދަ" ހަމަލާތަކަކީ އެ ޖަމާއަތުން އިޒްރޭލަށް ފޮނުވި ރޮކެޓު ހަމަލާތަކާއި ގުޅިގެން ދޭން މަޖުބޫރިވި ރައްދެއް ކަމަށެވެ.\nމިހާރު ހިނގަމުންދާ ހަމަނުޖެހުންތަކަށް ނިމުމެއް ނުގެނެވިއްޖެނަމަ، ބޮޑު ހަނގުރާމައަކަށް ބަދަލުވެދާނެކަމުގެ ބިރު އެބައޮތް ކަމަށް ބައިނަލްއަގުވާމީ ފަރާތްތަކުން ދަނީ ބުނަމުންނެވެ.


Ramadan mahah thayyaaru vumah kurevidhaane9kameh!\nރަމަޟާން މަހަށް ތައްޔާރުވުމަށް ކުރެވިދާނެ9ކަމެއް\nރޯދަ މަހަށް ކުރިއާލާ ތައްޔާރުވުމަށް ގިނަ ކަންތައްތަކެއް ކުރަންޖެހޭ\nކެޔުމުގައި ވެސް ވަކި އާދަތަކެއް ހިފަހައްޓަންޖެހޭ\nކ. މާލެ | 15 މެއި 2018 | އަންގާރަ 12:59 | 4,513\nމިދިޔަ އަހަރުގެ ރަމަޟާން މަހުގެ އެންމެ ފަހު ދުވަހުގެ މިސްކިތެއްގައި ރޯދަ ވީއްލުމަށް ތައްޔާރުކޮށްފައި - އަޝްވާ ފަހީމް\nރަމަޟާން މަހަށް ހަށިގަނޑު ތައްޔާރު ކުރުމަކީ ކޮންމެހެން މުހިއްމު ކަމެކެވެ. ކުއްލިއަކަށް ކެޔުމަށް ބޮޑު ބަދަލެއް ގެނައުމުގެ ބަދަލުގައި ދުރާލައި ރާވާލައިގެން ރަމަޟާން މަހަށް ތައްޔާރުވުމުން، ކުރިމަތިވާ އުނދަގޫތައް ކުޑަ ކުރެވިދާނެ އެވެ. އެގޮތުން ހަށިގަނޑު ތައްޔާރުކުރުމުގައި ބަލަންޖެހޭ 09 ކަމަކަށް ބަލައިލާނަމެވެ.\nކެޔުމުގެ މިންވަރު: ކެޔުމުގައި އާންމުކޮށް ކާ މިންވަރަށްވުރެ މަދުން ކެޔުން މުހިއްމެވެ. ރަމަޟާން މަސް އައުމުގެ ކުރިން މިގޮތަށް ކެޔުން މަދުކޮށްފި ކަމުގައިވާ ނަމަ، ނުކައި ގިނަ އިރު ހުރުމަށް ހަށިގަނޑަށް ފަސޭހަ ވެގެންދެ އެވެ.\nހެނދުނުގެ ނާސްތާ އަވަސް ކުރުން: ރަމަޟާން މަހުގައި އިރު އެރުމުގެ ކުރިން ހާރު ކާންޖެހޭ އިރު ހާރު ކެޔުން ދޫކޮށް ނުލުމަކީ ކޮންމެހެން މުހިއްމު ކަމެކެވެ. އަދި ރަމަޟާން މަސް އައުމުގެ ކުރިން ވީހާވެސް އަވަށް ހެނދުނުގެ ނާސްތާ ނެގުން އާދަކުރުމުން، ހާރު ކެޔުމުގެ ވަގުތަށް ހަށިގަނޑު ތައްޔާރުކޮށްދޭނެ އެވެ.\nތިން އިރު ރަގަޅަށް ކެޔުން: ރަމަޟާން މަސް އައުމުގެ ކުރިން ކޮންމެ ދުވަހަކުވެސް ކާން ޖެހޭ ވަގުތުތަކުގައި ރަގަޅަށް ކާން އާދަކުރަންޖެހެ އެވެ. އަދި ހެނދުނު ސަޔާއި މެންދުރު ކެޔުމާއި ރޭގަނޑުގެ ކެޔުން ނޫން އިތުރު ވަގުތުތަކުގައި ހެދިކާއާއި އެހެން ކެޔުންތައް ކެޔުން ހުއްޓާލަންޖެހެ އެވެ.\nކޮފީ ބުއިން މަދު ކުރުން: އާންމުކޮށް ކޮންމެ ދުވަހަކު ކޮފީ ބުއިމުގެ އާދަ ހުންނަ މީހުންވެސް ރަމަޟާން މަސް ކައިރިވުމުން ކޮފީ ބޭނުން ކުރާ މިންވަރު މަދު ކުރަންޖެހެ އެވެ. އެހެން ނޫން ނަމަ ރަމަޟާން މަހުގެ ފުރަތަމަ ދުވަސް ތަކުގައި ބޮލުގައި ރިހުން ފަދަ ކަންކަން ކުރިމަތިވެދާނެ އެވެ. ކޮފީ ބުއިން މަދު ކުރުމުގެ ސަބަބުން ހަށިގަނޑުން ކެފެއިންގެ މާއްދާ ރަމަޟާން މަހުގައި މަދު ކުރެވޭނެ އެވެ.\nދުންފަތުގެ އިސްތިއުމާލު ކުރުން މަދު ކުރުން: ދުންފަތުގެ އިސްތިއުމާލު ކުރާ މީހުން ރަމަޟާން މަސް ކައިރިވުމުން ސިނގިރޭޓް ބޯ މިންވަރު މަދު ކުރަންޖެހެ އެވެ. އެހެން ނޫން ކަމުގައިވަނީ ނަމަ ރުޅި ގަދަވުމާއި ވަރުބަލިވުންފަދަ ކަންކަން އިހްސާސްކުރެވޭނެ އެވެ. އެހެން ކަމުން ރަމަޟާން މަސް އައުމުގެ ކުރިން ދުންފަތުގެ އިސްތިއުމާލުކުރުން ފަދަ ނޭދެވޭ އަމަލުތައް މަދު ކުރަންޖެހެ އެވެ. ރަމަޟާން މަހަކީ ދުންފަތުގެ އިސްތިއުމާލު ކުރުމުން ދުރުވުމަށްވެސް އެންމެ ފަސޭހަ ދުވަސްވެރެވެ.\nސުންނަތް ރޯދަ ހިފުން އިތުރު ކުރުން: ރަމަޟާން މަހަށް ހަށިގަނޑު ތައްޔާރު ކުރުމަށްޓަކާއި ރަމަޟާން މަސް ކައިރިވުމުން ސުންނަތް ރޯދަ ހިފަން ފެށުމުން ރޯދައަށް ހުރުމަށް ހަށިގަނޑު ތައްޔާރުކޮށްދެ އެވެ.\nރަގަޅަށް ނިދުން: ނިދުމުގައި ވަކި އާދަތަކެއްގައި ހިފަހައްޓަންޖެހެ އެވެ. ރަމަޟާން މަހުގައި ހާރު ކެޔުމަށް ތެދުވަންޖެހޭ އިރު ރޭގަނޑު ނިދުމަށްފަހު އަވަހަށް ހޭލުމުގެ އާދައެއް ގެންގުޅުން މުހިންމެވެ .\nރަމަޟާން މަހުގައި އާންމުކޮށް ކާ ތަކެއްޗަށް ހަށިގަނޑު ހޭނުން: ރަމަޟާން މަހުގައި ކެޔުމަށް ބޮޑު ބަދަލެއް އަންނަ އިރު، ކާތަކެތިވެސް އާންމުގޮތެއްގައި ބަދަލުވެ އެވެ. އެހެން ކަމުން ރަމަޟާން މަސް ފެށުމުގެ ކުރިން އާންމުކޮށް ރަމަޟާން މަހުގައި ކާ ތަކެއްޗަށް ހަށިގަނޑު ހޭނުން މުހިއްމެވެ.\nބޮޑީ ޗެކްއަޕްއެއް ހެދުން: ރަމަޟާން މަހު ރޯދައަށް ހުރުމުގެ ގާބިލްކަން ހަށިގަނޑުގައި ހުރިކަން ބެލުމަށްޓަކާއި ޑޮކްޓަރެއްގެ ލަފާ ހޯދަންޖެހެ އެވެ. ހާއްސަކޮށް ހަކުރު ބައްޔާއި ބަލަޑް ޕްރެޝާގެ މައްސަލަތައް ދިމާވާ ފަރާތްތަކުން ރަމަޟާން މަސް އައުމުގެ ކުރިން ޑޮކްޓަރަށް ދައްކާލާ ބޮޑީ ޗެކްއަޕްއެއް ހެދުން މުހިއްމެވެ.


ފްލެޓްތަކަގެ ގުރުނެގުމުގެ މަސައްކަތް ފަށައިފި - DhiDaily\nފްލެޓްތަކަގެ ގުރުނެގުމުގެ މަސައްކަތް ފަށައިފި\nހިޔާ މަޝްރޫއުގެ ދަށުން ހުޅުމާލޭގައި އަޅާފައިވާ ފްލެޓްތައް ލިބޭ ފަރާތްތަކުގެ މެދުގައި ފްލެޓްތައް ހޮވުމަށް ކުރިއަށްގެންދާ ގުރުއަތުލުމުގެ މަސައްކަތް ފަށައިފި އެވެ.\nއެންމެ ފުރަތަމަ ފަންގިފިލައިން ފެށިގެން ފްލެޓްތައް ލިބޭ ފަރާތްތަކަށް ފްލެޓްތައް ކަނޑައެޅުމުގެ މަސައްކަތް މިހާރު ދަނީ ކުރިއަށެވެ. އެގޮތުން އެޗް10ގައި ހިމެނޭ ހާއްސަ އެހީތަކަށް ބޭނުންވާ ފަރާތްތަކުންގެ ފްލެޓްތައް ކަނޑައެޅުމުގެ މަސައްކަތް މިހާރު ދަނީ ކުރިއަށެވެ.\nގުރުއަތު ނަގާނީ އެ ކެޓަގަރީން ފްލެޓު ލިބުނުކަމަށް ސަރުކާރުން ކަނޑައަޅާފައިވާ ލިސްޓުތަކުގައި ހިމެނޭ ފަރާތްތަކުގެ އައިޑީ ކާޑު ނަންބަރު ތަރުތީބުންނެވެ.\nގުރުއަތު ނެގުމުގެ މަސައްކަތް ކުރިއަށްދަނީ ފްލެޓް ނަންބަރު ކަރުދާސްކޮޅުތަކެއްގައި ފޮށްޓަކަށް އެޅުމަށްފަހު ކަނޑައަޅާފައިވާ ލިސްޓުތަކުގައި ހިމެނޭ ފަރާތްތަކުގެ އައިޑީ ކާޑު ނަންބަރު ތަރުތީބުންނެވެ.\nގުރުއަތު ނަގާއިރު ނެގުނު ފުލެޓާއި، ފަންގިފިލާއާއި ޓަވަރު އެނގޭ ގޮތަށް ސްކްރީނުން ފެންނާނެއެވެ. އަދި އޭގެ އިތުރުން ފްލެޓު ލިބުނު ފަރާތުން ދީފައިވާ ނަންބަރަށް މެސެޖެއް ލިބޭނެއެވެ. އެ މެސެޖުގައި ނެގުނު ފުލެޓާއި، ފަންގިފިލާއާއި، ޓަވަރު ހިމެނޭނެއެވެ. އޭގައިވާ ލިންކަށް ކްލިކް ކޮށްލުމުން ގުރުއަތުނެގުނު ފުލެޓްގެ އިތުރު މަޢުލޫމާތު ފެންނާނެއެވެ.\nގުރުއަތު ނަގާ ނިމުމުން އެކަމަށް ހާއްސަ އެއްބަސްވުންތައް ހެދުމަށްފަހު އެ ފަރާތްތަކަށް ފްލެޓުގެ ތަޅުދަނޑިތައް ހަވާލުކުރަން ފަށާނެ ކަމަށް ހައުސިން އެންޑް ޕްލޭނިން މިނިސްޓަރު މުހައްމަދު އަސްލަމް އިއްޔެ ވިދާޅުވިއެވެ. އަސްލަމް ވިދާޅުވެފައިވަނީ އެ ފަރާތްތަކަށް ފްލެޓް ލިބުމުން ތިން މަހުގެ މުއްދަތެއް ކުއްޔާ ނުލާ ލިބޭނެ ކަމަށެވެ. އެއީ އެތަނަށް ބޭނުންވާނެ މަރާމާތުތަކާއި އެހެން މަސައްކަތް ކުރުމަށް ކަމަށް އޭނާ ކުރީން ހާމަކުރައްވާފައިވެއެވެ.


Eh Ge Ehggai Marakah Fahu Mareh, Varah Biruveri! - Vaguthu\nމިއީ މިހާރު ހޮޓަލެކެވެ. އެމެރިކާގެ އެންމެ ބިރުވެރި 10 ތަނުގެ ތެރޭގައި ހިމެނޭ ތަނެެވެ. އެތަން އެހަ ބިރުވެރީ ކުރީގައި ހިނގާފަައިވާ ކަންތައްތަކުގެ ސަބަބުންނެވެ. އެސްޓީ ލުއިސްގައި ހުންނަ މިތަނަށް ކިޔަނީ ދަ ލެމްޕް މެންސަން އެވެ.\nމިއީ 1860 ވަނަ އަހަރުގެ ތެރޭގައި އިމާރަތް ކުރި 33 ކޮޓަރީގެ ގެއެެވެ. މި ގެ އިމާރަތްކޮށްފައި ވަނީ ވިޔަފާރިވެރިއެއް ކަމަށްވާ ވިލިއަމް ޖޭ ލެމްޕް އެސްއާރް އިމާރަތްކުރި މި ގޭގައި އޭނާގެ އާއިލާ ދިރިިއުޅުނެވެ. އެއިރު ވަރަށް އުފާވެރިއެވެ. އެހެން ނަމަވެސް، 1904 ވަނަ އަހަރު އޭނާގެ ހަތަރު ދަރިންގެ ތެރެއިން އެންމެ ހަގު ދަރިފުޅު ފްރެޑެރިކް މަރުވިއެވެ. ފެރްޑްރިކްއަކީ ވިލިއަމް އެންމެ ލޯބިވާ ދަރިފުޅެވެ. ސިއްހަތު ރަނގަޅު ކުއްޖެއް ނޫނެވެ. އުމުރުން 28 އަހަރުގައި އޭނާ މަރުވީ ހިތް ހުއްޓިގެންނެވެ. އޭގެ ފަހުން ވިލިއަމްގެ އެންމެ ގާތް އެކުވެރިޔާ މަރުވިއެވެ. މި ހުރިހާ ކަމަކަށް ކެތްނުވެގެން އޭނާ އަމިއްލައަށް މަރުވީއެވެ.\nވަނަ އޭގެ އަހަރުތަކެއް ފަހުން އޭނާގެ އަންހެނުންވެސް ވަނީ އެގޭގައި ކެންސަރު ބަލީގައި މަރުވެފައެވެ. މި ނިމުނީ ނޫނެވެ. 1922 ވަނަ އަހަރު ވިލިއަމް ލެމްޕް ޖޭއާރް ވަނީ ވިލިއަމް އެސްއާރް މަރުވި ކޮޓަރީގައި އަމިއްލައަށް މަރުވެފައެވެ. އޭނާ މަރުވެފައި ވަނީ އޭނާގެ އަންހެނުންނާއި ދަރިފުޅާއި ދެމެދު ޖެހުނު މައްސަލަތަކާއި ގުޅިގެން ކަމަށް ވެއެވެ.\nމިކަންތަކަށް ފަހު ލެމްޕް އެސްއާރް އަންހެން ދަރިފުޅު އެލްސާވެސް ވަނީ މަރުވެފައެވެ. އޭނާ މަރާލީ ކަމަަށްވެސް ވާހަކަދެކެވުނެވެ. އޭނާ މަރުވީ އެ ގޭގައި ނޫނެވެ. ފިރިމީހާއާއެކު އެހެން ގެއެއްގައި ދިރިއުޅެމުންދަނިކޮށެވެެ.\nއޭގެ ފަހުން 1949 ވަނަ އަހަރު ޗޭލްސް ލެމްޕް ވިލިއަމްސް ވަނީ އަމިއްލައަށް މަރުވެފައެވެ. އޭނާ އަމިއްލައަށް މަރުވީ ކުއްތާ މަރާލުމަށްފަހުއެވެ. އޭނާއަކީ ލެމްޕް އާއިލާގެ ފަހުން ދުނިޔޭގައި ހުރި ހަމައެކަނި މެންބަރެެވެ. އޭނާގެ މަރާއެކު އެންމެ ފަހުން އެގެ ވިއްކާލިއެވެ. އެގޭގައި ބިރުވެރި ކަންތައް ހިނގަން ފެށީ އޭގެ ފަހުންނެވެ.\nއެގޮތުން އެތަނުގައި އުޅުނު ބައެއް މީހުންނަށް ވަނީ ހަށިގަނޑަށް ހޫނުލުމުގެ އިހުސާސްތައް ކުރެވިފައެވެ. އަދި އެތަނުގައި ދޮރުތައް ލައްޕާ ހުޅުވާ އަޑުއިވެއެވެ. މިހާރު އެތަނަކީ ބޮޑު ރެސްޓޯރެންޓަކާއި އިވެންޓްތައް ބާއްވާ ތަނަކަށްވެސް ވަނީ ވެފައެވެ.


"Dhekunu China kandun bodubaeh China athulaigenfaane"\n"ދެކުނު ޗައިނާ ކަނޑުން ބޮޑުބައެއް ޗައިނާ އަތުލައިގެންފާނެ"\nދެކުނު ޗައިނާ ކަނޑުގައި ޗައިނާ ބާރުގަދަ ކުރުން މަސްލަހަތު ގެއްލޭ ކަމަށް ފިލިޕީންސް ބުނޭ\nދެކުނު ޗައިނާ ކަނޑުގެ މިލްކުވެރިކަމާ މެދު މި ކަނޑު ހިއްސާކުރާ ގައުމުތަކުން އަބަދުވެސް ޝަކުވާ ކުރެ އެވެ. މައިގަނޑު މައްސަލައަކީ ޗައިނާއިން މިކަނޑަށް ވެރިވެގަތުމަށް ކުރާ މަސައްކަތްތަކެވެ.\nފިލިޕީންސްގެ ޑިފެންސް ސެކްރެޓަރީ ޑެލްފިން ލޮރެންޒާނާ ވިދާޅުވި ގޮތުން ޗައިނާ ސިފައިން ދެކުނު ޗައިނާ ކަނޑު ހުރަސްކޮށް، ހުޅަނގު ފިލިޕީން ކަނޑަށް ވަދެއުޅޭ ކަމުގެ ރިޕޯޓްތައް ލިބިވަޑައިގަންނަވާ ކަމަށާއި އެ ސަރަހައްދުން ބޮޑުބައެއް އަތުލައިގެންފާނެ ކަމަށެވެ.\nފިލިޕީންސްއަށް އޮތް ބިރަކީ ދެކުނު ޗައިނާ ކަނޑުގައި ފިލިޕީންސްއަށް ނިސްބަތްވާ ސަރަހައްދުތައް ބެލެހެއްޓުމުގައި ހަރަކާތްތެރިވާ އެގައުމުގެ ސިފައިންނަށް ޗައިނާއިން އަނިޔާ ކުރުމެވެ. އެސަރަހައްދުގައި ޗައިނާ ސިފައިނާއި ފިލިޕީންސް ސިފައިން ދޭތެރެ ދޭތެެރެއިން ހަމަލާ ބަދަލުކުރާ ކަމަށް ރިޕޯޓްތައް ބުނެ އެވެ.\nޑިފެންސް ސެކްރެޓަރީ ވިދާޅުވި ގޮތުން މިފަހަކަށް އައިސް ކަނޑުގައި އުޅަނދުފަހަރު އަންނަނީ ގިނަވަމުންނެވެ. ޗައިނާއިން ކުރަން އުޅޭ ކަމެއް އޮޅުންފިލުވައިނުދީ ސަރަހައްދީ ރޮނގު ވަށާލުމުން ފިލިޕީންސްއަށް ވެސް ކޮންމެވެސް ކަމެއް ކުރެވިދާނެ ކަމަށް އޭނާ ވިދާޅުވި އެވެ.\nފިލިޕީންސްގެ ވެރިރަށް މެނީލާގައި ހުންނަ ޗައިނާ އެމްބަަސީން ބުނީ ޗައިނާ އުޅަނދުފަހަރު ވަކި މޫސުމެއްގައި ގިނަވެ، ވަކި މޫސުމެއްގައި މަދުވުމަކީ ފިލިޕީންސްއަށް ފަރިތަ އާދައަށް ވާން ޖެހިއްޖެ ކަމަށެވެ. ދެ ގައުމުގެ އިމަށް ނިސްބަތްވާ ހިސާބުގައި ހަމަ ތިބެފަައި ހަމަނުޖެމެއް ހިންގާހާ މޮޔަ ބަޔަކަށް ޗައިނާ ނުވާނެ ކަމަށެވެ. ދެކުނު ޗައިނާ ކަނޑުގައި މިމޫސުމުގައި ގިނަވާނާ މަސްވެރި އުޅަނދުފަހަރު ކަމަށެވެ.\nދެކުނު ޗައިނާ ކަނޑު ހިއްސާކުރާ ގައުމުތަކުގެ ތެރޭގައި ޗައިނާ، ފިލިޕީންސް، ބުރުނާއީ، މެލޭޝިއާ، ވިއެޓްނާމް އަދި ޓައިވާން ވެސް ހިމެނެ އެވެ. މިކަނޑު ހުރަސްކޮށް ވިޔަފާރި އުޅަނދުފަހަރު ވެސް ދަތުރުކުރެ އެވެ. ތަފާސްހިސާބުތަކުން ފެންނަ ގޮތުން މިކަނޑު ހުރަސްކޮށް އަހަރަކު އުފުލާ މުދަލުގެ އަގު ހައެއްކަ ޓްރިލިއަން ޑޮލަރާ ގާތް ކުރާނެ އެވެ.\nޗައިނާ ފިލިޕީންސް މެލޭޝިޔާ + ޓައިވާން\n"ފިލިޕީންސް ކަނޑު ތޮރުފަން ޗައިނާއަށް ހުއްދައެއް ނެތް"


Israel Aai Dhekolhah Muzaaharaa Kurumah Palestine Rayyithun Kandumacchah - Vaguthu\nއިސްރާއީލާއި ދެކޮޅަށް މުޒާހަރާ ކުރުމަށް ފަލަސްތީނު ރައްޔިތުން ކަނޑުމައްޗަށް\nހައްދުފަހަނައަޅާފައިވާ އިސްރާއީލާއި ދެކޮޅަށް މުޒާހަރާކުރުމަށް ފަލަސްތީނުގެ ރައްޔިތުން ކަނޑުމަގުން އެޤައުމުގެ ބޯޑަރު ސަރަޙައްދަށް ދިއުމަށް ނިންމައިފިއެވެ.\nފަލަސްތީނުގެ ރައްޔިތުން މި މުޒާހަރާއަށް ތައްޔާރުވާން ފަށާފައި މިވަނީ، އިސްރާއީލުން ފަލަސްތީނުގެ ޤުދުސް ފޭރިގަނެ އެ ރަށަކީ އިސްރާއީލުގެ ވެރިކަން ކުރާ ސިޓީކަމުގައި ކަނޑައަޅާފައިވާތީ އެކަން ކުއްވެރި ކޮށް ބައިނަލްއަޤުވާމީ ދުނިޔޭގެ ސަމާލުކަމަށް އެކަން ގެނައުމަށްޓަކައެވެ.\nފަލަސްތީނުގެ ޣައްޒާއިން އެޤައުމުގެ މަސްވެރިކަން ކުރާ ބޯޓުތަކުންނާއި ޑިންގީތަކުން ކަނޑުމައްޗަށް ނިކުތުމަށް ގިނަ ޢަދަދެއްގެ ބަޔަކު ތައްޔާރުވަމުންދާއިރު، ބައެއް ބޯޓުތައް މިހާރު ވެސް ވަނީ ދަތުރު ފަށާފައި ކަމަށް ރިޕޯޓްތައް ބުނެއެވެ. އިސްރާއީލުން ކަނޑައަޅާފައިވާ ބޯޑަރައި މި ސަރަޙައްދާއި ދެމެދުގައި 16 ކިލޯމީޓަރު ހުރިއިރު، މުޒާހަރާގެ ބައިވެރިން ބުނެފައިވަނީ މިއީ ސުލްޙަވެރި މުޒާހަރާއެއް ކަމަށާއި، މުޒާހަރާ ކުރަނީ އެފަރާތްތަކުގެ ޝުޢޫރު ފާޅުކުރުމަށްޓަކައި ކަމަށެވެ. ނަމަވެސް މުޒާހަރާގެ އިތުރު ބައިވެރިންތަކެއް ބުނެފައިވާގޮތުގައި، އެފަރާތްތަކުން މި އެއްވުމުގެ ތެރެއިން އިސްރާއިލްގެ ބޯޑަރު ހުރަސްކުރާނެއެވެ.\nމި މުޒާހަރާއަށް އިސްރާއީލުން ރައްދު ދޭނީ ކޮން ގޮތަކަށް ކަމެއް އަދި ނޭނގޭއިރު، ބައެއް ރިޕޯޓްތައް ބުނެފައިވަނީ އިސްރާއިލްގެ ސިފައިން ހަތިޔާރު ތައްޔާރުކޮށް އެޤައުމުގެ އައްސޭރީގައި ގިނަ ޢަދަދެއްގެ މޯޓަރުބަޑި އާއި ބަރު ހަތިޔާރު ތައްޔާރުކޮށް ޤާއިމްކޮށްފައިވާކަމަށެވެ.\nމި މުޒާހަރާކުރުމަށް ފަލަސްތީނުގެ ރައްޔިތުން ތައްޔާރުވަމުން މިދަނީ، މިދިޔަ ހަފްތާގައިވެސް އިސްރާއިލް ސިފައިން އެޤައުމުގެ ބަޔަކަށް ޓޭންކަރުން ޙަމަލާދީ ޝަހީދުކޮށްލާފައި ވަނިކޮށެވެ. މީގެ އިތުރުން، ދާދި ފަހުން އިސްރާއީލުން ވަނީ އިސްރާއީލުން ޖަހާފައިވާ ފެންސް ކައިރިއަށް އެއްވި އެތައް ހާސް ބަޔަކާއި ދެކޮޅަށް ބޮޑު ޤަތުލުޢާންމެއް ހިންގައި އެތައް ސަތޭކަ ބަޔަކު ޝަހީދުކޮށްލާފައެވެ. މި ޤަތުލުޢާންމުގައި އެތައް ހާސް ބަޔަކަށް އެކި ވަރުގެ އަނިޔާ ކޮށްފައި ވެއެވެ.\nފަލަސްތީނު މުޒާހަރާއަށް ތައްޔާރުވަމުންދާ ފަރާތްތަކުން ބުނެފައިވަނީ، ކަނޑުމައްޗަށް އެއްވެ މުޒާހަރާ ފެށުމަށް ނިންމާފައިވަނި މާދަމާ ކަމަށެވެ.\nޖޫން 1, 2018 - 08:15\nހިތްވަރު ކުރާތި މޭންސް. ލޮޓްސް އޮފް ލަވް ފްރޮމް މޯލްޑިވްސް.\nޖޫން 1, 2018 - 12:23\nސަމާލުކަން ހޯދަން ޖަހާ ރޮކެޓު ތީ\n16 އަހަރު އިސްރާއިލު ޖަލުގައި ހުރުމަށްފަހު ނިކުތީ އިއްޔެ، މަންމަ މަރުވީ މިއަދު\nއިސްރާއީލަށް ބިން ވިއްކި ފަލަސްތީން ރައްޔިތަކު އުމުރަށް ޖަލަށް\nފަލަސްތީނު ބިމުގެ 300 އޭކަރުގެ ސަރަހައްދެއް އިސްރާލުން ހިފައިފި


ހިތާއި ވިންދާ ގުޅުނީމާ ނޫނީ ހަގީގީ ތަރައްގީއެއް ނުގެނެވޭނެ- ރައީސް ނަޝީދު – Maldivian Democratic Party\nހިތާއި ވިންދާ ގުޅުނީމާ ނޫނީ ހަގީގީ ތަރައްގީއެއް ނުގެނެވޭނެ- ރައީސް ނަޝީދު\nހިތާއި ވިންދާ ގުޅުނީމާ ނޫނީ ހަގީގީ ތަރައްގީ ނުގެނެވޭނޭ ކަމަށް އެމްޑީޕީގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު ވިދާޅުވެއްޖެއެވެ.\nވައުދުގެ ދަތުރުގައި ފުވައްމުލަކަށް ވަޑައިގެން އެމްޑީޕީ ދެކުނު ޕްރޮވިންސް އޮފީސް ހުޅުއްވައިދެއްވުމަށްފަހު ފުވައްމުލަކު އެމްޑީޕީގެ އިސް ފަރާތްތަކާއި ބައްދަލުކުރައްވައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ ފުވައްމުލަކުގައި އެއަރޕޯޓެއް އެޅުމަކީ އިޤްތިސާދީ ގޮތުން ފޫނުނބެދޭ ވަރުގެ ގެއްލުމެއް ކުރިމަތިވާނޭ ކަމެއް ކަމަށް ކުރީގެ ސަރުކާރުތަކުން ހެދި ދިރާސާތަކުން ދައްކާ ކަމަށާއި، އެހެން ނަމަވެސް އެމަނިކުފާނު އެ އެއަރޕޯޓު އަޅުއްވައިދެއްވީ ފުވައްމުލަކު އެއަރޕޯޓަކީ އެރަށު ރައްޔިތުންގެ ހިތާއި ވިންދާ ގުޅިފައިވާ ކަމަކަށް ވާތީ ކަމަށެވެ. އަދި ކިތަންމެ ގިނަ ދިރާސާތަކެއް ހެދި ނަމަވެސް އެރަށެއްގެ ރައްޔިތުންގެ ހިތާއި ވިންދާއި ގުޅިފައިނުވާ ޕްރޮޖެކްޓެއްގެ އެކަށީގެންވާ ފައިދާ ރައްޔިތުންނަށް ކުރަމުން ނުދާނޭ ކަމަށް ރައީސް ނަޝީދު ވިދާޅުވިއެވެ. މިސާލެއްގެ ގޮތުން އެމަނިކުފާނު ނެންގެވީ އެތައް ދިރާސާތަކެއް ކުރުމަށްފަހު އދ. އިން ރާއްޖޭގައި ފަށާފައިވާ ބައެއް ޕްރޮޖެކްޓްތައް ހުއްޓި އެ ޕްރޮޖެކްޓްތައް ހިންގުމަށް ހަދާފައިވާ އިމާރާތްތައް ފަޅުވެ ވީރާނާވެފައިވާ ކަން ރައީސް ފާހަގަކުރެއްވިއެވެ.\nޕްރޮވިންސް އޮފީސް ހުޅުއްވައިދެއްވުމަށް ފަހު ވެސް ރައީސް ނަޝީދު ފުވައްމުލަކު ރައްޔިތުންނާ މުޚާތަބުކުރެއްވިއެވެ. ރައީސް ނަޝީދު ވިދާޅުވީ ވެރިކަމުގެ ނިޒާމުގެ އެންމެ މުހިންމު މަސްދަރަކީ ސިޔާސީ ޕާޓީކަމަށެވެ. އަދި ސިޔާސީ ޕާޓީތަކުގެ ހަރަކާތްތައް އިންތިޒާމް ކުރުމުގައި ލާމަރުކަޒުކުރުމުގެ މުހިންމު ކަމުގެ މައްޗަށް ވެސް ރައީސް ނަޝީދުގެ ވާހަކަފުޅުގައި ބައްލަވާލެއްވިއެވެ. މީގެ އިތުރުން ފުވައްމުލަކު ގައި މިއަދު މި ހުޅުވި ޕްރޮވިންސް އޮފީހުގެ އެހީތެރިކަން ފުވައްމުލަކާއި، ކައިރިރަށްރަށުގެ އެމްޑީޕީ މެންބަރުންނަށް ލިބިގެންދާނޭ ކަމަށް އުންމީދުކުރައްވާ ކަމަށް ވިދާޅުވިއެވެ.\nރައީސް ނަޝީދުގެ މި ދަތުރުފުޅުގައި ހޯދަޑު އަދި ދިގުވާނޑުގައި އެމްޑީޕީގެ ޖަގަހަ ހުޅުވާ ގޮތަށް ވަނީ ހަމަޖެހިފައެވެ. އަދި ފުވައްމުލަކުގެ ތަރައްގީގެ ތަސައްވުރާއި ބެހޭ މަޝްވަރާ ބައްދަލުވުމުގައާއި، މިރޭ ޏ.އަތޮޅު ތައުލީމީ މަރުކަޒުގައި ބާއްވާ އެމްޑީޕީގެ ޚާއްސަ ޖަލްސާ ގައި ރައީސް ނަޝީދު ބައިވެރިވެވަޑައިގަންނަވާނެއެވެ.\nރައީސް ނަޝީދަށް ފުވައްމުލަކުން ވަރަށް ހޫނު މަރުހަބާއެއް ކިޔާފައިވާކަން ފާހަގަކުރެވެއެވެ. އެގޮތުން އެތައް ސަތޭކަ ބަޔަކު އެމަނިކުފާނަށް މަރުހަބާ ކިޔުމަށް ބަނދަރު ސަރަހައްދަށް އެއްވެފައިވާކަން ފާހަގަކުރެވެއެވެ.


Granada balikoh Real Madrid alun 1 vana ah | Mihaaru\nގްރަނާޑާ ބަލިކޮށް ރެއާލް މެޑްރިޑް އަލުން އެއްވަނަ އަށް\n21 ނޮވެމްބަރ 2021 - 22:44\nގްރަނާޑާ (ނޮވެމްބަރު 21) - ސްޕެނިޝް ލީގުގައި މިރޭ ރަށުން ބޭރުގައި ގްރަނާޑާއާ ވާދަކޮށް 4-1 އިން މެޗު ކާމިޔާބުކޮށް ރެއާލް މެޑްރިޑު އަލުން ޓޭބަލްގެ އެއްވަނަ އަށް އަރައިފި އެވެ.\nމެޗުގެ ކޮންމެ ހާފެއްގައި ރެއާލް މެޑްރިޑުން ދެ ލަނޑު ޖެހިއިރު، 17 ވަނަ މިނިޓުގައި ފުރަތަމަ ލަނޑު ޖަހައިދިނީ މާކޯ އަސެންސިއޯ އެވެ. އޭގެ ހަ މިނިޓު ފަހުން ދެވަނަ ލަނޑު ޖަހައިދިނީ ޓޯނީ ކްރޫސް ނަގައިދިން ކޯނަރަކުން ޑިފެންޑަރު ނާޗޯ އެވެ. ފުރަތަމަ ހާފު ނިމުމުގެ ކުރިން ގްރަނާޑާއަށް ފަރަގު ކުޑަކޮށްދިނީ އެޓީމަށް ކުޅޭ ކޮލަމްބިއާގެ ޒުވާން ފޯވަޑް ލުއިސް ސުއަރޭޒް އެވެ.\nދެވަނަ ހާފު ފެށިގެން 11 ވަނަ މިނިޓުގައި ރެއާލްގެ ތިންވަނަ ލަނޑު ޖަހައިދިނީ ބްރެޒިލްގެ ޒުވާން ފޯވަޑް ވިނީޝަސް ޖޫނިއާ އެވެ. މިއީ ވިނީޝަސް މި ސީޒަނުގައި ލަ ލީގާގައި ޖެހި 10 ވަނަ ލަނޑެވެ. އޭނާއަށް ވުރެ ގިނައިން ރެއާލަށް މިސީޒަނުގައި ގޯލު ޖަހައިދީފައި ވަނީ ކެޕްޓަން ކަަރީމް ބެންޒެމާ އެވެ.\nމެޗުގެ 67 ވަނަ މިނިޓުގައި ގްރަނާޑާގެ މޮންޗޫ އަށް ދެއްކި ރަތް ކާޑަށް ފަހު މެޗުގެ ބާކީބައި އެޓީމުން ފުރިހަމަކުރީ 10 ކުޅުންތެރިންނާ އެކު އެވެ. ރަތް ކާޑު ދެއްކިތާ ނުވަ މިނިޓު ފަހުން ރެއާލްގެ ހަތަރުވަނަ ލަނޑު ޖެހީ ފުލްބެކް ފާލަންޑް މެންޑީ އެވެ.\nމި ނަތީޖާއާ އެކު ރެއާލް މެޑްރިޑު އެއްވަނައިގައި އޮތީ ކުޅުނު 13 މެޗުން 30 ޕޮއިންޓް ހޯދައިގެންނެވެ. ދެވަނައިގައި އޮތް ސެވިއްޔާ އާއި ތިންވަނައިގައި އޮތް ރެއާލް ސޮސިއެޑާޑަށް 28 ޕޮއިންޓް ލިބިފައިވާއިރު އެންމެ ފަހުގެ ޗެމްޕިއަން އެތުލެޓިކޯ މެޑްރިޑް ހަތަރު ވަނައިގައި އޮތީ 26 ޕޮއިންޓާ އެކު އެވެ.\nތާވަލުގެ ހަވަނައިގައި އޮތް ބާސެލޯނާ އާއި އެއްވަނައިގައި އޮތް ރެއާލް މެޑްރިޑާ ދެމެދު 10 ޕޮއިންޓުގެ ތަފާތު އެބައޮތެވެ. ރެއާލް ލީގުގައި މިހާތަނަށް ހަމައެކަނި ބަލިވީ، ރޭ ބާސެލޯނާއާ ވާދަކޮށް ބަލިވި އެސްޕަނިޔޯލް އަތުންނެވެ.\nރެއާލް ދެން ނުކުންނާނީ ޗެމްޕިއަންސް ލީގުގައި އަންނަ ބުދަ ދުވަހުގެ ރޭ މޯލްޑޯވާގެ ޝެރިފް ޓިރާސްޕޯލާ ދެކޮޅަށެވެ. އެޓީމުން ވަނީ ރެއާލްގެ ދަނޑުގައި ކުޅުނު މެޗު 2-1 އިން ކާމިޔާބު ކޮށްފަ އެވެ.


Jam in libey sihhee faidhaa engeytha ?\nޖޭމުން ލިބޭ ސިއްހީ ފައިދާ އެނގޭތަ؟\nޖޭމު ގަހަކީ އާންމުގޮތެއްގައި މީހުން ދިރި ނޫޅޭ ފަޅުތަންތަނުގައި އިންސާނެއްގެ މާބޮޑު އަޅާލުމަކާއިނުލާ އަމިއްލައަށް ހެދޭ ބިޔަ ގަހެކެވެ. މި ގަހަކީ ރާއްޖޭގައި މީގެ މޭވާގެ ބޭނުމުގައި މީހުން އާންމުކޮށް ގޭގައި ނުވަތަ ދަނޑުބިންތަކުގައި ހައްދަން މަސައްކަތް ކުރާގަހެއްނޫނެވެ. ނަމަވެސް ސިއްހީ އެތައް ފައިދާތަކެއް ލިބޭ އަނގަޔަށް މީރު މި މޭވާއަކީ ނުކައި ދޫކޮށްލާވަރުގެ މޭވާއެއް ނޫނެވެ.\nބައެއް ހޯދުންތަކުން އެނގިފައިވާ ގޮތުގައި ޖޭމުގައި ނުވަތަ އޭގެ ފަތުގައި ބެކްޓީރިޔާ އާއި ދެކޮޅަށް މަސައްކަތްކުރުމުގެ ބާރު އެކުލެވިފައިވެއެވެ. އަދި ޖޭމު ފަތުގައި ތަދުތަކާއި ދެކޮޅަށް މަސައްކަތްކުރުމުގެ ބާރު އަދި ހުމާއި ދެކޮޅަށް މަސައްކަތްކުރުމުގެ ބާރު އެކުލެވިފައި ވާކަމަށެވެ. ޖޭމުގައި ބެކްޓީރިޔާ ފަދަ ޖަރާސީމުތަކާ ދެކޮޅަށް މަސައްކަތް ކުރުމުގެ ބާރު ހުންނަކަމަށްވެ އެވެ.\nޖޭމުގައި ހަކުރުގެ ބާވަތެއް ކަމުގައިވާ ފުރަކްޓޯސް ހުރުމަކީ އެ ބޭނުންކުރުމުން ހަށިގަނޑުގައި ވަރުޖައްސައިދޭނެ ކަމެކެވެ. ޖޭމަކީ އޭގައި ފައިބަރުގެ ބައި ވަރަށް ގިނަ މޭވާއެއް ކަމަށް ވާތީ، ބަނޑު ހިކުމުގެ މައްސަލަ ހުންނަ ނަމަ ޖޯޑެއްހާ ޖޭމަށް ވުރެ ގިނަ މިންވަރަކަށް ނުވަތަ ޖޭމު ފަނި ގިރައިގެން ބުއިމުން ބަނޑުހިކުމުގެ މައްސަލަ ފަސޭހަ ވާނެއެވެ.\nޖޭމު ފަތުގެ ދިޔަ ބޭނުންކުރުމުން އައިސޯޕްރިޓިރިނޯލްގެ ސަބަބުން ޖެހޭ ހާރޓް އެޓޭކް ކުރިމަތިވުމުން ރައްކާތެރިވެވިދާނެ ކަމަށް، ދިރާސާތަކުންވަނީ އެނގިފައެވެ. މިގޮތުން ހާރޓް އެޓޭކް ޖެހުމުން ރައްކާތެރިވެވޭނީ އައިސޯޕްރިޓިރިނޯލް ބޭނުންކުރުމުގެ ކުރިން ޖޭމުގެ ފަތުގެ ދިޔަ ބޭނުންކޮށްގެން ފަރުވާ ލިބިގަނެފިނަމަ އެވެ. މިގޮތަށް ޖޭމުފަތު ދިޔަ ބޭނުންކުރުމުން ހިތުގެ މަސްގަނޑު މެޔޯކާރޑިއަމް ގެއްލުންވުން ކުޑަވެ، މެޔޯކާރޑިއަމް އިން ކާރޑިއެކް އެންޒައިމްތައް ލީކުވެ ބޭރުވާ ނިސްބަތް ދަށްކުރެއެވެ.\nރިޕޯޓުތައް ބުނާގޮތުގައި ޖޭމަކީ ޓިއުމަރު އުފެދުން ހުއްޓުވައިދޭ މޭވާއެކެވެ. ދިރާސާތަކުން ހާމަވާގޮތުގައި ޖޭމުގައި އެކުލެވޭ ފްލެވޮނޮއިިޑް ކިޔާ މާއްދާއަކުން ލެބްތަކުގައި ކެންސަރު ސެލްތައް އުފެދުން ހުއްޓުވައިދެ އެވެ.\nއިންޑޮނޭޝިޔާގައި ޔޫރިކް އެސިޑް މަތިވުމުން ކުރިމަތިވާ ހުޅުގެ ބަލިތަކަށް ފަރުވާ ކުރުމަށް ޖޭމު ބޭނުންކޮށްފައި ވެއެވެ. އެހެންކަމުން ޖޭމަކީ ހަށިގަނޑުން ޔޫރިކް އެސިޑް ދަށްކޮށްދޭ އެއްޗެއްކަމަށްވެ އެވެ.\nމި މޭވާއަކީ ހަމުގެ މައްސަލަތަކަށްވެސް ފަހުވާހޯދިދާނެ މޭވާއެކެވެ. އެގޮތުން ހިކިވެ، ކުރަކިވެފައިވާ، ހަންގަނޑު އޮމާންކޮށްދޭ، އެއްޗެ ކަމަށްވެސް ހޯދިފައިވެ އެވެ.\nޖޭމަކީ އެންޓި އޮކްސިޑެންޓާއި ފައިޓޮކެމިކަލް ގިނަ މިންވަރަކަށް ހިމެނޭ ބާވަތެއްގެ މޭވާއެއް ކަމަށް ގިނަ ރިޕޯޓްތަކުގައި ވެއެވެ. އެންޓި އޮކްސިޑެންޓާއި ފައިޓޮކެމިކަލް އަކީ ކެންސަރުން ދިފާއުކޮށްދޭ މާއްދާތަކެވެ.\nމީގެ އިތުރުންވެސް އެތައްގިނަ ފައިދާތަކެއް އެކުލެވޭ މިމޭވާގަހަކީ ރަށްރަށުން މިހާރު ނެތުމުގެ ބިރު ހީވެފައިވާ ގަހެކެވެ. ނަމަވެސް މިއީ އާލާކޮށް ގިނަކުރުން ރަނގަޅު ފައިދާބޮޑު މޭވާގަހެކެވެ.


Raees Nasheed beyrugai hunnevi sababu saafuvejje: Meekaail\nރައީސް ނަޝީދު ބޭރުގައި ހުންނެވި ސަބަބު ސާފުވެއްޖެ: މީކާއިލް\nއުއްތަމަ ފަނޑިޔާރު އަހުމަދު މުއުތަސިމް އަދުނާންގެ ސެކިއުރިޓީ ބްރީޗްވި ހާދިސާއަށް ފަހު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ރާއްޖެ ވަޑައި ނުގަންނަވައި ބޭރުގައި މަޑުކުރައްވަނީ އަމިއްލަ ވިސްނުންފުޅެއްގައި ނޫން ކަން މިހާރު ސާފުވެގެން ގޮސްފައިވާ ކަމަށް ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ވިދާޅުވެއްޖެ އެވެ.\nމީކާއިލް މިފަދައިން ވިދާޅުވީ އުއްތަމަ ފަނޑިޔާރު، އަހުމަދު މުއުތަސިމް އަދުނާނުގެ ސެކިއުރިޓީ ބްރީޗްވީ ގޮތާ ގުޅޭ ގޮތުން މިއަދު މަޖިލީހުގައި ކުރިއަށް ދިޔަ މައްސަލައިގެ ބަހުސްގެ ތެރެއިން ނެވެ.\n"ހައެއް ފަހެއް" ގައި ދިން ޓެރަރިސްޓް ހަމަލާއަށް ފަހު ރާއްޖޭގައި ދިރުއުޅެން ރައްކާތެރި ނޫން ކަމަށް ވިދާޅުވެ ރައީސް ނަޝީދު ވަނީ ރާއްޖެ ވަޑައިގަންނަވަން ދެކޮޅު ހައްދަވައިފަ އެވެ. ނަމަވެސް ރައީސް ނަޝީދަށް އެއްވެސް ނުރައްކަލެއް ނެތް ކަމަށް ސަރުކާރުން ދަނީ ބުނަމުން ނެވެ. އަދި ބޭރުގައި މަޑުކުރައްވަނީ ރައީސް ނަޝީދުގެ އަމިއްލަ ވިސްނުންފުޅު ހުރި ގޮތަށް ކަމަށް ވަނީ ސިފަކޮށްފަ އެވެ.\nމީކާއިލް މިއަދު ވިދާޅުވީ އުއްތަމަ ފަނޑިޔާރުގެ ސެކިއުރިޓީ ބްރީޗްވި ހާދިސާއިންވެސް އެ ވާހަކަތަކުގައި ބުރަދަނެއް ނެތް ކަން ހާމަވެގެން ހިނގައްޖެ ކަމަށެވެ.\n"އަޅުގަނޑަށް ހީވަނީ މިހާރު މި ހިނގައިން އުޅޭ ހާދިސާއިން ވެސް ސާފުވާ އެއްކަމަކީ ތެދެއް ނޫން ކަން. ރައީސް ނަޝީދަކީ އެމަނިކުފާނަށް މަޖިލީހުގެ ހިދުމަތުގައި ހުންނެވެން ހުރި އެންމެ ސިކުންތެއް ވެސް ދޫކޮށްލައްވާނެ ބޭފުޅެއް ނޫން. އެހެން ނަަމަވެސް ދައުލަތެއްގެ ސިފައިގައި މިފަދަ ބޮޑު ހާދިސާއެއް ހިނގައިގެން އުޅޭ ވިކްޓިމްއަކަށް ދޭން ޖެހޭ އިތުބާރު އަޅުގަނޑުމެންނަށް ކިހިނެއްތޯ ދެވޭނީ. އަނެއްކާވެސް އެމަނިކުފާނާ ޖެހިގެން ހުންނަވާ ދައުލަތުގެ އަނެއް ބާރުގެ ވެރިޔާ ސެކިއުރިޓީ ބްރީޗްވީ" މީކާއިލް ވިދާޅުވި އެވެ.\nރައީސް ނަޝީދަށް ދިން ހަމަލާއާ ގުޅިގެން ހިންގި ޕާލަމަންޓް އިންކުއަރީގައި ލަފާ ދިން ކަންތައްތަކާ ގުޅޭ ގޮތުން ސަރުކާރުގެ މުއައްސަސާތަކުން އެޅި ފިޔަވަޅުތައް މަޖިލީހާ އެންމެ ފުރިހަމައަށް ހިއްސާ ނުކުރާތީ ފާޑުވިދާޅުވި އެވެ. އަދި އަނެއްކާވެސް ސެކިއުރިޓީ ބްރީޗްގެ މައްސަލަތަކުގެ ވާހަކަ ދައްކަން ޖެހުމުން ކަންބޮޑުވުން ފާޅުކުރެއްވި އެވެ.\nރައްޔިތުންގެ މަޖިލިސް އެމްއެންޑީއެފް މީކާއީލް އަހުމަދު ނަސީމް + ނަޝީދަށް އަމާޒު ކުރި ހަމަލަ ރައީސް މުހައްމަދު ނަޝީދު


Foakidhoo team ge head coach nisthar isthifaadheefi - One Online\nފޯކައިދޫގެ ކުރީގެ ކޯޗް އަލީ ނިސްތާރު--- ފޮޓޯ : އިމޭޖަސްއެމްވީ\nފޯކައިދޫ ޓީމުގެ ހެޑްކޯޗު ނިސްތާރު އިސްތިއުފާދީފި\nދިވެހި ޕްރިމިއާ ލީގުގައި، ށ. ފޯކައިދޫ ފުޓްބޯޅަ ކުލަބަށް އިރުޝާދު ދިން ކޯޗް އަލީ ނިޝްތާރު މުހައްމަދު އެ ޓީމުގެ ކޯޗް ކަމުން އިސްތިއުފާ ދީފި އެވެ.\nފޯކައިދޫ ކޯޗް ކަމުން ނިޝްތާރު އިސްތިއުފާ ދިނީ ދިވެހި ޕްރިމިއާ ލީގުގެ ގަދަ ހަޔަކަށް އެ ޓީމު ގެންގޮސް ދިނުމަށް ފަހު އެވެ. ފޯކައިދޫއަށް ސީޒަން ނިމިފައިވާއިރު މިހާރު ބާކީ އޮތީ އެންމެ މުބާރާތެކެވެ. އެއީ އަންނަ މަހު ފަސް ވަނަ ދުވަހު ފެށުމަށް ހަމަޖައްސާފައިވާ އެފްއޭ ކަޕެވެ. ނިސްތާރު ވަނީ އިސްތިއުފާ ދީފައިވާކަން "ވަން" އަށް ކަށަވަރުކޮށްދީފައެވެ.\nނިސްތާރު ބުނީ އިސްތިއުފާ ދިނީ ކްލަބާއި އެއްވެސް މައްސަލައެއް ޖެހިގެން ނޫން ކަމަށާއި ފޯކައިދޫ ޓީމުގެ މެނޭޖްމަންޓުން ވަރަށް ބޮޑަށް އޭނާއަށް އެއްބާރުލުން ދީފައިވާ ކަމަށެވެ. އަދި އެކަމަށްޓަކައި ކްލަބުގެ ރައީސް އަހްމަދު އާސިފަށް ޝުކުރު އަދާކުރާ ކަމަށެވެ.\n"ވަން" މައުލޫމާތު ދެއްވަމުން އެޓީމުގެ ރައީސް އަހްމަދު އާސިފް ވިދާޅުވީ ކޯޗް ވަކިވުމަށް އެދުމުން އޭނާ އަށް ޓީމުން ރިލީސް ދީފައިވާ ކަމަށާއި އެފްއޭ ކަޕްގައި އެ ޓީމަށް އިރުޝާދު ދޭނީ، ނިޝްތާރުގެ އެސިސްޓެންޓެއްގެ ގޮތުގައި މަސައްކަތް ކުރި އިސްމާއީލް އާސިފް ކަމަށެވެ.\nޕްރެސް ކޮންފަރެންސް ތަކުގައި ނިޝްތާރު ވަނީ އެފްއޭއެމުން ފުރަތަމަ ޑިވިޝަންގެ ކުލަބުތަކާއި، ރަށްރަށުގެ ޓީމުތަކާ ދެމެދު އޮންނަ ތަފާތު ކުރުންތަކަށް ވަރަށް ބޮޑަށް ފާޑު ކިޔާފަ އެވެ. ލީގުގެ ތިން ވަނަ ބުރުގައި ނިޝްތާރު ބުނެފައި ވަނީ ހަތް މަހުގެ މުސާރަ ނުލިބި ފޯކައިދޫގެ ޓީމުން ހާސިލު ކޮށްފައި ވަނީ އިމްޕޮސިބަލް ކަމެއް ކަމަށެވެ.\nއެފްއޭއެމުން ދޭން ޖެހޭ ފައިސާ އެހެން ކުލަބުތަކަށް ދީފައިވާ އުސޫލުން ފޯކައިދޫއަށް ލިބިފައި ނުވާތީ ލީގުގެ ކުރީކޮޅުން ފެށިގެން ފޯކައިދޫ ޓީމަށް ވަނީ ފައިސާގެ މައްސަލަ ކުރިމަތިވެ ކުޅުންތެރިންނަށް މުސާރަދެވޭނެ ގޮތް ނުވެފައި ކަމަށް އެޓީމުން ބުނެއެވެ.\nގުޅޭ ޓެގު ފޯކައިދޫ ފުޓްނޯލް ކްލަބު\nބްރޫނޯ ފެނާންޑޭޒްގެ ލަނޑުން ޔުނައިޓެޑް ސެމީއަށް\nކުލަބް ބްލޫ އީގަލްސް ކަޕްގެ ޗެމްޕިއަންކަން މިފަހަރުވެސް ވިންސިއާއަށް\nޔުވެންޓަސްގެ ކޯޗުކަމުން ސާރީ ވަކިކޮށް އެމަގާމަށް ޕިރްލޯ ހަމަޖައްސައިފި\nބޮޑު ތަފާތަކުން ޗެލްސީ ބަލިކޮށް ބަޔާން ކުއާޓާ ފައިނަލަށް


LIVE: Adhadhuthah Mahchah: Ithuru Fiyavalheh Neh - Vaguthu\nއައްޑޫން އިތުރު 78 މީހުން ކޮވިޑަށް ފައްސިވެއްޖެ.\nBREAKING NEWS: Addu In Ithuru 78 Meehun Fassivejje https://t.co/UyqJwjJNBF\n— Vaguthu Online (@VaguthuOnline) January 18, 2022\nޖޯންސަން ވިދާޅުވަނީ ޕާޓީ ބޭއްވުން ގަވައިދާއި ހިލާފުކަން ނޭނގޭ ކަމަށް.\nJohnson Vidhaalhuvanee Party Beyvun Gaanoonaai Hilaafkan Neygey Kamah https://t.co/T9k77PQAan\nCovid Ge Sababun Bolun Isthashi Faibaa Faraaithakah Miothee Hallu!https://t.co/gIVTidmMmQ\nމިހާރު ދުނިޔޭގެ އެކި ކަންކޮޅުތަކުގައި ފެތުރެމުންދާ ކޮވިޑް-19ގެ އާ ވައްތަރުކަމަށްވާ އޮމިކްރޮން އަށް ހާއްސަ ވެކްސިނެއް އުފެއްދުމުގެ މަސައްކަތް އިންޑިއާއިން ފަށައިފި\nOmicron Ah Haassa Vaccine Eh India In Ufahdhan Fashaifihttps://t.co/OMBjyT49xy\nއިންޑިއާގެ ބިހާރްއަށް ނިސްބަތްވާ ޑޮކްޓަރަކު ކޮވިޑް-19 އިން ދިފާއުވުމަށް ޖަހާ ވެކްސިންގެ ފަސް ޑޯޒް ޖެހި މައްސަލައެއް ބިހާރް ސަރުކާރުން ތަހުގީގު ކުރަން ފަށައިފި\nDoctoraku Covid Vaccine Ge5Dose Jehi Massalaehhttps://t.co/Xng5jphRpi\nކޮވިޑްގެ ހާލަތު ގޯސްވެ ރާއްޖެ "ރެޑް އެލާޓަށް"\nCovid Ge Haalath Goasve Raajje "Red Alert Ah" https://t.co/OCO9KJIiZs\nCovid Vaccine3Dose Jahaafai Vanikoh America Sifainge Veriyaa Fassivejje https://t.co/dAx4A0M5eV\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ދަނީ ދުވަހުން ދުވަހަށް އިތުރުވަމުންނެވެ. ނަމަވެސް ކޮވިޑް ކޮންޓްރޯލް ކުރަން ރާއްޖޭގައި ވަކި އިތުރު ފިޔަވަޅެއް އަދި އިއުލާން ކޮށްފައެއް ނުވެއެވެ.\nމިއަދު ރާއްޖެ އިން އިތުރު 1420 މީހުން ކޮވިޑަށް ފައްސިވިއެވެ. މިއަދު މާލެ އިން 826 މީހުން ފައްސިވިއެވެ. އިއްޔެ މާލެ އިން ފައްސިވީ 575 މީހުންނެވެ. މިއަދު އަތޮޅުތެރޭގެ މީހުން ދިރިއުޅޭ ރަށްތަކުން 346 މީހުން ފައްސިވިއެވެ. ރިސޯޓްތަކުން މިއަދު ފައްސިވީ 84 މީހުންނެވެ. އިތުރު އެކަކު ސަފާރީތަކުން މިއަދު ފައްސިވިއެވެ. އަދި ސުންކު ނެގި ވަކި ރަށެއް ނޭނގޭ 163 މީހަކު މިއަދު ފައްސިވިއެވެ.\nމިއަދު ރާއްޖެ އިން ކޮވިޑަށް ޓެސްޓް ކުރީ 6456 މީހުންނެވެ. އޭގެތެއިން %22 މީހުން ވަނީ ކޮވިޑަށް ފައްސިވެފައެވެ.\nރާއްޖެ އިން ކޮވިޑް ޖެހޭ މީހުންގެ އަދަދު އިތުރުވަމުން އަންނައިރު މިހާރު ތިބި ކޮވިޑް ބަލި މީހުންގެ އަދަދު 6993 އަށް އަރައެވެ. މިއަދަކީ ޖޫން މަހުގެ 16 ވަނަ ދުވަހަށް ފަހު ރާއްޖޭގައި ކޮވިޑް ބަލި މީހުންގެ އަދަދު އެންމެ ގިނަވި ދުވަހެވެ.\nކޮވިޑް ބަލި މީހުންގެ އަދަދު އިތުރުވަމުން ދިޔަ ނަމަވެސް މިހާރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު ނިސްބަތުން މަދެވެ. މިހާރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދަނީ 32 މީހުންނަށެވެ. މިދިޔަ އަހަރުގެ ޖޫން މަހު ރާއްޖޭގައި 7000 މީހުން ކޮވިޑަށް ފައްސިވެފައި ތިބިއިރު ހޮސްޕިޓަލްގައި ފަރުވާ ދެމުން ދިޔަ މީހުންގެ އަދަދު 60 އަށް ވުރެ ގިނައެވެ.\nމީގެ ކުރިން ރާއްޖޭގައި ކޮވިޑްގެ ހާލަތު އެންމެ ބޮޑަށް ގޯސްވެގެން ދިޔައީ މިދިޔަ އަހަރުގެ މެއި މަހުއެވެ. އޭރު އެންމެ ގިނަ މީހުން ކޮވިޑަށް ފައްސިވީ މެއި 20 ވަނަ ދުވަހު އެވެ. އެދުވަހު ރާއްޖެ އިން ކޮވިޑަށް ފައްސިވީ 2194 މީހުންނެވެ. މިހާރު ރާއްޖެއިން ކޮވިޑަށް ފައްސިވާ މީހުންގެ އަދަދު އިތުރުވަމުންދާ ނިސްބަތައް ބަލާއިރު އެއްދުވަސް ތެރޭގައި ފައްސިވާ މީހުންގެ އަދަދު ދެހާހަށް ވުރެ މައްޗަށް ދިއުން ވެސް އެކަށީގެންވެއެވެ.\nޖެނުއަރީ 18, 2022 00:19\nވަޤުތު ނުޙުން ފިއަވަޅު އަޅަންވީނު!\nޖެނުއަރީ 18, 2022 05:35\nފިޔަވަޅެއް ނެތް އެޅޭކަށް ، ރައްޔިތުންނަށްވުރެ ، ރަންގޮނޑި މާމުހިއްމު\nޖެނުއަރީ 18, 2022 08:03\nކިތަންމެ ގިނަވިއަސް ސްކޫލް ކުދިންނަށް އިތުރު ގޮތެއް ނެތް ހަފްތާގެ ހުރިހާ ދުވަހު ދާންޖެހޭ އިރު ފެރީ ތަކާ ބަހުގަ ދަތުރު ކުރަން ޖެހޭ މީހުން ގިނަ މިހާލަތުގަ ސްކޫލް ކިޔެވުން އޮންލައިން ކޮށްދެއްވަވާ


Beyrah nudheveythee Anushka, Virat ge boa koshaidhenee!\nއަނުޝްކާ ޝަރްމާ އާއި ވިރާޓް ކޯލީ--\nބޭރަށް ނުދެވޭތީ އަނުޝްކާ، ވިރާޓްގެ ބޯކޮށައި ދެނީ!\n29 މާރޗް 2020 - 08:51:16\nމިވަގުތު މުޅި އިންޑިއާ 21 ދުވަހުގެ ލޮކްޑައުނެއްގައި އޮތްއިރު ގިނަ ބަޔަކު ގެއިން ބޭރަށް ނުނިކުމެވޭތީ ފޫހިވެގެން އެކި ކަންކަން ދަނީ ކުރަމުންނެވެ.\nމި ދަނޑިވަޅުގައި ބޮލީވުޑުގެ ތަރިން މިވަނީ ވަރަށް ބޮޑަށް ސޯޝަލް މީޑިއާއާ ގާތްވެފަ އެވެ. އެމީހުން ކުރަމުންނަ ކަންކަން ސޯޝަލް މީޑިއާގެ ޒަރިއްޔާއިން ހިއްސާކުރަމުން އަންނައިރު ބަތަލާ އަނުޝްކާ ޝަރްމާ މިވަނީ އޭނާގެ ފިރިމީހާ ވިރާޓް ކޯލީގެ ބޯކޮށައިދޭ މަންޒަރު ފެންނަ ވީޑިއޯއެއް ހިއްސާކޮށްފަ އެވެ.\nއެގޮތުން ހިއްސާކުރި ވީޑިއޯއެއް ފެނިގެންދަނީ ކަތުރެއް ނަގައިގެން އިނދެ ވިރާޓްގެ ބޯކޮށާ މަންޒަރެވެ. އެގޮތުން މިއީ ކަރަންޓީނުގައި އިންނަން ޖެހުމުންވާ ކަންކަން ކަމަށް ވެސް ބުންޏެވެ.\nވިރާޓް އާއި އަނުޝްކާއަކީ ބޮލީވުޑުގެ އެންމެ ލޯބި ޖޯޑުގެ ގޮތުގައި ގިނަ ބަޔަކު ސިފަ ކުރެ އެވެ. ކަރަންޓީނުގައި ތިބުމުގެ ކުރިން ވެސް މި ދެތަރިންނަކީ ވަރަށް ބޮޑަށް އެކުގައި ވަގުތު ހޭދަކުރާ ދެ ތަރިންގެ ގޮތުގައި ފާހަގަކުރެވެ އެވެ. އެގޮތުން ކުޑަ ޗުއްޓީއެއް ލިބުންނަމަވެސް ދެމީހުން އެކުގައި ވަގުތު ހޭދަކުރާ މަންޒަރު ފެނެ އެވެ.\nކަރަންޓީނުގައި ތިބެ ވަރަށް އާންމުކޮށް ނުކުރާ ކަންކަން ތަރިން އަންނަނީ ކުރަމުންނެވެ. އެގޮތުން ޝިލްޕާ ވެސް ކުނިކަހާ ވީޑިއޯއެއް އާންމުކުރިއިރު ކެޓްރީނާ ފެނިގެންދިޔައީ ތަށި ދޮންނަނިކޮށެވެ. އަދި ދީޕިކާ ފެނިގެންދިޔައީ އަލަމާރި ސާފުކުރުމުގައި އަވަދިނެތި އުޅޭ މަންޒަރެެވެ.\nއަނުޝްކާ ޝަރްމާވިރާޓް ކޯލީމުނިފޫހިފިލުވުން


SunOnline: Chetri, Messi fahathah jassaalaifi\ndate_range ހޯމަ 22 ޖުލައި 2019\nޗެތުރީ، މެސީ ފަހަތަށް ޖައްސާލައިފި!\nނަޖާހު މަސްއޫދު 07 Jan 2019, 09:32\nއިންޑިއާގެ ކެޕްޓަން ސުނިލް ޗެތްރީ: އޭނާ ވަނީ\nއިއްޔެ ތައިލެންޑު ކޮޅަށް ޖެހި ދެ ގޯލާ އެކު ބައިނަލްއަގްވާމީ ލަނޑު ލިސްޓުގައި އިންޑިއާގެ ކެޕްޓަން ސުނިލް ޗެތުރީ އާޖެންޓީނާގެ ތަރި ލިއޮނަލް މެސީ ފަހަތަށް ޖައްސާލައިފިއެވެ.\nމި އަހަރުގެ އޭއެފްސީ އޭޝިއަން ކަޕުގައި އިންޑިއާ ކުޅުނު ފުރަތަމަ މެޗުގައި ތައިލެންޑު އަތުން ވަނީ 4-1ގެ ނަތީޖާއިން މޮޅުވެފައެވެ.\nއެ މެޗުގައި ޗެތުރީ ޖެހި ދެ ގޯލާ އެކު އޭނާ ވަނީ ބައިނަލްއަގްވާމީ ލަނޑު ލިސްޓުގައި 20 ވަނަ އަށް އަރައިފައެވެ. އެއީ 105 މެޗުން 67 ގޯލް ޖަހައިގެންނެވެ. ޕޯޗުގަލްގެ ރޮނާލްޑޯގެ ފަހަތުން އޭނާ އަކީ މިހާރު މިވަގުތު ކުޅެމުންދާ ކުޅުންތެރިންގެ ތެރެއިން ދެވަނައަށް އެންމެ ގިނަ ބައިނަލްއަގްވާމީ ގޯލު ޖެހި ކުޅުންތެރިޔާއެވެ.\nޗެތުރީގެ ފަހަތުން އާޖެންޓީނާގެ މެސީ އޮތީ 128 މެޗުން 65 ގޯލް ޖަހައި 21 ވަނައިގައެވެ. އޭނާ އަކީ މިވަގުތު ކުޅެމުންދާ ކުޅުންތެރިންގެ ތެރެއިން ތިންވަނައަށް އެންމެ ގިނަ ބައިނަލްއަގްވާމީ ގޯލު ޖެހި ކުޅުންތެރިޔާއެވެ.\nމިވަގުތު ކުޅެމުންދާ ކުޅުންތެރިންގެ ތެރެއިން އެންމެ ގިނަ ގޯލު ޖެހި ކުޅުންތެރިޔާ އަކީ ރޮނާލްޑޯއެެވެ. އޭނާ ވަނީ 154 މެޗުގައި 85 ގޯލު ކާމިޔާބު ކޮށްފައެވެ. ރޮނާލްޑޯ އަކީ ފުޓުބޯޅައިގެ ތާރީހުގައި ދެވަނައަށް އެންމެ ގިނަ ބައިނަލްއަގްވާމީ ގޯލު ޖެހާފައިވާ ކުޅުންތެރިޔާއެވެ.\nއިއްޔެގެ މެޗުގައި އިންޑިއާއިން ތައިލެންޑު ބަލި ކުރުމުން ގިނަ ބަޔަކު ވަނީ ހައިރާންވެފައެވެ. އިއްޔެ އިންޑިއާ މޮޅުވި އިރު އެ ގްރޫޕުގައި ދެން ހިމެނޭ ޔޫއޭއީ އާއި ބަހުރޭން 1-1 އިން އެއްވަރުވެފައިވާތީ ތިން ޕޮއިންޓާ އެކު ގްރޫޕުގެ އެއް ވަނައިގައި އޮތީ އިންޑިއާ އެވެ.\nއޭއެފްސީ އޭޝިއަން ކަޕް\nލުކާކޫއަށް އިންޓައިން ކުރި ބިޑަށް ޔުނައިޓެޑު ނޫނެކޭ ބުނެފި\nބޭލް އެހެން ކުލަބަކަށް ދޫކޮށްލަން ރެއާލް ބޭނުންވޭ: ޒިދާން\nޓޮޓެންހަމް ދޫކޮށް ޓްރިޕިއާ އެތުލެޓިކޯއަށް


Miadhu ge honor guard gai sifanige anheneh\nޕްރައިވެޓް އައިސަތު ޝަހުމާ މިއަދުގެ އޮނާގާޑްގައި -- ސަލްވީން | އަވަސް\nރައްޔިތުން މަޖިލީސް މި އަހަރަށް ހުޅުވައި ރައީސްގެ ރިޔާސީ ބަޔާން އިއްވެވުމަށް މިއަދު ބޭއްވި ޖަލްސާގައި ރައީސަށް މަރުހަބާ ދެންނެވުމަށް ސިފައިން އެރުވި އޮނާގާޑްގައި ސިފައިންގެ އަންހެނަކު ބައިވެރިވެއްޖެ އެވެ. މިއީ މިފަދަ ޝަރަފުވެރި ރަސްމިއްޔާތަކަށް އެރުވި އޮނާގާޑެއްގައި ސިފައިންގެ އަންހެނަކު ބައިވެރިވި ދެވަނަ ފަހަރެވެ.\nމިއަދުގެ އޮނާގާޑްގައި ބައިވެރިވީ ޕްރައިވެޓް އައިސަތު ޝަހުމާ އެވެ.\nއެމްއެންޑީއެފުން ބުނީ މިއަދުގެ އޮނަ ގާޑުގައި ޝަހުމާ ހިމެނުމަކީ ސިފައިންގޭގައި ފިރިހެނުންނެކޭ އެއް ހަމައެެއްގައި އަންހެނުންނަށް ވެސް ފައި ހަމަކޮށްލެވޭނެ ކަމުގެ ހެއްކެއް ކަމަށެވެ. އަދި ބުނީ މިހާރު ވެސް ސިފައިންގެ ފިރިހެނުންނެކޭ އެއްހަމައެއްގައި އަންހެން ސިފައިން އަަސްކަރީ ތަމްރީންތައް ހަދަން އޮންނަ ހަމަހަމަ ފުރުސަތުގެ ބޭނުން އަންހެން ސިފައިން ހިފާ ކަމަށެވެ.\nމީގެ އިތުރުން ދިވެހި އަސްކަރިއްޔާއަށް ޝައުވެރިވާ އަންހެނުންނަށް ސިފައިންގެ އަންހެނެއްގެ ފަރާތުން މިއަދު ފެނިގެން ދިޔައީ ވަރަށް ބޮޑު ހިއްވަރެއް ކަމަށާއި އެއީ އަސްކަރިއްޔާ ގައި ހިދުމަތް ކުރަން ޝައުގުވެރި އަންހެންނަށް ލިބުުނު ޔަގީން ކަމެއް ކަމަށްވެސް ސިފައިން ބުންޏެވެ.\nދިވެހި އަސްކަރިއްޔާ ގައި އަންހެން ސިފައިން ހަރަކާތް ތެރިވާން ފަށަފައިވަނީ ނޮވެންބަރު 3، 1988 ގައި ރާއްޖެއަށް ދިން އުވާނީ ހަމަލާއަށް ފަހު އެވެ. އަަންހެން ސިފައިންގެ ހިދުމަތަށް 30 އަހަރުވެފައިވާ އިރު ދިވެހި އަަސްކަރިއްޔާގެ ހުރިހާ ދާއިރާ އެއްގައި އަންހެން ސިފައިންގެ ހިއްސާ މިހާރު އޮވެ އެވެ.\nރާއްޖޭގެ ޑިފެންސް މިނިސްޓަރަކަށް މިހާރު ހުންނެވީ ވެސް އަންހެން ބޭފުޅެކެވެ. މިނިސްޓަރު މާރިޔާ އަހުމަދު ދީދީއަކީ ރާއްޖޭގެ ފުރަތަމަ އަންހެން ޑިފެންސް މިނިސްޓަރު އަދި ފުރަތަމަ އަންހެން ލޯޔަރެވެ، މީގެ އިތުރުން ހިތްވަރުގަދަ އަންހެނުންނަށް ދެވޭ ބައިނަލްއަގްވާމީ އެވޯޑް ލިބުނު ފުރަތަމަ ދިވެހި އަންހެނަކީ ވެސް އެކަމަނާ އެވެ.\nއެމްއެންޑީއެފް ރިޔާސީ ބަޔާން މާރިޔާ އަހުމަދު ދީދީ + އަބްދުﷲ ޝަމާލް


Nafrathuge bill ge beynumakee hiyaalu faalhu kurumah huras'elhumeh noon: Raees | Jazeera\tބިލްގެ ބޭނުމަކީ ހިޔާލުފާޅުކުރުމަށް ހުރަސްއެޅުމެއް ނޫން: ރައީސް - Jazeera\nނަފްރަތުގެ ބިލްގެ ބޭނުމަކީ ހިޔާލުފާޅުކުރުމަށް ހުރަސްއެޅުމެއް ނޫން: ރައީސް\nއަބްދުﷲ ނަސީރު އިބްރާހިމް June 9, 2021 78 views0\nނަފްރަތުގެ އަމަލު ބަޔާންކޮށް ރައްޔިތުންގެ މަޖިލީހަށް ހުށައަޅާފައިވާ ބިލުގެ ބޭނުމަކީ ހިޔާލުފާޅުކުރުމުގެ މިނިވަންކަމަށް ހުރަސްއެޅުން ނޫންކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nނޫސްވެރިޔެއްގެ ސުވާލަށް ޖަވާބުދެއްވަމުން ރައީސް ސޯލިހް ވިދާޅުވީ ބިލް ހުށަހެޅުމުގެ ބޭނުމަކަށްވެފަ އޮތީ މީހުންގެ މެދުގައި ނަފްރަތު އުފައްދާ އެކަމުގެ ނަތީޖާއެއްގެ ގޮތުން މީހުންގެ ފުރާނަ ނެތިކޮށްލުމަށް ހިންގާ ކަންކަން ހުއްޓުވުން ކަމަށެވެ. އަދި މީހުންގެ މުދަލަށް ގެއްލުންދީ ހެދުން ފަދަ ކަންކަން ހުއްޓުވުުންކަމަށެވެ.\nރައީސް ވިދާޅުވި ގޮތުގައި ސަރުކާރުން ބިލް ހުށަހެޅުމުގެ ބޭނުމެއްގެ ގޮތުގައި އެއްވެސް ފަރާތެއް ފާޅުކުރާ ހިޔާލަކަށް ހުރަސްއެޅުން ނުހިމެނޭ ކަމަށެވެ. ނަމަވެސް ބިލާމެދު ރައްޔިތުންގެ ކަންބޮޑުވުންތަކެއް ހުރިކަން އެނގިވަޑައިގަންނަވާކަމަށް ވިދާޅުވެ ރައީސް ވިދާޅުވީ ބިލް ކޮމެޓީ މަރުހަލާއިން ނިމި މަޖިލީހުގެ ތަޅުމުން ޤާނޫނަކަށްވާއިރު އެކަންކަމަށް ރިއާޔަތްކުރައްވާނެކަމަށް ދެކިވަޑައިގަންނަވާކަމަށެވެ.\nރައީސް ވިދާޅުވި ގޮތުގައި އެ ބިލް ޑްރާފްޓްކުރެވިފައިވަނީ ވަކި ބަޔަކަށް އަމާޒުކޮށެއް ނޫނެވެ. އަދި ތަކުރާރުކޮށް ރައީސް ވަނީ ބިލްގެ މަޤސަދަކީ ކޮބައިކަން ވިދާޅުވެފަ އެވެ.\nނަފްރަތުގެ އަމަލު ހިންގުމަކީ ކުށެއް ކަމުގައި ގާނޫނުލްއުގޫބާތުގައި ހިމެނުމަށް ބިލް މަޖިލީހަށް ހުށަހެޅުއްވީ ތުޅާދޫ ދާއިރާގެ މެމްބަރު ހިސާން ހުސެއިންނެވެ. އެ ބިލްގައި ވަރަށް ފުޅާ މާނައެއްގައި ގިނަ ބާރުތަކެއް ފުލުހުންނަށްދީފައިވެއެވެ. އެގޮތުން ބިލުގައިވާ ގޮތުން އާންމު ތަނެއްގައި ވަކި މީހަކީ އިސްލާމް ދީނާ ހިލާފަށް އުޅޭ، ނުވަތަ އިސްލާމް ދީނާ ދެކޮޅު މީހެއް ކަމަށް ތުހުމަތު ކުރެވުމަކީވެސް ކުށެކެވެ.\nނަފްރަތުގެ ކުށްތައް ބަޔާންކުރާ ބިލާ ދެކޮޅަށް އަދާލަތުން ތެދުވެއްޖެ\nމަސައްކަތްކުރަނީ ހެޔޮ ހާލުގައި ރާއްޖެ ދިއުމަށް: ނަޝީދު\nމަރަދޫފޭދޫ އިސްމެޖިސްޓްރޭޓްގެ ސުލޫކީ މައްސަލައެއް ބަލަނީ\nއަންނަ މަހު ފަހުކޮޅުގައި ބޭންކިންގ ހިދުމަތް ލިބޭނީ ދެ ދުވަހު!


Snow ge baarugadha thoofaanakaa ek New York huttumakah\nސްނޯގެ ބާރުގަދަ ތޫފާނަކާއެކު ނިއުޔޯކް ހުއްޓުމަކަށް\nނިއު ޔޯކްގެ ވިޔަފާރީގެ މައި ރަށް މެންހަޓަންގައި ދެ މީހަކު ގަދަ ވަޔާއި ސްނޯގެ ތެރެއިން ހިނގާފައި ދަނީ. --ފޮޓޯ: އޭއެފްޕީ\nސަލާމަތީ ފިޔަވަޅުތައް ނިއު ޔޯކްގައި އިއުލާނުކޮށްފައިވާއިރު، އާންމުން ބޭރަށް ނުކުމެ އުޅުމާއި ވެހިކަލް ދުއްވުން ވެސް ވަނީ ކޮންޓްރޯލްކޮށްފަ އެވެ. މި ތޫފާނާ އެކު މަގުތައް 90 ސެންޓިމީޓަރު (36 އިންޗީ) ގެ ސްނޯއިން ފުރޭނެ ކަމަށް ބެލެވެ އެވެ.\nނިއު ޔޯކްގެ އިތުރުން ނިއު ޖާޒީ އާއި ކަނެޓްޓިކަޓް އަދި ރޫޑީ އައިލެންޑްސް އާއި މާސަޗޫސެޓްސްގެ އިތުރުން ނިއު ހެމްޕްޝިއާގައި ވެސް ވަނީ ސަލާމަތީ ފިޔަވަޅުތައް އިއުލާނުކޮށް އާންމުން ބޭރުގައި އުޅުން ކޮންޓްރޯލްކޮށްފަ އެވެ. ރަސްމީ ފަރާތްތަކުން ލަފާކުރާ ގޮތުން މި ތޫފާނުގެ އަސަރު 60 މިލިއަން މީހުންނަށް ކުރާނެ އެވެ.\nތޫފާނުގެ އަސަރު ބޮޑު ސަރަހައްދުތަކުން އަޅާފައިވާ އެހެން ފިޔަވަޅުތަކަށް ބަލާއިރު މިހާތަނަށް 6،500 ފްލައިޓް ކެންސަލްކޮށްފައިވެ އެވެ. ވިޔަފާރިތަކާއި ސްކޫލްތައް ބަންދުކުރާ ގަޑިތައް ވެސް ވަނީ އަވަސްކޮށްފަ އެވެ. އަދި ބައެއް ސްކޫލްތައް ބަންދުކޮށްފައިވާއިރު ގިނަ ސްކޫލްތަކުގެ ކިޔެވުން ދެން ފަށާނެ ކަމަށް ބެލެވެނީ އެއް ދުވަސް ފަހުންނެވެ.\nތަޖުރިބާކާރުން ބުނަނީ ސްނޯގެ މި ތޫފާނަކީ ނިއު ޔޯކްގެ ތާރީޚުގައި ވެސް މި ސިޓީ އަށް ކުރިމަތިވާނެ ކަމަށް ނުރައްކާ ބޮޑު ތޫފާން ކަމަށެވެ.\nޗައިނާއާއެކު އޮންނަނީ ގާތް ގުޅުމެއް: އުތުރު


އެމްޑީޕީގެ “ދޭތިން ފަހެތި” ކެމްޕެއިންގެ ހަރަކާތްތައް ކުރިޔަށް – Maldivian Democratic Party\n01 މާޗް 2013\nއެމްޑީޕީގެ “ދޭތިން ފަހެތި” ކެމްޕެއިންގެ ހަރަކާތްތައް ކުރިޔަށް\nދިވެހިރައްޔިތުންގެ ޑިމޮކްރަޓިކް ޕާޓީ (އެމްޑީޕީ)ގެ “ދޭތިން ފަހެތި” ކެމްޕެއިންގެ ހަރަކާތްތައް ކުރޔަށް ގެންދިއުމަށްޓަކައި އިއްޔެ ވަނީ ދާއިރާ ތަކަށް ދަތުރުތައް ފަށާފައެވެ. އަދި ވަކި ޓީމު ތަކުން ރާއްޖޭގެ ތަފާތު އެކި ސަރަހައްދުތަކުގައި، މި ކެމްޕެއިންގެ ހަރަކާތްތައް ރޭގަ ވަނީ ފަށާފައެވެ. އެމްޑީޕީގެ ޓީމްތައް ހަލުވިކަމާއެކު ހަރަކާތް ތެރިވަމުން ދާ ރަށްތަކަކީ، ހއ. ދިއްދޫ، ހދ. ކުޅުދުއްފުށި، ޏ. ފުވައްމުލަކު، ގދ. ތިނަދޫ، ލ އަތޮޅު ގަން ފޮނަދޫ، ހިތަދޫ މާވަށް އަދި އިސްދޫގެ އިތުރުން އައްޑޫ ސިޓީގައެވެ.\nމިގޮތުން އައްޑޫ ސިޓީގަ3ދުވަހުގެ ދަތުރުގަ އުޅުއްވާ އެމްޑީޕީގެ”ދޭތިން ފަހެތި” ކެމްޕެއިން ޓީމުން ރޭގެ 10:00 ޖެހިއިރު އެ ސިޓިގެ އެމްޑީޕީގެ ހިންގާ ކޮމިޓީއާ ވަނީ ބައްދަުކޮށްފައެވެ. މި ބައްދަލު ވުމުގައި އެމްޑީޕީގެ ރިޔާސީ ކެންޑިޑޭޓް ރައީސް މުޙަންމަދު ނަޝީދަށް ތާއީދު ހޯދުމާއި ރިޔާސީ ކެމްޕެއިން ކުރިޔަށް ގެންދާނެގޮތުގެ މަޝްވަރާ ކުރެވުނެވެ. އަދި އެމްޑީޕީއަށް މެމްބަރުން އިތުރުކުރުމުގެ ޕްރޮގްރާމްއެއް ރާވާ މިއަދުން ފެށިގެން މި ޕްރޮގްރާމް ހިންގަންް ފެށުމާއި، އައްޑޫ ސިޓީގެ ކެމްޕެއިން ޓީމްތަކަށް ޓްރެއިނިންގް ޕްރޮގްރާމްތައް ފެށުމާއި މިގޮތުން މިއަދު ހެނދުނު 9:00 ޖެހިއިރު އެމްޑީޕީގެ ކެމްޕއެިން ޓީމުން މަރަދޫ/މަރަދޫ ފޭދޫ ގެ ކެމްޕެއިން ޓީމާއެކު ޓްރެއިން މަސައްކަތު ބައްދަލުވުން ވަނީ ފަށާފައެވެ. އަދި މިރޭ އާއްމު ބޮޑު ޖަލްސާއެއް ބޭއްވުމަށް ރާވައި މި ޖަލްސާ ހިތަދޫގައި ބާއްވާގޮތަށްވެސް ވަނީ ނިންމާފައެވެ.\nކުޅުދުއްފުށީގައި ހަރަކާތްތެރިވާ އެމްޑީޕީގެ “ދޭތިން ފަހެތި” ކެމްޕެއިން ޓީމުގެ ކޯޑިނޭޓަރ ވިދާޅުވިގޮތުގައި، އެރަށުގައި ބުރާސްފަތި ދުވަހުގެ ރޭ ކެމްޕެއިން ޓީމުގެ ފަރާތުން މަސައްކަތު ބައްދަލުވުންތައް ހިންގާ، އެރަށުގެ ދާއިރާތަކުގެ އިސް ބޭފުޅުންނާ، ކައުންސިލްގެ އަންހެނުންގެ ކޮމިޓީއާ އަދި އަތޮޅު ކައުންސިލް އާ ބައްދަލުކުރިއެވެ. އަދި މީގެ އިތުރުން މިއަދު ހަވީރު 4:00 ޖަހާއިރު ކުރިޔަށް ދާނީ މެމްބަރޝިޕް އިތުރުކުރުމުގެ ހަރަކާތްތަކެވެ. ހދ. ކުޅުދުއްފުށި ގައި އާއްމު ބޮޑު ޖަލްސާ މިރޭ ކުރިޔަށް ދާނެއެވެ. މި ޖަލްސާ ބޭއްވުމަށް ހަމަޖައްސައިފައިވަނީ މިރޭ 9:00 ޖަހާއިރު އަމީރު އަމީން ސްކޫލްއާ ދިމާ ބޭރުން، ބަންޑާރަ މައިޒާނުގައެވެ.\nލ. އަތޮޅު ގަ “ދޭތިން ފަހެތީ” ކެމްޕއެން ޓީމުން އިއްޔެ ހަވީރު ވަނީ ގަން އަދި ފޮނަދޫ ދާއިރާގެ ހިންގާ ކޮމިޓީއާ، ވޮލަންޓިއަރ އެކްޓިވިސްޓުންނަށް “ވައުދާ ހިނގުން” ދޮރުން ދޮރަށް ހިނގުމާއިބެހޭ މަސައްކަތު ބައްދަލު ވުން ބާއްވާފައެވެ. އަދި ރޭގަ ލ. ގަން އަދި ފޮނަދޫ ދާއިރާ އެކުގައި އާއްމު ޖަލްސާވެސް ވަނީ ބާއްވާފައެވެ. މީގެ އިތުރުން މިައަދު ހަވީރު 4:00ން ފެށިގެން މާވަށު ދާއިރާގެ ހިންގާ ކޮމިޓީއާ، ވޮލަންޓިއަރ އެކްޓިވިސްޓުންނަށް ދޮރަށް ދޮރަށް ހިނގުމާއިބެހޭ މަސައްކަތު ބައްދަލު ވުން ބޭއްވުމަށް ވަނީ ހަމަޖައްސާފައެވެ. މިރޭ 9:00 ޖަހާއިރު ހިތަދޫ އަދި މާވަށު ދާއިރާ އެކުގަ ބާއްވާ އާއްމު ޖަލްސާ އޮންނާނެއެވެ.\nފުއައްމުލަކުން މުޙަންމަދު ޝިފާޒު މައުލޫމާތު ދެއްވަމުން ވިދާޅުވީ، އިއްޔެ ހަވީރު ދޮރުން ދޮރަށް ހިނގަން ވަނީ ފަށާފައެވެ. އަދި “ދޭތިން ފަހެތި” ކެމްޕޭންގެ މަސައްކަތު ބައްދަލުވުންތައް ވެސް ބާއްވާ މީގެ އިތުރުން މިއަދު ހަވީރު 4:00 ޖަހާއިރު އެމްޑިޕީ އާ ޕާޓީއަށް ތާއީދު ކުރާ ފަރާތްތައް ބައިވެރިވާ ބޮޑު ހިނގާލުންވެސް ފުއުއައްމުލަކުގެ ބޮޑެިތ މަގުތަކުގައި އޮންނާނެ ކަމަށް ވިދާޅުވިއެވެ. އަދި މިރޭ އެ ރަށުގައި ބާއްވާ އާއްމު ޖަލްސާ 9:00ޖަހާއިރު ފުއައްމުލަކު އުތުރު ދާއިރާގަ އޮންނާ ކަމަށް ވެސް ވިދާޅުވިއެވެ.\nދިއްދޫ ގެ ލީޑަރ ޝިޕް މަސައްކަތު ބައްދަލުވުންތައް ވަނީ ރޭ ގަ ފެށި މިއަދުގެ ވަގުތުތަކުގައި ދޮރުން ދޮރަށް ހިނގަން އެމްޑީޕީގެ މެމްބަރުންނާ އެކު ފަށާފައެވެ. އަދި ދިއްދޫއަށް ވަޑައިގެން އުޅުއްވާ “ދޭތިން ފަހެތި” ކެމްޕެއިން ޓީމު، ކުޅުދުފުށީގައި މިރޭ ބާއްވާ އާއްމުު ޖަލްސާގަ ބައިވެރި ވުމަށް ކުޅުދުފުއްޓަށް ވަޑައިގަތުމަށް ވަނީ ހަމަޖައްސާފަކަމަށް ވެސް ކޯޑިނޭޓަރ ޝައުނާ ވިދާޅުވިއެވެ.\nތިނަދޫގެ ދޮރުން ދޮރަށް ހިނގުމާ، މަސައްކަތު ބައްދަލުވުންތައް ހިންގާ، ތިނަދޫގެ އިސް ބޭފުޅުންނާ ބައްދަލުވުން ވަނީ ބާއްވާފައެވެ. އަދި މެމްބަރޝިޕް އިތުރުކުރުމުގެ ހަރަކާތްތައް ވަނީ ފަށާފައެވެ. ތިނަދޫ ގައިވެސް އާއްމު ބޮޑު ޖަލްސާ ފަށާނީ ރާގަނޑު 9:00ޖަހާއިރުއެވެ.\nމި ކެމްޕެއިން ދަތުރުތަކުގައި އެމްޑީޕީގެ އަންހެނުންގެ ރޫޙުން، ލ އަތޮޅާއި، ހދ. ކުޅުދުއްފުށީގެ އިތުރުން އައްޑޫ ސިޓީގައި ޕާޓީއަށް މެމްބަރުން އިތުރުކުރުމުގެ ޚާއްސަ ހަރަކާތްތައް ރޭގަ ކުރިޔަށް ގެންދިއައެވެ.\n3 ދުވަހަށް ދެމިގެންދާ މި ދަތުރުތަކުގައި އެމްޑީޕީއިން ވަނީ ކޮންމެ ރަށަކަށް ވެސް ކޯޑިނޭޓަރއެއް ކަނޑައަޅާފައެވެ. އެގޮތުން ހއ. ދިއްދޫއަށް ކޯޑިނޭޓަރެއްގޮތުގައި ވަޑައިގެންނެވީ، އައިމިނަތު ޝައުނާއެވެ. ހދ. ކުޅުދުއްފުށްޓައް ޝިފާ މުޙައްމަދު ކޯޑިނޭޓަރެއްގެ ގޮތުގައި ވަޑައިގެން އުޅުއްވާއިރު، ގދ. ތިނަދޫއަށް ކޯޑިނޭޓަރަކަށް ހަމަޖައްސަވާފައިވަނީ، އަލީ ފާއިޒްއެވެ. އައްޑޫ ސިޓީގެ ކޯޑިނޭޓަރަކީ މުސްތަފާ ލުތުފީ އެވެ. ފޯވައްމުލަކު ކޯޑިނޭޓަރެއްގެ ގޮތުގައި ވަޑައިގެންނެވީ އަޙްމަދު ޝިފާޒް އަދި ލ އަތޮޅު ކޯޑިނަޓަރެއްގެ ގޮތުގައި ވަޑައިގެންނެވީ ހާމިދް އަބްދުލް ޣަފޫރްއެވެ.


ޙައްޖު ދުވަސް – Nilandhe\n11 ސެޕްޓެމްބަރ 2016\nއެއްދުވަހަކު ޔަހޫދީންގެ މީހަކު ޢުމަރު ރަޟިޔަﷲޢަންހަށް ބުންޏެވެ. އޭ އަމީރުލްމުއުމިނީންއެވެ. އަޅުގަނޑުމެންނަށް ބާވައިލެއްވުނު ނަމަ، އެއާޔަތް ބާވައިލެއްވުނު ދުވަސް އަޅުގަނޑުމެން ޢީދެއްގެ ގޮތުގައި ފާހަނގަކުރާނޭފަދަ ޢާޔަތެއް މުސްލިމުން އެބައިމީހުންގެ ފޮތުން ކިޔަވަމުންދެއެވެ.\nޢުމަރު ރަޟިޔަﷲޢަންހު ދެންނެވިއެވެ. އެއީ ކޮން އާޔަތެއްހެއްޔެވެ؟ އޭނާ ޖަވާބުގައި، الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإِسْلاَمَ دِينًا (سورة المائدة :3) ” މިއަދު ތިޔަބައިމީހުންގެ ދީން ތިޔަބައިމީހުންނަށް، ތިމަންއިލާހު ފުރިހަމަކޮށްދެއްވަވައިފީމެވެ. އަދި ތިމަންއިލާހުގެ ނިޢުމަތް، ތިޔަބައިމީހުންގެ މައްޗަށް ތިމަންއިލާހު ފުރިހަމަކޮށްދެއްވަވައިފީމެވެ. އަދި އިސްލާމްދީން، ތިޔަބައިމީހުންނަށް ދީނެއްކަމުގައި ތިމަން އިލާހު ރުހިވޮޑިގެންފީމެވެ.”\nމި އާޔަތް ކިޔެވިއެވެ. އެހިނދު ޢުމަރު ރަޟިޔަﷲޢަންހު ވިދާޅުވިއެވެ. ﷲގެ ނަބިއްޔާ ޞައްލަﷲ ޢަލައިހިވަސައްލަމަގެ މައްޗަށް ތި އާޔަތް ބާވައިލެއްވުނު ދުވަހާއި ތަންވެސް އަހަރެމެންނަށް އެނގެއެވެ. އެއީ ހުކުރުދުވަހެއްގައި އެކަލޭގެފާނު ޢަރަފާތުގައި ހުންނަވަނިކޮށެވެ. (ޞަޙީހުލް ބުޚާރީ ވަ ޞަޙީހު މުސްލިމް)\nޢާއިޝާ ރަޟިޔަﷲ ޢަންހާގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވެވިއެވެ. مَا مِنْ يَوْمٍ أَكْثَرَ مِنْ أَنْ يُعْتِقَ اللهُ عَزَّ وَجَلَّ فِيْهِ عَبْداً مِنْ النَّارِ ، مِنْ يَوْمِ عَرَفَةَ….( ޞަޙީހު މުސްލިމު) “ޢަރަފާތްދުވަހަށް ވުރެ ގިނައިން ﷲތަޢާލާ، އަޅުތަކުން ނަރަކައިން މިންޖުކުރައްވަވާ ދުވަހެއްނުވެއެވެ.”\nޢަރަފާތް ދުވަހު ރޯދަ ހިފުމަކީ ދެއަހަރުގެ ފާފަ ފޮހެވޭ ސަބަބަކަށް ވުން. ރިވާވެގެން ވެއެވެ. “ޢަރަފާތް ދުވަހު ރޯދަ ހިފުމަކީ މިއަހަރާއި ކުރިއަށް އޮތް އަހަރުގެ ފާފަ ފޮހެވޭ ކަމެކެވެ.” ނަމަވެސް މިދުވަހުގައި ރޯދަ ހިފުން ސުންނަތް ވެގެންވަނީ ހަމައެކަނި ޢަރަފާތު ބިމަށް ނުދެވޭ މީހުންނެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޢަރަފާތް ބިމުގައި ހުންނެވި ދުވަހު ރޯދަ ވިއްލެވިއެވެ. އަދި ޢަރަފާތުގައި ތިބޭ މީހުން ރޯދަ ހިފުން މަނާ ކުރެއްވިއެވެ.ޢަބްދުއްރަޙްމާން ބިން ޔަޢްމަރު ރަޟިޔަﷲއަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވެވިއެވެ. الحَجُّ عَرَفَةُ (ސުނަން ތިރްމިޒީ) “ޙައްޖަކީ ޢަރަފާތެވެ.” (މާނައަކީ ޢަރަފާތްދުވަސް ނުލިބޭ މީހަކަށް ޙައްޖެއް ނުވެއެވެ.)\n.އަބޫ ޤަތާދާ ރަޟިޔަﷲ ޢަންހުގެ ކިބައިން ރިވާވެގެންވެއެވެ. ޢަރަފާތް ދުވަހުގެ ރޯދައާއި ބެހޭގޮތުން ރަސޫލާ ޞައްލަﷲ ޢަލައިހި ވަސައްލަމައާއި ސުވާލުކުރެވުމުން އެކަލޭގެފާނު ޙަދީޘްކުރެއްވެވިއެވެ. يُكَفِّرُ السَّنَةَ المَاضِيَةَ وَالبَاقِيَةَ (ޞަޙީހް މުސްލިމް) ” ފާއިތުވި އަހަރުގެ ފާފައާއި ކުރިއަށް އޮތް އަހަރުގެ ފާފަ ފޮހެ ދެއެވެ.”\nޢަރަފާތް ބިމުގައި ތިބޭ މީހުންނަށް ޢީދު ދުވަހަކަށް ވުން. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. (إِنَّ يَوْمَ عَرَفَةَ وَيَوْمَ النَّحْرِ وَأَيَّامَ التَّشْرِيقِ عِيدُنَا أَهْلَ الْإِسْلَامِ وَهِيَ أَيَّامُ أَكْلٍ وَشُرْبٍ ) މާނައަކީ: “ހަމަކަށަވަރުން ޢަރަފާތް ދުވަހަކީ އަދި ޢީދު ދުވަހަކީ އަދި އައްޔާމުއް ތަޝްރީގް ދުވަސްތަކަކީ އަހަރުމެން މުސްލިމުންގެ ޢީދު ދުވަސްތަކެވެ. އެއީ ކައި ބޮއި ހެދުމުގެ ދުވަސްތަކެކެވެ.”\nޢަރަފާތް ދުވަސް ގަންދެއްވާ ހުވާ ވަޙީ ކުރައްވާފައިވާކަން. عَن أَبِي هُرَيْرَةَ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ الْيَوْمُ الْمَوْعُودُ يَوْمُ الْقِيَامَةِ وَالْيَوْمُ الْمَشْهُودُ يَوْمُ عَرَفَةَ وَالشَّاهِدُ يَوْمُ الْجُمُعَةِ) މާތް ﷲ ރުއްސުންލެއްވި އަބޫ ހުރައިރާ ގެ ކިބައިން ރިވާވެގެން ވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “އަލްޔައުމުލް މައުޢޫދަކީ ގިޔާމަތް ދުވަހެވެ. އަލްޔައުމުލް މަޝްހޫދަކީ ޢަރަފާތް ދުވަހެވެ. އައްޝާހިދަކީ ހުކުރު ދުވަހެވެ.”\nޢަރަފާތް ދުވަހަކީ ފާފަތައް ފުއްސަވާ، ނަރަކައިން މުއްތި ކުރައްވާ، ޢަރަފާތް ބިމުގައި ތިބޭ މީހުންގެ ވާހަކައިން ﷲ ތަޢާލާ ފަޚުރުވެރި ވެލައްވާ ދުވަހެވެ. عَنْ عَائِشَةَ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ مَا مِنْ يَوْمٍ أَكْثَرَ مِنْ أَنْ يُعْتِقَ اللَّهُ عَزَّ وَجَلَّ فِيهِ عَبْدًا أَوْ أَمَةً مِنْ النَّارِ مِنْ يَوْمِ عَرَفَةَ وَإِنَّهُ لَيَدْنُو ثُمَّ يُبَاهِي بِهِمْ الْمَلَائِكَةَ وَيَقُولُ مَا أَرَادَ هَؤُلَاءِ) މާނައަކީ: މާތް ﷲ ރުއްސުންލެއްވި ޢާއިޝާގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “ޢަރަފާތް ދުވަހަށް ވުރެ ގިނައިން ﷲ ތަޢާލާ މީސްތަކުން ނަރަކައިން މުއްތި ކުރައްވާ ދުވަހެއް ނުވެއެވެ. އެދުވަހުގައި މާތް ﷲ މަލާއިކަތް ބޭކަލުންނަށް އަންގަވާނެއެވެ. “މިބައިމީހުން ބޭނުން ވަނީ ކޮން ކަމެއްތޯއެވެ؟”\nމާތް ﷲ ރުއްސުންލެއްވި އިބްނު ޢުމަރުގެ ކިބައިން ރިވާވެގެން ވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. ” إِنَّ اللهَ تَعَالَى يُبَاهِيْ مَلَائِكَتَهُ عَشِيَّةَ عَرَفَةَ بِأَهْلِ عَرَفَةَ ، فَيَقُوْلُ : اُنْظُرُوْا إِلَى عِبَادِيْ أَتَوْنِيْ شَعْثًا غُبَراً ” رواه أحمد ، މާނައަކީ: “ޢަރަފާތް ދުވަހު ޢަރަފާތުގައި ތިބޭ މީހުންނާމެދު މާތް ﷲ މަލާއިކަތް ބޭކަލުންގެ އަރިހުގައި ފަޚުރުވެރިވެ ވަޑައިގެން ވަޙީ ކުރައްވާނެއެވެ. “ތިމަން ﷲ ގެ އަޅުތަކުންނަށް ބަލާބަލާށެވެ. އެބައިމީހުން ހިރަފުހުން ތަތްތެޅިގެން، ބޯހޭވިފައި އެތިބީ ތިމަން ﷲ ގެ ދަރުބާރަށް އައިހެވެ.”\nވީމާ، ލޮބުވެތި މުސްލިމުންނޭވެ. ޢަރަފާތް ދުވަހުގެ މާތް ކަން ޙާޞިލް ކުރެވޭތޯ ގަދަ އަޅާ މަސައްކަތް ކުރުމަށް އަޅުގަޑުގެ އަމިއްލަ ނަފްސަށާއި ތިޔަ އެންމެ ލޮބުވެތި މުސްލިމް އަޚުންނާއި އުޚްތުންނަށް ވަޞިއްޔަތް ކޮށް ނަޞޭޙަތްތެރި ވަމެވެ.


ފުވައްމުލައް ސިޓީގައި މަސައްކަތް ކުރާ މޯލްޑިވިއަންގެ ދެ މުވައްޒަފަކަށް ތޫނު އެއްޗަކުން ހަމަލާ ފޭރިގެންފި – Mikal News\nފުވައްމުލައް ސިޓީގައި މަސައްކަތް ކުރާ މޯލްޑިވިއަންގެ ދެ މުވައްޒަފަކަށް ތޫނު އެއްޗަކުން ހަމަލާ ފޭރިގެންފި\nމޯލްޑިވިއަން -ފުވައްމުލައް ސިޓީ\nފުވައްމުލައް ސިޓީގައި މަސައްކަތް ކުރާ މޯލްޑިވިއަންގެ ދެ މުވައްޒަފަކަށް ތޫނު އެއްޗަކުން ހަމަލާ ދިނުމަށްފަހު ފޭރިގެންފިއެވެ. މިހަމަލާގައި އެދެމީހުން ޒަހަމް ކޮށްލާފައި އެމީހުން އަތުގައި ހުރި ފައިސާތައް ފޭރިގެންފައިވާ ކަމަށް މޯލްޑިވިއަންގެ މައިކުންފުނި އައިލެންޑް އޭވިއޭޝަން ސާވިސްއިން ހާމަކުރެއެވެ.\nމިހާދިސާ ހިނގާފައިވަނީ ރެގައެވެ. އެއީ އިއްޔެ ސޭލްސް ނިންމައި އެދެމުވައްޒަފުން ފައިސާ ހިފައިގެން ދަނިކޮށް ތޫނު އެއްޗަކުން ހަމަލާ ދީގެން ކަމަށް ވެއެވެ. އެ ހަމަލާގައި އެމީހުން އަތުގަިއ ހުރި ހުރިހާ ފައިސާއެއް ވެސް ފޭރިގެންފައި ވެއެވެ. އެ މީހުންގެ އަތުގައި ހުއްޓާ އެއްލައްކައަށްވުރެ ގިނަ ފައިސާ ފޭރިގެންފައި ވެއެވެ. އެއީ 93،850 ދިވެހި ރުފިޔާ އާއި 448 އެމެރިކާ ޑޮލަރެވެ.\nމި ހާދިސާގައި ޒަޚަމްވި ދެ މީހުނަށް ހޮސްޕިޓަލްގައި ފަރުވާ ދިނުމަށްފަހު ވަނީ ދޫކޮށްލާފައެވެ. އަދި މި މައްސަލަ ފުލުހުންނަށް ހުށަހަޅައި ބަލަން ފަށާފައިވާ ކަމަށް ވެއެވެ. ނަމަވެސް މިހާތަނަށް މިމައްސަލާއިގައި އެއްވެސް މީހަކު ހައްޔަރު ކުރިކަން އެނގޭކަށް ނެތެއެވެ.


Covid-19 aa eku five second rule nimumakah!\nބިންމައްޗަށް ވެއްޓިފައިވާ ޗިޕްސް ތަކެއް\nކޮވިޑް-19 އާއެކު ފައިވް ސެކަންޑް ރޫލް ނިމުމަކަށް\n30 ޖޫން 2020 - 16:48:18\nކޮވިޑް-19 އާ އެކު ކުޑަކުދިންނާއި ޒުވާނުންގެ ތެރޭގައި އާއްމު ވެފައިވާ ފައިވް ސެކަންޑް “ރޫލް” މިވަނީ ނިމުމަކަށް އައިސްފަ އެވެ.\nއަހަރެމެންގެ ތެރޭގައި ގިނަ ބަޔަކު މި ފައިވް ސެކަންޑް ރޫލް ބޭނުން ކުރެ އެވެ. އެއީ ބިންމައްޗަށް ވެއްޓޭ ކާ އެއްޗެއް ފަސް ސިކުންތުގެ ތެރޭގައި ނަގައި، ކެއުމަކީ އެއްވެސް ގޮތެއްގައި ރަނގަޅު ކަމެއް ކަމަށް ދިރާސާއަކުން ނުދެއްކިޔަަސް އަހަރެމެންގެ ވިސްނުން ތަފާތެވެ.\nއެގޮތުން ކާ ހިތްވެފައިވާ ބިސްކޯދެއް ނުވަތަ އެނޫން ވެސް ކާއެއްޗެއް ކަމަށް ވިޔަސް ބިންމައްޗަށް ވެއްޓުނުތާ ފަސް ސިކުންތުގެ ތެރޭގައި ނަގައިފިނަމަ އޭގައި ޖަރާސީމު ނުހުންނާނެ ކަމަށް ގަބޫލުކުރާ މީހުން މަދެއް ނޫނެވެ.\nއެކަމަކު ކޮވިޑް-19 އާއި އެކު މި ރޫލް ނިމުމަކަށް އައިސްފައިވާ ކަމާމެދު ޝައްކެއް ނެތެވެ. ކޮވިޑް-19 ރާއްޖެއާ ހިސާބަށް ފޯރުމުން، ކޮންމެ މީހަކުވެސް ދަނީ ރައްކާތެރިކަމުގެ ފިޔަވަޅުތަކެއް އަޅަމުންނެވެ. މިގޮތުން ގޭތެރެ ގިނަގިނައިން ސާފުކުރުމުގެ އިތުރުން އަތްދޮންނަ މިންވަރު އިތުރުކުރުން ހިމެނެއެވެ. މި ހުރިހާ ކަމަކާއި ހުރެ ފަސް ސިކުންތު ރޫލްގެ ހަގީގަތް ވެސް މިވަނީ އެނގިފަ އެވެ.\nފުރަތަމަ ކަމަކަށް ބަލާނަމަ ކިތަންމެ ވަރަކަށް ބިންމަތި ސާފުކޮށް މޮޕް ލިޔަސް އެއީ އެންމެން ހިނގާބިނގާ އުޅޭ ތަންކަން ހަނދާން ބަހައްޓަން ޖެހެއެވެ. ބިންމައްޗަކީ ޖަރާސީމުގެ ހާއްޔެއް ފަދަ ތަނެކެވެ. ބިން މައްޗަށް ކާ އެއްޗެއް ވެއްޓުނުތާ ފަސް ސިކުންތުގެ ތެރޭގައި އޭގައި ޖަރާސީމު ނުހުންނާނެ ކަމަށް ގަބޫލު ކުރުމަކީ އުނދަގޫ ކަމެކެވެ. އޭގައި ޖަރާސީމު ނުހުންނާނެ ކަމާއި މެދު އެއްވެސް ޔަގީންކަމެއް ނެތެވެ.\nމިހެންކަމުން ދެން ފަހަރަކުން ފައިވް ސެކަންޑް ރޫލް ބޭނުން ކުރުމުގެ ކުރިން އެކަން ހަނދާނުގައި ބަހައްޓާށެވެ.